哼哈二将显神通
诗曰：
二将相逢各有名，青龙关遇定输赢。五行道术皆堪并，万劫轮回共此生。黄气无声能覆将，白光有影更擒兵。须知妙法无先后，大难来时命自倾。
话说黄天禄弟兄三人裹住陈奇，忽一枪正中陈奇右腿。陈奇将坐骑跳出圈子外边。黄天禄随后赶来。陈奇虽然腿上有伤，他的道术自在；他把荡魔杵一举，只见飞虎兵蜂拥而来，将腹内炼成黄气喷出，黄天禄滚下鞍鞽，早被飞虎兵挠钩搭住，生擒活捉去了，进关来见丘引。丘引吩咐，也把黄天禄监禁了。话说黄天爵、黄天祥回营见父，言兄被擒。黄总兵十分不乐，遣官打听可曾号令。探事官回报： 启老爷：不曾号令。 话说陈奇腿上有伤，自用丹药敷搽。只见次日，丘引伤痕痊愈，要来报仇，乃不戴头盔，顶上戴一金箍，似头陀样，贯甲披袍，上马拎枪，来奔至周营，坐名要黄天祥决战。报马报入营中，天祥便欲出战。飞虎阻挡不住。天祥上马提枪，出营来见丘引，大呼曰： 丘引，今日定要擒你见功！ 催开马，摇手中枪，直刺丘引。丘引枪赴面交还。二马盘旋，双枪并举，大战在关下。黄天祥这根枪如风狂雨骤，势不可当。丘引招架不住，掩一枪，勒回马往关前就走。黄天祥不知好歹，随后赶来。只见丘引顶上长一道白光，光中分开，里面现出碗大一颗红珠，在空中滴溜溜只是转。丘引大呼： 黄天祥，你看吾此宝！ 黄天祥不知所以，抬头看时，不觉神魂飘荡，一会儿辨不知南北西东，昏昏惨惨，被步下军卒生擒下马，绳缚二臂。及至醒时，已被捉住。丘引大喜，掌鼓进关。正是：
可惜年少英雄客，化作南柯梦里人。
且说丘引拏住黄天祥进关，升堂坐下，传令两边： 把黄天祥推来！ 众人将黄天祥推至面前。黄天祥气冲斗牛，厉声大呼曰： 丘引，你这逆贼，敢以妖术成功，非大丈夫也！我死不足惜，当报国恩。若姜元帅兵临，你这匹夫有粉骨碎身之祸！既被你擒，快与我一死！吾定为厉鬼以杀贼！ 丘引大怒曰： 你这叛贼，反出语伤人！你箭射、鐧打、枪刺，你心下便自爽然。今日被擒，不自求生，又以恶语狂言辱吾！ 天祥睁目大骂： 逆贼！我恨不得枪穿你肺腑，鐧打碎你天灵，箭射透你心窝，方称我报国忠心！今不幸被擒，自分一死，何必多言，做出那等的模样！ 丘引大怒，命左右： 先枭了首级，仍风化其尸，挂在城楼上！ 少时，哨马报入周营： 启老爷：四公子被丘引拏了，枭了首级，把尸骸挂在城楼上，风化其尸，请军令定夺。 黄飞虎听报，大叫一声，跌倒在地。众将扶起。黄总兵放声大哭曰： 吾生四子，不能为武王至孟津大会诸侯以立功，今方头一座关隘，先丧吾三子！ 黄飞虎思子，作诗一首以志感，诗曰：
 为国捐躯赴战场，丹心可并日争光。几番未灭强梁寇，左术擒儿年少亡。
话说黄总兵见事机如此，忙修告急申文，连夜差使臣往汜水关老营中，见子牙求救。
使臣在路，也非一日，来至行营。旗门官报入中军： 启元帅：黄总兵遣官至辕门等令。 子牙传令： 令来。 使臣至帐前行礼，将申文呈上。子牙拆开看毕，大惊曰： 可惜邓九公、黄天祥俱死于非命！着实伤悼。 只见邓婵玉哭上帐来： 禀上元帅：末将愿去为父报仇。 子牙许之；又点先行官哪咤同往。哪咤大喜，领了将令，星夜往青龙关来。哪咤风火轮来的快，使先行；婵玉随营行走。只见哪咤霎时就到青龙关了。正是：
顷刻行千里，须臾至九州岛。
话说哪咤至营前。报入中军： 有先行官哪咤辕门听令。 黄总兵忙叫： 请来。 哪咤进中军行体毕，黄总兵曰： 吾奉令分兵至此，不幸子亡兵败，邓九公竟被左术丧身，吾在此待罪请援。今先行官至此，吾辈不胜幸甚！ 哪咤曰： 小将军丹心忠义，为国捐躯，青史简篇，永垂不朽，亦不辜负将军教养之功。 次日，哪咤上风火轮，提火尖枪，往关下搦战。猛见黄天祥之尸，大怒曰： 吾拿住丘引，定以此为例！ 大呼： 城上报事官！快传与丘引，早来洗颈受戮！ 报马报入帅府： 有将请战。 丘引听报，自恃己能，依旧是陀头打扮，竟出关门。看见一人登风火轮而来，大呼曰： 来者莫非是哪咤么？ 哪咤大骂曰： 你这匹夫！黄天祥与你不过敌国之仇，彼此为国，不过枭首；又有何罪，你竟欲风化其尸！我今拏住你，定碎醢汝尸，为天祥泄恨！ 把火尖枪摆动，直取丘引。丘引以枪急架相还。二马相交，双枪并举。来往战二三十合，丘引就走。哪咤赶来，丘引依旧把头上白气升出，现那一颗红珠出来在空中旋转。丘引把哪咤当做凡胎肉体，不知他是莲花化身，便大叫曰： 哪咤！你看吾之宝！ 哪咤接头看见，大笑曰： 无知匹夫！此不过是个红珠儿，你叫我看他怎我？ 丘引大惊：吾得道修成此珠，捉将擒军，无不效验，今日哪咤看见，如何不昏于轮下！ 心中已着忙，只得勒回马来又战；被哪咤用乾坤圈打来，正中丘引肩窝，打的筋断骨折，伏鞍而逃，败回关去。哪咤得胜回营，来见黄飞虎。不表。
且说土行孙催粮至子牙大营，见元帅回令毕，土行孙下殿，不见邓婵玉，问其故。武吉曰： 黄飞虎求救兵，申文言你岳翁阵亡，你夫人去了。 土行孙听得邓九公已死，着实伤悼，忙忙领子牙催粮箭，督二运径往青龙关来；不一日至辕门。探马报入中军，黄飞虎令： 请来。 土行孙来至帐前行礼毕，黄飞虎曰： 邓九公为左术阵亡；吾子二人被擒，天祥被丘引逆贼风化其尸。今日先行哪咤打丘引一乾坤圈，逆贼未曾授首。 土行孙曰： 待末将今晚且将天祥尸首盗出，用棺木收殓，明日好擒丘引报此仇。 土行孙下帐来，与邓婵玉等相见。只至到晚，土行孙借地行术，径进关来。先在里边走了一番。及行到囹圄之中，看见太鸾、黄天禄。时至二更，四下里人声寂静，土行孙钻上来，悄悄的叫： 黄天禄，我来了。你放心，不久就取关了。 黄天禄听的是土行孙声音，大喜曰： 速些才妙！ 土行孙曰： 不必吩咐。 土行孙说了信，径至城楼上，把绳子割断，天祥的尸首吊在关外。周纪收去尸首。黄飞虎看见子尸，放声大哭曰： 年少为国，致捐其躯，真为可惜！ 即用棺木收尸。黄飞虎自思想： 吾生四子，今丧三子，今日不若命黄天爵送天祥尸首回西岐去，早晚亦可侍奉吾父，一则不失黄门之后，二则使我忠孝两全。 黄飞虎打发第三子黄天爵押送车回西岐去了。
且说丘引被哪咤打伤，次日升厅纳闷。只见巡城军士来报： 黄天祥尸首，夜来不知被何人割断绳子，将尸首盗去。 丘引听报，愈加愁闷。陈奇大怒： 不才出关，拏来为主将报仇！ 说罢，领本部飞虎兵至营前搦战。探马报入中军。黄总兵问： 谁人见阵？ 土行孙愿往。邓婵玉欲为父亲报仇，愿随掠阵。夫妻二人出营，见陈奇坐金睛兽，提荡魔杵，滚至阵前。土行孙大骂陈奇曰： 匹夫用左道邪术，杀吾岳丈，不共戴天！今日特来擒你报仇！ 陈奇大笑： 谅你这等人，真如朽腐之物，做得出甚么事来！杀你恐污吾手！ 催开坐骑，拎杵就打。土行孙手中棍急架忙迎。杵棍并举，未及数合，陈奇见土行孙往来小巧便宜，急切不能取胜，陈奇忙把杵一摆，飞虎兵齐奔前来，陈奇对着土行孙把嘴一张，喷出一道黄气。土行孙站不住，一交跌倒在地。飞虎兵把土行孙拏去。陈奇不防邓婵玉在对面，见拏了他丈夫，发出一块五光石来，正中陈奇嘴上，打得唇绽齿落： 哎哟 一声，掩面而走。婵玉又发一石，夹后心一下，把后心镜打得粉碎。陈奇只得伏鞍而逃。只见土行孙睁开眼，浑身上了绳子，笑曰： 倒有趣！ 陈奇被邓婵玉打伤，逃回关内，来见丘引。
丘引看见陈奇鼻青嘴绽，袍带皆松，忙问其故。陈奇曰： 只因拏一不堪匹夫，不防对过有一贱人，用石打伤面门，复一石又打伤脊背，致失机而回。 丘引听说，忙令左右： 将周将拏来！ 左右随将土行孙推至阶前，看见土行孙身不满三四尺，便问陈奇曰： 这样东西，拏他何用？ 命左右： 推出去斩了号令！ 土行孙也不慌不忙，来至关上。左右方欲动手，只见土行孙把身子一扭，杳无踪迹。正是：
地行道术原无迹，盗宝偷关盖世雄。
话说左右见土行孙不见了，只諕得目瞪口呆，慌忙报与丘引。丘引听报，大惊曰： 周营中有此异人，所以屡伐西岐俱皆失利。今日不见黄天祥尸首，就是此人盗去，也未可知。 速传令： 早晚各要防备关隘。
且说土行孙回见黄总兵，共议取关。忽哨探马报入中军： 有三运督粮官郑伦来辕门等令。 黄总兵传令： 令来。 郑伦至帐前行体毕，言曰： 奉姜元帅将令，催粮应付，军前听用。 黄飞虎曰： 多蒙将军催粮有功，俟上功劳簿。 郑伦曰： 俱是为国效用。 郑伦偶见土行孙也在此，忙问土行孙曰： 足下系二运官，今到此何干？ 土行孙曰： 青龙关中有一人名唤陈奇，也与你一样拏人，吾岳丈被他拏去，坏了性命，特奉元帅将令，来此救援。只他比你不同，他把嘴一张，口内喷出一道黄气来，其人自倒，比你那鼻中哼出白气来大不相同，觉他的便宜。昨日我被他拏去，走了一遭来。 郑伦曰： 岂有此理！当时吾师传我，曾言我之法盖世无双，难道此关又有此异人？我必定会他一会，看其真实。
且说陈奇恨邓婵玉打伤他的头面，自服了丹药，一夜痊愈。次日出关，坐名只要邓婵玉出来定个雌雄。哨马报入中军： 启老爷：陈奇搦战。 郑伦出而言曰： 末将愿往。 黄飞虎曰： 你督粮亦是要紧的事，原非先行破敌之役，恐姜丞相见罪。 郑伦曰： 俱是朝廷功绩，何害于理？ 黄飞虎只得应允。郑伦上了金睛兽，提降魔杵，领本部三千乌鸦兵出营来。见陈奇也是金睛兽，提荡魔杵，也有一队人马，俱穿黄号色，也拏着挠钩套索。郑伦心下疑惑，乃至军前大呼曰： 来者何人？ 陈奇曰： 吾乃督粮上将军陈奇是也。你乃何人？ 郑伦曰： 吾乃三运粮总督官郑伦是也。 郑伦问曰： 闻你有异术，今日特来会你。 郑伦催开金睛兽，摇手中降魔杵，劈头就打。陈奇手中荡魔杵赴面交还。二兽交加，一场大战。怎见得：
二将阵前寻斗赌，两下交锋谁敢阻。这一个似摇头狮子下山岗，那一个不亚摆尾狻猊寻猛虎。这一个兴心定要正乾坤；那一个赤胆要把江山辅。天生一对恶生辰，今朝相遇争旗鼓。
话说二将大战虎穴龙潭：这一个恶狠狠图睁二目；那一个格支支咬碎银牙。只见土行孙同哪咤出辕门来看二将交兵，连黄飞虎同众将也在旗门下，都来看厮杀。郑伦正战之间，自忖： 此人当真有此术法，打人不过先下手为妙。 把杵在空一摆，郑伦部下乌鸦兵行如长蛇阵一般而来。陈奇看郑伦摆杵，士卒把挠钩套索似有拿人之状，陈奇摇杵，他那里飞虎兵也有套索挠钩，飞奔前来。正是：
能人自有能人伏，今日哼哈相会时。
郑伦鼻子里两道白光，出来有声；陈奇口中黄光也自迸出。陈奇跌了个金冠倒躅，郑伦跌了个铠甲离鞍。两边兵卒不敢拏人，只顾各人抢各人主将回营。郑伦被乌鸦兵抢回；陈奇被飞虎兵抢回；各自上了金睛兽回营。土行孙同众将笑得腰软骨折。郑伦自叹曰： 世间又有此异人，明日定要与他定个雌雄，方肯罢休。 不表。只说陈奇进关来见丘引，尽言前事。丘引又闻佳梦关失了，心下不安。次日，郑伦关下搦战。陈奇上骑出关，言曰： 郑伦，大丈夫一言已定，从今不必用术，各赌手上工夫，你我也难得会。 催开坐下骑，又杀一日，未见输赢。来见黄飞虎，众将俱在帐上，共议取关之策。哪咤曰： 如今土行孙也在此，不若今夜我先进关，斩关落锁，夜里乘其无备，取了关为上策。 黄飞虎曰： 全仗先行。 正是：
哪咤定计施威武，今夜青龙属武王。
话说丘引在关内，修表进朝歌，遣将来此协同守关，共阻周兵。不觉是一更时分，土行孙先进关里来，暗暗在囹圄中打点放黄天禄、太鸾。二更时分，哪咤登风火轮，飞进关来，当在城楼上祭起金砖，把守门军将打散，随撞开拴锁。周兵吶一声喊，杀进城中来，金鼓大作，天翻地覆，城中大乱，百姓只顾逃生。土行孙在囹圄中，听得吶喊，随放了黄天禄、太鸾，杀出本府来。丘引还不曾睡，慌忙上马，拎枪出府，只见灯光影里，火把丛中，见金甲红袍，乃武成王黄飞虎。哪咤登风火轮使枪杀来。邓秀、赵升、孙焰红把丘引裹在当中。郑伦杀进城来，正遇陈奇，二将夜兵大战。黄天禄从后面杀出府来。土行孙倒拖宾铁棍，往丘引马下打来。上三路哪咤的枪；中三路黄明、周纪的斧；下三路土行孙的棍；丘引不及堤防，被土行孙一棍，正打着他马七寸，那马打了个前失，把丘引跌下马来。黄飞虎看见，忙捻枪刺来。丘引已借土遁去了。正是：死生有定，不该绝于此关。
且言众将裹住陈奇，被哪咤祭起乾坤圈打中，陈奇伤了臂膊，往左一闪，被黄飞虎一枪刺中胁下，死于非命。杀到天明，黄飞虎收兵查点，只走了丘引。飞虎升厅，出榜安民，查明户口册籍，留将守青龙关。黄总兵回师，先有哪咤报捷。土行孙仍催粮去了。
且说子牙在中军与众将正议六韬三略，报事官报： 元帅：哪咤等令。 子牙命： 传进来。 哪咤至中军，备言取了青龙关事，说了一遍： ……弟子先来报捷。 子牙大悦，谓众将曰： 吾之先取此二关者，欲通吾之粮道；若不得此，倘纣兵断吾粮道，前不能进，后不能退，我先首尾受敌，此非全胜之道也，──故为将先要察此。今幸俱得，可以无忧。 众将曰： 元帅妙算，真无遗策！ 正谈论间，左右报： 黄飞虎等令。 子牙曰： 令来。 飞虎至中军，打躬行礼。子牙贺过功，因不见邓九公、黄天祥在前、心中甚是凄楚，叹曰： 可惜忠勇之士，不得享武王之禄耳！ 营中治酒欢饮。次日，子牙差辛甲先下一封战书。
话说汜水关韩荣见子牙按兵不动，分兵取佳梦关、青龙二关，速速差人打探。回报： 二关已失。 韩荣对众将曰： 今西周已得此二关，军威正盛，我等正当中路，必须协力共守，毋得专恃力战也。 众将各有不忿之色，愿决一死战。正议间，报： 报姜元帅遣官下战书。 韩荣命： 令来。 辛甲至殿前，将书呈上。韩荣接书，展开观看，书曰：
 西周奉天征讨天宝大元帅姜尚，致书于汜水关主将麾下：尝闻天命无常，惟有德者永获天眷。今商王纣淫酗肆虐，暴殄下民。天愁于上，民怨于下。海宇分崩，诸侯叛乱，生民涂炭。惟我周王特恭行天之罚，所在民心效顺，强梁授首；所有佳梦关、青龙二关逆命，俱已斩将搴旗，万民归顺。今大兵至此，特以尺一之书咸使闻知，或战，或降，早赐明决，毋得自误。不宣。 韩荣观看毕，即将原书批回： 来日会战。 辛甲领书回营，见子牙曰： 奉令下书，原书批回，明日会兵。 子牙整顿士卒，一夜无词。次日，子牙行营炮响，大队摆开出辕门，在关下搦战。有报马报入关来： 今有姜元帅关下请战。 韩荣忙整点人马，放炮吶喊出关，左右大小将官分开，韩荣在马上见子牙号令森严，一对对英雄威武。怎见得，有鹧鸪天一词为证，词曰：
杀气腾腾万里长，旌旗戈戟透寒光。雄师手仗三环剑，虎将鞍横丈八枪。军浩浩，士忙忙，锣鸣鼓响猛如狼。东征大战三十阵，汜水交兵第一场。
话说韩荣在马上见子牙，口称： 姜元帅请了！ 率土之滨，莫非王臣 ，元帅何故动无名之师，以下凌上，甘心作商家叛臣，吾为元帅不取也！ 子牙笑曰： 将军之言差矣。君正，则居其位；君不正，则求为匹夫不可得。是天命岂可常哉，惟有德者能君之。昔夏桀暴虐，成汤伐之，代夏而有天下。今纣王罪过于桀，天下诸侯叛之。我周特奉天之罚，以讨有罪，安敢有逆天命，厥罪惟钧哉。 韩荣大怒曰： 姜子牙，我以你为高明之士，你原来是妖言惑众之人！你有多大本领，敢出大言！那员将与吾拏了？ 傍有先行王虎，走马摇刀，飞奔前来，直奔子牙。只见哪咤已登风火轮，举枪忙迎。轮马相交，刀枪并举。两下里喊声不息，鼓角齐鸣。战未数合，哪咤奋勇一枪，把王虎挑于马下。魏贲见哪咤得胜，把马一磕，摇枪前来，飞取韩荣。韩荣手中戟迎面交还。魏贲的枪势如猛虎。韩荣见先折了王虎，心下已自慌忙，无心恋战。只见子牙挥动兵将冲杀过来。韩荣抵敌不住，败进关中去了。子牙得胜回营。不表。
且说韩荣兵败进关，一面具表往朝歌告急，一面设计守关。正在紧急之时，忽报： 七首将军余化等令。 韩荣听得余化来至，大喜，忙传令： 令来。 余化至殿上行礼，韩荣曰： 自从将军战败去后，此关反被黄飞虎走出去了，不觉数载；岂意他养成气力，今反伙同那姜尚，三路分兵，取了佳梦关、青龙关，尽为周有。昨日会兵，不能取胜，如之奈何？ 余化曰： 末将被哪咤打伤，败回蓬莱山，见我师尊，烧炼一件宝物，可以复我前仇。纵周家有千万军将，只叫他片甲无存。 韩荣大喜，治酒管待。话说次日，余化至周营讨战。子牙问： 谁去出马？ 哪咤应声而出： 弟子愿往。 哪咤道罢，登轮提枪，出得营来，一见余化，哪咤认得他，大叫曰： 余化慢来！ 余化见了仇人，把脸红了半边，也不答话，催开金睛兽，摇戟直取哪咤。哪咤的枪赴面交还。轮兽相交，戟枪双举。来往冲杀有二三十合，哪咤的枪乃太乙真人传授，有许多机变，余化不是哪咤对手。余化把一口刀，名曰 化血神刀 ，祭起如一道电光，中了刀痕，时刻即死。怎见得，有诗为证，诗曰：
丹炉曾锻炼，火里用功夫。灵气后先妙，阴阳表里扶。透甲元神丧，沾身性命无。哪咤逢此刀，眼下血为肤。
余化将化血刀祭起，那刀来得甚快，哪咤躲不及，中了一刀。大抵哪咤乃莲花化身，浑身俱是莲花瓣儿，纵伤了他，不比凡夫血肉之躯，登时即死，该有凶中得吉。哪咤着刀伤了，大叫一声，败回营中；走进辕门，跌下风火轮来。哪咤着了刀伤，只是颤，不能做声。旗门官报与子牙，子牙令扛抬至中军。子牙叫： 哪咤！ 哪咤不答话。子牙心下郁郁不乐。不知哪咤性命如何，且听下回分解。


妲己设计害比干
诗曰：
朔风一夜碎琼瑶，丞相乘机进锦貂，只望回心除恶孽，孰知触忌作君妖。刳心已定千秋业，宠妒难羞万载谣。可惜成汤贤圣业，化为流水逐春潮！
且说比干将狐狸皮硝熟，造成一件袍袄，只候严冬进袍。──此是九月。瞬息光阴，一如捻指，不觉时近仲冬。纣王同妲己宴乐于鹿台之上。那日只见：彤云密布，凛冽朔风。乱舞梨花，乾坤银砌；纷纷瑞雪，遍满朝歌。怎见得好雪：
空中银珠乱洒，半天柳絮交加。行人拂袖舞梨花，满树千枝银压。公子围炉酌酒，仙翁扫雪烹茶，夜来朔风透窗纱，也不知是雪是梅花。飕飕冷气侵人，片片六花盖地，瓦楞鸳鸯轻拂粉，炉焚兰麝可添锦。云迷四野催妆晚，暖客红炉玉影偏。此雪似梨花，似杨花，似梅花，似琼花：似梨花白；似杨花细；似梅花无香；似琼花珍贵。此雪有声，有色，有气，有味：有声者如蚕食叶；有气者冷浸心骨；有色者比美玉无瑕；有味者能识来年禾稼。团团如滚珠，碎剪如玉屑，一片似凤耳，两片似鹅毛，三片攒三，四片攒四，五片似梅花，六片如六萼。此雪下到稠密处，只见江河一道青。此雪有富，有贵，有贫，有贱；富实者红炉添寿炭，暖阁饮羊羔；贫贱者厨中无米，灶下无柴。非是老天传敕旨，分明降下杀人刀。凛凛寒威雾气棼，国家祥瑞落纷纭。须臾四野难分变，顷刻千山尽是云。银世界，玉乾坤，空中隐跃自为群。此雪落到三更后，尽道丰年已十分。
纣王与妲己正饮宴赏雪，当驾官启奏： 比干候旨。 王曰： 宣比干上台。 比干行礼毕。王曰： 六花杂出，舞雪纷纭，皇叔不在府第酌酒御寒，有何奏章，冒雪至此？ 比干奏曰： 鹿台高接霄汉，风雪严冬，臣忧陛下龙体生寒，特献袍袄，与陛下御冷驱寒，少尽臣微悃。 王曰： 皇叔年高，当留自用；今进与孤，足征忠爱！ 命： 取来。 比干下台，将朱盘高捧，面是大红，里是毛色。比干亲手抖开，与纣王穿上。帝大悦： 朕为天子，富有四海，实缺此袍御寒。今皇叔之功，世莫大焉！ 纣王传旨： 赐酒共乐鹿台。 话说妲己在绣帘内观见，都是他子孙的皮，不觉一时间刀剜肺腑，火燎肝肠，此苦可对谁言！暗骂： 比干老贼！吾子孙就享了当今酒席，与老贼何干？你明明欺我，把皮毛惑吾之心。我不把你这老贼剜出你的心来，也不算中宫之后！ 泪如雨下。
不表妲己深恨比干。且说纣王与比干把盏。比干辞酒，谢恩下台。纣王着袍进内，妲己接住。王曰： 鹿台寒冷，比干进袍，甚称朕怀。 妲己奏曰： 妾有愚言，不识陛下可容纳否？陛下乃龙体，怎披此狐狸皮毛？不当稳便，甚为亵尊。 王曰： 御妻之言是也。 遂脱将下来贮库。──此乃是妲己见物伤情，其心不忍，故为此语。因自沉思曰： 昔日欲造鹿台，为报琵琶妹子之雠，岂知惹出这场是非，连子孙俱剿灭殆尽…… 心中甚是痛恨，一心要害比干，无计可施。
话说时光易度，一日，妲己在鹿台陪宴，陡生一计，将面上妖容撤去，比平常娇媚不过十分中一二。大抵往日如牡丹初绽，芍药迎风，梨花带雨，海棠醉日，艳冶非常。纣王正饮酒间，谛视良久，见妲己容貌大不相同，不住盼睐，妲己曰： 陛下频顾贱妾残妆何也？ 纣王笑而不言。妲己强之，纣王曰： 朕看爱卿容貌，真如娇花美玉，令人把玩，不忍释手。 妲己曰： 妾有何容色，不过蒙圣恩宠爱，故如此耳。妾有一结识义妹姓胡。名曰喜媚，如今在紫霄宫出家。妾之颜色，百不及一。 纣王原是爱酒色的，听得如此容貌，不觉心中欣悦，乃笑而问曰： 爱卿既有令妹，可能令朕一见否？ 妲己曰： 喜媚乃是闺女，自幼出家，拜师学道，上洞府名山紫霄宫内修行，一刻焉能得至？ 王曰： 托爱卿福庇，如何委曲，使朕一见，亦不负卿所举。 妲己曰： 当时同妾在冀州时，同房针线，喜媚出家，与妾作别，妾洒泪泣曰： 今别妹妹，永不能相见矣！ 喜媚曰： 但拜师之后，若得五行之术，我送信香与你。姐姐欲要相见，焚此信香，吾当即至。 后来去了一年，果送信香一块。未及二月，蒙圣恩取上朝歌，侍陛下左右，一向忘却。方才陛下不言，妾亦不敢奏闻。 纣王大喜曰： 爱卿何不速取信香焚之？ 妲己曰： 尚早。喜媚乃是仙家，非同凡俗；待明日，月下陈设茶果，妾身沐浴焚香相迎，方可。 王曰： 卿言甚是，不可亵渎。 纣王与妲己宴乐安寝。
却说妲己至三更时分，现出原形，竟到轩辕坟中。只见雉鸡精接着，泣诉曰： 姐姐！因为你一席酒，断送了你的子孙尽灭，将皮都剥了去，你可知道？ 妲己亦悲泣道： 妹妹！因我子孙受此沉冤，无处申报，寻思一计，须……如比如此，可将老贼取心，方遂吾愿。今仗妹妹扶持，彼此各相护卫。我思你独自守此巢穴，也是寂寥，何不乘此机会，享皇宫血食，朝暮如常，何不为美。 雉鸡精深谢妲己曰： 既蒙姐姐抬举，敢不如命，明日即来。 妲己计较已定，依旧隐形回宫入窍，与纣王共寝。天明起来，正是纣王欢忭，专候今晚喜媚降临，恨不得把金乌赶下西山，去捧出东边玉兔来。至晚，纣王见华月初升，一天如洗，作诗曰：
 金运蝉光出海东，清幽宇宙彻长空；玉盘悬在碧天上，展放光华散彩红。
话说纣王与妲己在台上玩月，催逼妲己焚香。妲己曰： 妾虽焚香拜请，倘或喜媚来时，陛下当回避一时。恐凡俗不便，触彼回去，急切难来。待妾以言告过，再请陛下相见。 纣王曰： 但凭爱卿吩咐，一一如命。 妲己方净手焚香，做成圈套。将近一鼓时分，听半空风响，阴云密布，黑雾迷空，将一轮明月遮掩。一霎时，天昏地暗，寒气侵入。纣王惊疑，忙问妲己曰： 好风！一会儿翻转了天地。 妲己曰： 想必喜媚踏风云而来。 言未毕，只听空中有环佩之声，隐隐有人声坠落。妲己忙催纣王进里面，曰： 喜媚来矣。俟妾讲过，好请相见。 纣王只得进内殿，隔帘偷瞧。只见风声停息，月光之中，见一道姑穿大红八卦衣，丝绦麻履。况此月色复明，光彩皎洁，且是灯烛辉煌，常言 灯月之下看佳人，比白日更胜十倍。 只见此女肌如瑞雪，脸似朝霞，海棠丰韵，樱桃小口，香脸桃腮，光莹娇媚，色色动人。
妲己向前曰： 妹妹来矣！ 喜媚曰： 姐姐，贫道稽首了。 二人同至殿内，行礼坐下。茶罢，妲己曰： 昔日妹妹曾言， 但欲相会，只焚信香即至。 今果不失前言，得会尊容，妾之幸甚。 道姑曰： 贫道适闻信香一至，恐违前约，故此即速前来，幸恕唐突。 彼此逊谢。且说纣王再观喜媚之姿，复睹妲己之色，天地悬隔。纣王暗想： 但得喜媚同侍衾枕，便不做天子又有何妨。 心上甚是难过，只见妲己问喜媚曰： 妹妹是斋，是荤？ 喜媚答曰： 是斋。 妲己传旨： 排上素斋来。 二人传杯叙话。灯光之下，故作妖娆。纣王看喜媚，真如蕊宫仙子，月窟嫦娥。把纣王只弄得魂游荡漾三千里，魄遶山河十万重，恨不能共语相陪，一口吞他下肚，抓耳挠腮，坐立不宁，不知如何是好。
纣王急得不耐烦，只是乱咳嗽。妲己已会其意，眼角传情，看着喜媚曰： 妹妹，妾有一言奉渎，不知妹妹可容纳否？ 喜媚曰： 姐姐有何事吩咐？贫道领教。 妲己曰： 前者妾在天子面前，赞扬妹妹大德，天子喜不自胜，久欲一睹仙颜；今蒙不弃，慨赐降临，实出万幸。乞贤妹念天子渴想之怀，俯同一会，得领福慧，感戴不胜！今不敢唐突晋谒，托妾先容。不知妹妹意下如何？ 喜媚曰： 妾系女流，况且出家，生俗不便相会，二来男女不雅，且男女授受不亲，岂可同筵晤对，而不分内外之礼。 妲己曰： 不然。妹妹既系出家，原是 超出三界外，不在五行中 ，岂得以世俗男女分别而论。况天子系命于天，即天之子，总控万民，富有四海，率土皆臣，即神仙亦当让位。况我与你幼虽结拜，义实同胞，即以姐妹之情，就见天子，亦是亲道，这也无妨。 喜媚曰： 姐姐吩咐，请天子相见。 纣王闻 请 字，也等不得，就走出来了。纣王见道姑一躬，喜媚打一稽首相还。喜媚曰： 请天子坐。 纣王便傍坐在侧。二妖反上下坐了。
灯光下，见喜媚两次三番启朱唇，一点樱桃，吐的是美孜孜一团和气；转秋波，双湾活水，送的是娇滴滴万种风情，把个纣王弄得心猿难按，意马驰缰，只急得一身香汗。妲己情知纣王欲火正炽，左右难捱，故意起身更衣。妲己上前曰： 陛下在此相陪，妾更衣就来。 纣王复转下坐，朝上觌面传杯。纣王灯下以眼角传情，那道姑面红微笑。纣王斟酒，双手奉于道姑；道姑接酒，吐袅娜声音答曰： 敢劳陛下！ 纣王乘机将喜媚手腕一捻，道姑不语，把纣王魂灵儿都飞在九霄。纣王见是如此，便问曰： 朕同仙姑台前玩月，何如？ 喜媚曰： 领教。 纣王复携喜媚手出台玩月。喜媚不辞。纣王心动，便搭住香肩，月下偎倚，情意甚密。纣王心中甚美，乃以言挑之曰： 仙姑何不弃此修行，而与令姐同住宫院，抛此清凉，且享富贵，朝夕欢娱，四时欢庆，岂不快乐！人生几何，乃自苦如此。仙姑意下如何？ 喜媚只是不语。纣王见喜媚不甚推托，乃以手抹着喜媚胸膛，软绵绵，温润润，嫩嫩的腹皮，喜媚半推半就。纣王见他如此，双手抱搂，偏殿交欢，云雨几度，方才歇手。
正起身整衣，忽见妲己出来，一眼看见喜媚乌云散乱，气喘吁吁，妲己曰： 妹妹为何这等模样？ 纣王曰： 实不相瞒，方才与喜媚姻缘相凑。天降赤绳，你妹妹同侍朕左右，朝暮欢娱，共享无穷之福。此亦是爱卿荐拔喜媚之功，朕心嘉悦，不敢有忘。 即传旨重新排宴，三人共饮，至五更方共寝鹿台之上。有诗为证，诗曰：
国破妖氛现，家亡纣主昏。不听君子谏，专纳佞臣言。
先爱狐狸女，又宠雉鸡精。比干逢此怪，目下死无存。
话说纣王暗纳喜媚，外官不知。天子不理国事，荒淫内阙，外廷隔绝，真是君门万里。武成王虽执掌大帅之权，提调朝歌四十八万人马，镇守都城，虽然丹心为国，其如不能面君谏言，彼此隔绝，无可奈何，只行长叹而已。一日，见报说，东伯侯姜文焕分兵攻打野马岭，要取陈塘关，黄总兵令鲁雄领兵十万把守去讫。不表。
且说纣王自得喜媚，朝朝云雨，夜夜酣歌，那里把社稷为重。那日，二妖正在台上用早膳，忽见妲己大叫一声，跌倒在地；把纣王惊骇汗出，吓的面如土色。见妲己口中喷出血水来，闭目不言，面皮俱紫；纣王曰： 御妻自随朕数年，未有此疾。今日如何得这等凶症？ 喜媚故意点头叹曰： 姐姐旧疾发了！ 帝问： 媚美人为何知御妻有此旧疾？ 喜媚奏曰： 昔在冀州时，彼比俱是闺女。姐姐常有心痛之疾，一发即死。冀州有一医士，姓张，名元；他用药最妙，有玲珑心一片煎汤吃下，此疾即愈。 纣王曰： 传旨宣冀州医士张元。 喜媚奏曰： 陛下之言差矣！朝歌到冀州有多少路！一去一来，至少月余。耽误日期，焉能救得？除非朝歌之地，若有玲珑心，取他一片，登时可救；如无，须臾即死。 纣王曰： 玲珑心谁人知道？ 喜媚曰： 妾身曾拜师，善能推算。 纣王大喜，命喜媚速算。这妖精故意搯指，算来算去，奏曰： 朝中止有一大臣，官居显爵，位极人臣；只怕此人舍不得，不肯救拔娘娘。 纣王曰： 是谁？快说！ 喜媚曰： 惟亚相比干乃是玲珑七窍之心。 纣王曰： 比干乃是皇叔，一宗嫡派，难道不肯借一片玲珑心为御妻起沉痾之疾？速发御札，宣比干！ 差官飞往相府。
比干闲居无辜，正为国家颠倒，朝政失宜，心中寿画。忽堂候官敲云板，传御札，立宣见驾。比干接札，礼毕，曰： 天使先回，午门会齐。 比干自思： 朝中无事，御札为何甚速？ 话未了，又报： 御札又至！ 比干又接过。不一时，连到五次御札。比干疑惑： 有甚紧急，连发五札？ 正沉思间，又报： 御札又至！ 持札者乃奉御官陈青。比干接毕，问青曰： 何事要紧，用札六次？ 青曰： 丞相在上：方今国势渐衰，鹿台又新纳道姑，名曰胡喜媚。今日早膳，娘娘偶然心疼疾发，看看气绝。胡喜媚陈说，要得玲珑心一片，煎羹汤，吃下即愈。皇上言： 玲珑心如何晓得？ 胡喜媚会算，算丞相是玲珑心。因此发札六道，要借老千岁的心一片，急救娘娘，故此紧急。 比干听说，惊得心胆俱落，自思： 事已如此── 乃曰： 陈青，你在午门等候，我即至也。 比干进内，见夫人孟氏曰： 夫人，你好生看顾孩儿微子德！我死之后，你母子好生守我家训，不可造次。朝中并无一人矣！ 言罢泪如雨下。夫人大惊，问曰： 大王何故出此不吉之言？ 比干曰： 昏君听信妲己有疾，欲取吾心作羹汤，岂有生还之理！ 夫人垂泪曰： 官居相位，又无欺诳，上不犯法于天子，下不贪酷于军民，大王忠诚节孝，素表着于人耳目，有何罪恶，岂至犯取心惨刑。 有子在傍泣曰： 父王勿忧。方才孩儿想起，昔日姜子牙与父王看气色，曾说不利，留一简帖，见在书房，说： 至危急两难之际，进退无路，方可看简，亦可解救。  比干方悟曰： 呀！几乎一时忘了！ 忙开书房门，见砚台下压着一帖，取出观之；──上书明白。──比干曰： 速取火来！ 取水一碗，将子牙符烧在水里，比干饮于腹中。忙穿朝服上马，往午门来。不表。
且说六札宣比干，陈青泄了内事，惊得一城军民官宰，尽知取比干心作羹汤。话说武成王黄元帅同诸大臣俱在午门，只见比干乘马，飞至午门下马。百官忙问其故。比干曰： 据陈青说……取心一节，吾总不知。 百官随比干至大殿。比干径往鹿台下侯旨。纣王立候，听得比干至，命： 宣上台来。 比干行礼毕。王曰： 御妻偶发沉痾心痛之疾，惟玲珑心可愈。皇叔有玲珑心，乞借一片作汤，治疾若愈，此功莫大焉。 比干曰： 心是何物？ 纣王曰： 乃皇叔腹内之心。 比干怒奏曰： 心者一身之主，隐于肺内，坐六叶两耳之中，百恶无侵，一侵即死。心正，手足正；心不正，则手足不正。心为万物之灵苗，四象变化之根本。吾心有伤，岂有生路！老臣虽死不惜，只是社稷坵墟，贤能尽绝。今昏君听新纳妖妇之言，赐吾摘心之祸；只怕比干在，江山在；比干存，社稷存！ 纣王曰： 皇叔之言差矣！总只借心一片，无伤于事，何必多言？ 比干厉声大叫曰： 昏君！你是酒色昏迷，胡涂狗彘！心去一片，吾即死矣！比干不犯剜心之罪，如何无辜遭此非殃！ 纣王怒曰： 君叫臣死，不死不忠。台上毁君，有亏臣节！如不从朕命，武士，拿下去，取了心来！ 比干大骂： 妲己贱人！我死冥下，见先帝无愧矣！ 喝： 左右，取剑来与我！ 奉御将剑递与比干。比干接剑在手，望太庙大拜八拜，泣曰： 成汤先王，岂知殷受断送成汤二十八世天下！非臣之不忠耳！ 遂解带现躯，将剑往脐中刺入，将腹剖开，其血不流。比干将手入腹内，摘心而出，望下一掷，掩袍不语，面似淡金，径下台去了。且说诸大臣在殿前打听比干之事，众臣纷纷，议论朝廷失政，只听得殿后有脚迹之声。黄元帅望后一观，见比干出来，心中大喜。飞虎曰： 老殿下，事体如何？ 比干不语。百官迎上前来。比干低首速行，面如金纸，径过九龙桥去，出午门。常随见比干出朝，将马伺候。比干上马，往北门去了。不知吉凶如何，且听下回分解。


羑里城囚西伯侯
诗曰：
君虐臣奸国事非，如何信口泄天机。若非丹陛忠心谏，已见藁街血肉飞。
羑里七年沾化雨，伏羲八卦阐精微。从来世运归明主，漫道岐山日正辉。
话说西伯侯姬昌见天子不看姜桓楚的本，竟平白将桓楚拿出午门，碎醢其尸；心上大惊，知天子甚是无道。三人俯伏称臣，奏曰：  君乃臣之元首，臣乃君之股肱。 陛下不看臣等本章，即杀大臣，是谓虐臣。文武如何肯服，君臣之道绝矣。乞陛下垂听。 亚相比干将姬昌等本展开。纣王只得看本：
 具疏臣鄂崇禹、姬昌、崇侯虎等奏：为正国正法，退佞除奸，洗明沉冤，以匡不替，复立三纲，内剿狐媚事：臣等闻圣王治天下，务勤实政，不事台榭陂池；亲贤远奸，不驰务于游畋，不沉湎于酒，荒淫于色；惟敬修天命，所以六府三事允治，以故尧舜不下阶，垂拱而天下太平，万民乐业。今陛下承嗣大统以来，未闻美政，日事怠荒，信谗远贤，沉湎酒色。姜后贤而有礼，并无失德，竟遭惨刑；妲己秽污宫中，反宠以重位。屈斩太史，有失司天之内监；轻醢大臣，而废国家之股肱；造炮烙，阻忠谏之口；听谗言，杀子无慈。臣等愿陛下贬费仲、尤浑，惟君子是亲；斩妲己整肃宫闱，庶几天心可回，天下可安。不然，臣等不知所终矣。臣等不避斧钺，冒死上言，恳乞天颜，纳臣直谏，速赐施行。天下幸甚，万民幸甚！臣不胜战栗待命之至！谨具疏以闻。
纣王看罢大怒，扯碎表章，拍案大呼： 将此等逆臣枭首回旨！ 武士一齐动手，把三位大臣绑出午门。纣王命鲁雄监斩，速发行刑旨。只见右班中有中谏大夫费仲、尤浑出班，俯伏奏曰： 臣有短章，冒渎天听。 王曰： 二卿有何奏章？ ── 臣启陛下：四臣有罪，触犯天颜，罪在不赦；但姜桓楚有弒君之恶，鄂崇禹有叱主之愆，姬昌利口侮君，崇侯虎随众诬谤。据臣公议：崇侯虎素怀忠直，出力报国，造摘星楼，沥胆披肝，起寿仙宫，夙夜尽瘁，曾竭力公家，分毫无过。崇侯虎不过随声附和，实非本心；若是不分皂白，玉石俱焚，是有功而与无功同也，人心未必肯服。愿陛下赦侯虎毫末之生，以后将功赎今日之罪。 纣王见费、尤二臣谏赦崇侯虎，盖为费、尤二人，乃纣王之宠臣，言听计从，无语不入。王曰： 据二卿之言，昔崇侯虎既有功于社稷，朕当不负前劳。 叫奉御官传旨： 特赦崇侯虎。 二人谢恩归班。旨意传出： 单赦崇侯虎。 殿东头恼了武成王黄飞虎，执笏出班，有亚相比干并微子、箕子、微子启、微子衍、伯夷、叔齐七人同出班俯伏。比干奏曰： 臣启陛下：大臣者乃天子之股肱。姜桓楚威镇东鲁，数有战功，若言弒君，一无可证，安得加以极刑；况姬昌忠心不二，为国为民，实邦家之福臣；道合天地，德配阴阳，仁结诸侯，义施文武，礼治邦家，智服反叛，信达军民，纪纲肃清，政事严整，臣贤君正，子孝父慈，兄友弟恭，君臣一心，不肆干戈，不行杀伐，行人让路，夜不闭户，路不拾遗，四方瞻仰，称为西方圣人；鄂崇禹身任一方重寄，日夜勤劳王家，使一方无警；皆是有功社稷之臣。乞陛下一并怜而赦之，群臣不胜感激之至！ 王曰： 姜桓楚谋逆，鄂崇禹、姬昌簧口鼓惑，妄言诋君，俱罪在不赦，诸臣安得妄保！ 黄飞虎奏曰： 姜桓楚、鄂崇禹皆名重大臣，素无过举；姬昌乃良心君子，善演先天之数，皆国家梁栋之才。今一旦无罪而死，何以服天下臣民之心！况三路诸侯俱带甲数十万，精兵猛将，不谓无人；倘其臣民知其君死非其罪，又何忍其君遭此无辜，倘或机心一骋，恐兵戈扰攘，四方黎庶倒悬。况闻太师远征北海，今又内起祸胎，国祚何安！愿陛下怜而赦之。国家幸甚！ 纣王闻奏，又见七王力谏，乃曰： 姬昌，朕亦素闻忠良，但不该随声附和，本宜重处；姑看诸卿所奏赦免，但恐他日归国有变，卿等不得辞其责矣。姜桓楚、鄂崇禹谋逆不赦，速正典刑！诸卿再毋得渎奏。 旨意传出： 赦免姬昌。 天子命奉御官： 速催行刑，将姜桓楚、鄂祟禹以正国法。 只见左班中有上
大夫胶鬲、杨任等六位大臣进礼称臣： 臣有奏章，可安天下。 纣王曰： 卿等又有何奏章？ 杨任奏曰： 四臣有罪，天赦姬昌，乃七王为国为贤者也。且姜桓楚、鄂崇禹皆称首之臣。桓楚任重功高，素无失德，谋逆无证，岂得妄坐。崇禹性卤无屈，直谏圣聪，无虚无谬。臣闻君明则臣直。直谏君过者，忠臣也，词谀逢君者，佞臣也。臣等目观国事艰难，不得不繁言渎奏。愿陛下怜二臣无辜，赦还本国，清平各地，使君臣喜乐于尧天，万姓讴歌于化日，臣民念陛下宽洪大度，纳谏如流，始终不负臣子为国为民之本心耳。臣等不胜感激之至！ 王怒曰： 乱臣造逆，恶党簧舌，桓楚弒君，醢尸不足以尽其辜。崇禹谤君，枭首正当其罪。众卿强谏，朋比欺君，污蔑法纪。如再阻言者，即与二逆臣同罪！ 随传旨： 速正典刑！ 杨任等见天子怒色，莫敢谁何。也是合该二臣命绝，旨意出，鄂崇禹枭首，姜桓楚将巨钉钉其手足，乱刀碎剁，名曰醢尸。监斩官鲁雄回旨，纣王驾回宫阙。姬昌拜谢七位殿下，泣而诉曰： 姜桓楚无辜惨死，鄂崇禹忠谏丧身，东南两地，自此无宁日矣！ 众人俱各惨然泪下曰： 且将二侯收尸，埋葬浅土，以俟事定，再作区处。 有诗为证，诗曰：
忠告徒劳谏诤名，逆鳞难犯莫轻撄。醢尸桓楚身遭惨；服甸崇禹命已倾。两国君臣空望眼；七年羑里屈孤贞。上天有意倾人国，致使纷纷祸乱生。
且不题二侯家将星夜逃回，报与二侯之子去了。且说纣王次日升显庆殿，有亚相比干具奏，收二臣之尸，放姬昌归国。天子准奏。比干领旨出朝。傍有费仲谏曰： 姬昌外若忠诚，内怀奸诈，以利口而惑众臣。面是心非，终非良善。恐放姬昌归国，反构东鲁姜文焕、南都鄂顺兴兵扰乱天下，军有持戈之苦，将有披甲之艰，百姓惊慌，都城扰攘，诚所谓纵龙入海，放虎归山，必生后悔。 王曰： 诏赦已出，众臣皆知，岂有出乎反乎之理。 费仲奏曰： 臣有一计，可除姬昌。 王曰： 计将何出？ 费仲对曰： 既赦姬昌，必拜阙方归故土，百官也要与姬昌饯行。臣去探其虚实，若昌果有真心为国，陛下赦之；若有欺诳，即斩昌首以除后患。 王曰： 卿言是也。
且说比干出朝，径至馆驿来看姬伯。左右通报。姬昌出门迎接，叙礼坐下。比干曰： 不才今日便殿见驾奏王，为收二侯之尸，释君侯归国。 姬昌拜谢曰： 老殿下厚德，姬昌何日能报再造之恩！ 比干复前执手低言曰： 国内已无纲纪，今无故而杀大臣，皆非吉兆。贤侯明日拜阙，急宜早行，迟则恐奸佞忌刻，又生他变。至嘱，至嘱！ 姬昌欠身谢曰： 丞相之言，真为金石。盛德岂敢有忘！次日早临午门，望阙拜辞谢恩，姬昌随带家将，竟出西门，来到十里长亭。百官钦敬，武成王黄飞虎、微子、箕子、比干等俱在此伺候多时。姬昌下马。黄飞虎与微子慰劳曰： 今日贤侯归国，不才等具有水酒一杯，一来为君侯荣饯，尚有一言奉渎。 昌曰： 愿闻。 微子曰： 虽然天子有负贤侯，望乞念先君之德，不可有失臣节，妄生异端，则不才辈幸甚，万民幸甚！ 昌顿首谢曰： 感天子赦罪之恩，蒙列位再生之德，昌虽没齿、不能报天子之德，岂敢有他念哉。 百官执杯把盏。姬伯量大，有百杯之饮，正所谓 知己到来言不尽 ，彼此更觉绸缪，一时便不能舍。正欢饮之间，只见费仲、尤浑乘马而来，自具酒席，也来与姬伯饯别。百宫一见费、尤二人至，便有几分不悦，个个抽身。姬昌谢曰： 二位大人！昌有何能，荷蒙远饯！ 费仲曰： 闻贤侯荣归，卑职特来饯别，有事来迟，望乞恕罪。 姬昌乃仁德君子，待人心实，那有虚意。一见二人殷懃，便自喜悦。然百官畏此二人，俱先散了，只他三人把盏。酒过数巡，费、尤二人曰： 取大杯来。 二人满斟一杯，奉与姬伯。姬伯接酒，欠身谢曰： 多承大德，何日衔环！ 一饮而尽。姬伯量大，不觉连饮数杯。费仲曰： 请问贤侯，仲常闻贤侯能演先天数，其应果否无差？ 姬昌答曰： 阴阳之理，自有定数，岂得无准。但人能反此以作，善趋避之，亦能逃越。 仲复问曰： 若当今天子所为皆错乱，不识将来究竟可预闻乎？ 此时西伯酒已半酣，却忘记此二人来意，一听得问天子休咎，便蹙额欷歔，叹曰： 国家气数黯然，只此一传而绝，不能善其终。今天子所为如此，是速其败也。臣子安忍言之哉！ 姬伯叹毕，不觉凄然。仲又问曰： 其数应在何年？ 姬伯曰： 不过四七年间，戊午岁中甲子而已。 费、尤二人俱咨嗟长叹，复以酒酬西伯。少顷，二人又问曰： 不才二人，亦求贤侯一数，看我等终身何如？ 姬伯原是贤人君子，那知虚伪，即袖演一数，便沉吟良久，曰： 此数甚奇甚怪！ 费、尤二人笑问曰： 如何？不才二人数内有甚奇怪？ 昌曰： 人之死生，虽有定数，或瘫痨鼓膈，百般杂症，或五刑水火，绳缢跌扑，非命而已。不似二位大夫，死得蹊蹊跷跷，古古怪怪。 费、尤二人笑问曰： 毕竟如何？死于何地？ 昌曰： 将来不知何故，被雪水渰身，冻在冰内而死。 ──后来姜子牙冰冻岐山，拿鲁雄，捉此二人，祭封神台。此是后事。表过不提。二人听罢，含笑曰：  生有时辰死有地 ，也自由他。 三人复又畅饮。费、尤二人乃乘机诱之曰： 不知贤侯平日可曾演得自己究竟如何？ 昌曰： 这平昔我也曾演过。 费仲曰： 贤侯祸福何如？ 昌曰： 不才还讨得个善终正寝。 费、尤二人复虚言庆慰曰： 贤侯自是福寿双全。 西伯谦谢。三人又饮数杯。费、尤二人曰： 不才朝中有事，不敢久羁。贤侯前途保重！ 各人分别。费、尤二人在马上骂曰： 这老畜生！自己死在目前，反言善终正寝。我等反寒冰冻死。分明骂我等。这样可恶！ 正言话间，已至年门，下马，便殿朝见天子。王问曰： 姬昌可曾说甚么？ 二臣奏曰： 姬昌怨忿，乱言辱君，罪在大不敬。 纣王大怒曰： 这匹夫！朕赦汝归国，到不感德，反行侮辱，可恶！他以何言辱朕？ 二人复奏曰： 他曾演数，言国家只此一传而绝，所延不过四七之年；又道陛下不能善终。 纣王怒骂曰： 你不问这老匹夫死得何如？ 费仲曰： 臣二人也问他，他道善终正寝。大抵姬昌乃利口妄言，惑人耳目，即他之死生出于陛下，倘然不知，还自己说善终。这不是自家哄自家！即臣二人叫他演数，他言臣二人冻死冰中。只臣莫说托陛下福荫，即系小民，也无冻死冰中之理。即此皆系荒唐之说，虚谬之言，惑世诬民，莫此为甚。陛下速赐施行！ 王曰： 传朕旨，命晁田赶去拿来，实时枭首，号令都城，以戒妖言！ 晁田得旨追赶。不表。
且说姬昌上马，自觉酒后失言，忙令家将： 速离此间，恐后有变。 众皆催动，迤逦而行。姬伯在马上自思： 吾演数中，七年灾迍，为何平安而返。必是此间失言，致有是非，定然惹起事来。 正迟疑问，只见一骑如飞赶来。及到面前，乃是晁田也。晁田大呼曰： 姬伯！天子有旨，请回！ 姬伯回答曰： 晁将军，我已知道了。 姬伯乃对众家将曰： 吾今灾至难逃；你们速回。我七载后自然平安归国。着伯邑考上顺母命，下和弟兄，不可更西岐规矩。再无他说，你们去罢！ 众人洒泪回西岐去了。姬昌同晁田回朝歌来。有诗曰：
十里长亭饯酒巵，只因直语欠委蛇。若非天数羁羑里，焉得姬侯赞伏羲。
话说姬昌同晁田往午门来，就有报马飞报黄飞虎。飞虎大惊，沉思： 为何去而复返！莫非费、尤两个奸逆坐害姬昌。令周纪： 快请各位老殿下，速至午门！周纪去请。黄飞虎随上坐骑，急急来到午门。时姬昌已在午门候旨。飞虎忙问曰： 贤侯去而复返者何也？ 昌曰： 圣上召回，不知何事。 却说晁田见驾回旨。纣王大怒，叫： 速召姬昌！ 姬昌至丹墀，俯伏奏曰： 荷蒙圣恩，释臣归国；今复召回，不知圣意何故？ 王大骂曰： 老匹夫！释你归国，不思报效君恩，而反悔辱天子，倘有何说。 姬昌奏曰： 臣虽至愚，上知有天，下知有地，中知有君，生身知有父母，训教知有师长， 天、地、君、亲、师 五字，臣时刻不敢有忘，怎敢侮辱陛下，甘冒万死。 王怒曰： 你还在此巧言强辩！你演甚么先天数，辱骂朕躬，罪在不赦！ 昌奏曰： 先天神农、伏羲演成八卦，定人事之吉凶休咎，非臣故捏。臣不过据数而言，岂敢妄议是非。 王曰： 你试演朕一数，看天下如何？ 昌奏曰： 前演陛下之数不吉，故对费仲、尤浑二大夫言；即日不吉，并不曾言甚么是非。臣安敢妄议。 纣王立身大呼曰： 你道朕不能善终，你自夸寿终正寝，非侮君而何！此正是妖言惑众，以后必为祸乱。朕先教你先天数不验，不能善终！ 传旨： 将姬昌拿出午门枭，以正国法！ 左右才待上前，只见殿外有人大呼曰： 陛下！姬昌不可斩！臣等有谏章。 纣王急视，见黄飞虎、微子等七位大臣进殿俯伏，奏曰： 陛下天赦姬昌还国，臣民仰德如山。且昌先天数乃是伏羲先圣所演，非姬昌捏造。若是不准，亦是据数推详；若是果准，姬昌亦是直言君子，不是狡诈小人。陛下亦可赦其小过。 王曰： 骋自己之妖术，谤主君以不堪，岂得赦其无罪！ 比干奏曰： 臣等非为姬昌，实为国也。今陛下斩姬昌事小，社稷安危事大。姬昌素有令名，为诸侯瞻仰，军民钦服。且昌先天数，据理直推，非是妄捏。如果圣上不信，可命姬昌演目下凶吉。如准，可赦姬昌；如不准，即坐以捏造妖言之罪。 纣王见大臣力谏，只得准奏，命姬昌演目下吉凶。昌取金钱一愰，大惊曰： 陛下，明日太庙火灾，速将宗社神主请开，恐毁社稷根本！ 王曰： 数演明日，应在何时？ 昌曰： 应在午时。 王曰： 既如此，且将姬昌发下囹圄，以候明日之验。 众官出午门。姬伯感谢七位殿下。黄飞虎曰： 贤侯，明日颠危，必须斟酌！ 姬昌曰： 且看天数如何。 众官散罢。不题。
且言纣王谓费仲曰： 姬昌言明日太庙火灾，若应其言，如之奈何？ 尤浑奏曰： 传旨，明日令看守太庙宫官仔细防闲，亦不必焚香，其火从何而至。 王曰： 此言极善。 天子回宫。费、尤二人也出朝。不表。
且言次日，武成王黄飞虎约七位殿下俱在王府，候午时火灾之事，命阴阳官报时刻。阴阳官报： 禀上众老爷，正当午时了。 众官不见太庙火起，正在惊慌之际，只听半空中霹雳一声，山河振动。忽见阴阳官来报： 禀上众老爷，太庙火起！ 比干叹曰： 太庙灾异，成汤天下必不久矣！ 众人齐出王府看火。好火！但见：
此火本原生于石内，其实有威有雄，坐居离地东南位，势转丹砂九鼎中。此火乃燧人氏出世，刻木钻金，旋坤转干。八卦内只有他威，五行中独他无情。朝生东南，照万物之光辉；暮落西北，为一世之混沌。火起处，滑刺刺闪电飞腾；烟发时，黑沉沉遮天蔽日。看高低，有百丈雷声；听远近，发三千火炮。黑烟铺地，百忙里走万道金蛇；红焰冲空，霎时间有千团火块。狂风助力，金钉珠户一时休；恶火飞来，碧瓦雕檐捻指过。火起千条焰，星洒满天红。都城齐吶喊，轰动万民惊。
数演先天莫浪猜，成汤宗庙尽成灰。老天已定兴衰事，算不由人枉自谋。
话说纣王在龙德殿，正聚文武商议时，只见奉御官来奏： 果然午时太庙火起！只吓得天子魂飞天外，魄散九霄；两个奸臣肝胆尽裂。──姬昌真圣人也。──纣王曰： 姬昌之数今果有应验。大夫，如何处之？ 费、尤二臣奏曰： 虽然姬昌之数偶验，适逢其时，岂得骤赦归国！陛下恐众大臣有所谏阻，只赦放姬昌，须……如此如此，天下可安，强臣无虑。此四海生民之福也。 王曰： 卿言甚善。 言未毕，微子、比干、黄飞虎等朝见毕。比干奏曰： 今日太庙火灾，姬昌之数果验。望陛下赦昌直言之罪。 王曰： 昌数果应，赦其死罪，不赦归国；暂居羑里，待后国事安宁，方许归国。 比干等谢恩而出，俱至午门。比干对昌言曰： 为贤侯特奏天子，准赦死罪，不赦还国，暂居羑里月余。贤侯且自宁耐，俟天子转日回天，自然荣归故地。 姬昌顿首谢曰： 今日天子禁昌羑里，何处不是浩荡之恩，怎敢有违？ 飞虎又曰： 贤侯不过暂居月余，不才等逢机构会，自然与贤侯力为挽回，断不令贤侯久羁此地耳。 姬昌谢过众人，随在午门望阙谢恩，即同押送官往羑里来。羑里军民父老，牵羊担酒，拥道跪迎。父老言曰：羑里今得圣人一顾，万物生光。欢声杂地，鼓乐惊天，迎进城郭。押送官叹曰： 圣人心同日月，普照四方，今日观百姓迎接姬伯，非伯之罪可知。 姬昌进了府宅。押送官往都城回旨。不表。且言姬昌一至羑里。教化大行，军民乐业，闲居无事，把伏羲八卦，反复推明，变成六十四卦，中分三百八十爻象，守分安居，全无怨主之心。后人有诗赞曰：
七载艰难羑里城，卦爻一一变分明。玄机参透先天秘，万古留传大圣名。
话表纣王囚禁大臣，全无忌惮。一日，报到元戎府。黄飞虎看报，见反了东伯侯姜文焕，领四十万人马，兵取游魂关；又反了南伯侯鄂顺，领人马二十万取三山关；天下已反了四百镇诸侯。黄飞虎叹曰： 二镇兵起，天下慌慌，生民何日得安！ 忙发令箭，命将紧守关隘。此话不表。
且言干元山金光洞太乙真人，因神仙一千五百年犯了杀戒，乃年积月累，天下大乱一场，然后复定。一则姜子牙该斩将封神，成汤天下该灭，周室将兴，因此玉虚宫住讲道教。太乙真人闲坐洞中，只听昆仑山玉虚官白鹤童子持玉札到山。太乙真人接玉札，望玉虚官拜罢。白鹤童子曰： 姜子牙不久下山，请师叔把灵珠子送下山去。 太乙真人曰： 我已知道了。 白鹤童子回去。不表。太乙真人送这一位老爷下山。不知后事如何，且听下回分解。


商容九间殿死节
诗曰：
忠臣直谏岂沽名，只欲君明国政清。不愿此身成个是，忍教今日祸将盈？
报储一念坚金石，诛佞孤忠贯玉京。大志未酧先碎首，令人睹此泪如倾。
话说雷开领五十名军卒，往南都追赶，似电走云飞，风驰雨骤。赶至天晚，雷开传令： 你们饱餐，连夜追赶；料去不远。 军士依言，饱吃了战饭又赶。将及到二更时分，军士因连日跋涉劳苦，人人俱在马上困倦，险些儿闪下马来。雷开暗想： 夜里追赶，只怕赶过了，倘或殿下在后，我反在前，空劳心力；不如歇宿一宵，明日精健好赶。 叫左右： 往前边看，可有村舍？暂宿一宵，明日赶罢。 众军卒因连日追赶辛苦，巴不得要歇息。两边将火把灯球高举，照得前面松阴密密，却是村庄。及至看时，乃是一座庙宇。军卒前来禀曰： 前边有一古庙，老爷可以暂居半夜，明早好行。 雷开曰： 这个却好。 众军到了庙前，雷开下马，抬头观看，上悬乃是 轩辕庙 ，里边并无庙主，军卒用手推门，齐进庙来，火把一照，只见圣座下一人，鼾睡不醒。雷开向前看时，却是殿下殷洪。雷开叹曰： 若往前行，却不错过了！此也是天数。 雷开叫曰： 殿下，殿下！ 殷洪正在浓睡之间，猛然惊醒，只见灯球火把，一簇人马拥塞。殿下认的是雷开。殿下叫： 雷将军！ 雷开曰： 殿下，臣奉天子命，来请殿下回朝。百官俱有保本，殿下可以放心。 殷洪曰： 将军不必再言，我已尽知，料不能逃此大难。我死也不惧，只是一路行来，甚是狼狈，难以行走。乞将军把你的马与我骑一骑，你意下如何？ 雷开听得，忙答曰： 臣的马请殿下乘骑，臣愿步随。 彼时殷洪离庙上马，雷开步行押后，往三叉路口而来。不表。
且言殷破败望东鲁大道赶来，行了一二日，赶到风云镇，又过十里，只见八字粉墙，金字牌匾，上书 太师府 。殷破败勒住马看时，原来是商丞相的府。殷破败滚鞍下马，径进相府，来看商容。──商容原是殷破败座主，殷破败是商容的门生，故此下马谒见商容，却不知太子殷郊正在厅上吃饭。──殷破败忝在门生，不用通报，径到厅前；见殿下同丞相用饭。殷破败上厅曰： 千岁，老丞相，末将奉天子旨意，来请殿下回朝。 商容曰： 殷将军，你来的好。我想朝歌有四百文武，就无一员官直谏天子，文官钳口，武不能言，受爵贪名，尸位素餐，成何世界！ 丞相正骂起气来，那里肯住！且说殿下殷郊，颤兢兢面如金纸，上前言曰： 老丞相不必大怒，殷将军既奉旨拿我，料此去必无生路。 言罢泪如雨下。商容大呼曰： 殿下放心！我老臣本尚未完，若见天子，自有说话。 叫左右槽头： 收拾马匹，打点行装，我亲自面君便了。 殷破败见商容自往朝歌见驾，恐天子罪责。殷破败曰： 丞相听启：卑职奉旨来请殿下，可同殿下先回，在朝歌等候；丞相略后一步。见门生先有天子而后私情也。不识丞相可容纳否？ 商容笑曰： 殷将军，我晓得你这句话：我要同行，你恐天子责你容情之罪。也罢，殿下，你同殷将军前去；老夫随后便至。 却说殿下离了商容府第，行行且止，两泪不干。商容便叫殷破败： 贤契，我响当当的殿下交与你，你莫望功高，有伤君臣大义，则罪不胜诛矣。 破败顿首曰： 门下领命，岂敢妄为！ 殿下辞了商容，同殷破败上马，一路行来。殷郊在马上暗想：我虽身死不辞，还有兄弟殷洪，尚有申冤报恨之时。 行非一日，不觉来到三叉路口。军卒报雷开。雷开到辕门来看时，只见殿下同殷破败在马上。雷开曰： 恭喜千岁回来！ 殿下下马进营，殷洪在帐上高坐，只见报说： 千岁来了。 殷洪闻言，抬头看时，果见殷郊。殷郊又见殷洪，心如刀绞，意似油煎，赶上前，一把扯住殷洪，放声大哭曰： 我兄弟二人，生前得何罪与天地！东南逃走，不能逃脱，竟遭网罗！两人被擒，父母戴天之仇，化为乌有。 顿足搥胸，伤心切骨： 可怜我母死无辜，子亡无罪！ 正是二位殿下悲啼，只见三千士卒闻者心酸，见者掩鼻。二将不得已，催动人马望朝歌而来。有诗为证，诗曰：
皇天何苦失推详，兄弟逃灾离故乡。指望借兵申大恨，孰知中道遇豺狼。
思亲漫有冲霄志，诛佞空怀报怨方。此日双双投陷穽，行人一见泪千行。
话说殷、雷二将获得殿下，将至朝歌，安下营寨。二将进城回旨，暗喜成功。有探马报到武成王黄飞虎帅府来，说： 殷、雷二将已捉获得二位殿下，进城回旨。 黄飞虎听报大怒： 这匹夫！你望成功，不顾成汤后嗣，我叫你千锺未享餐刀剑，功未褒封血染衣！ 令黄明、周纪、龙环、吴炎： 你们与我传请各位老千岁与诸多文武，俱至午门会齐。 四将领命去了。黄飞虎上了坐骑，径至午门。方才下骑，只见纷纷文武，往往官僚，闻捉获了殿下，俱到午门。不一时，亚相比干、微子、箕子、微子启、微子衍、伯夷、叔齐、上大夫胶鬲、赵启、杨任、孙寅、方天爵、李烨、李燧，百官相见。黄飞虎曰： 列位老殿下，诸位大夫，今日安危，俱在丞相、列位谏议定夺。吾乃武臣，又非言路，乞早为之计。 正议论间，只见军卒簇拥二位殿下来到午门。百官上前，口称 千岁 。殷郊、殷洪垂泪大叫曰： 列位皇伯、皇叔并众位大臣！可怜成汤三十一世之孙，一旦身遭屠戮。我自正位东宫，并无失德，纵有过恶，不过贬谪，也不致身首异处。乞列位念社稷为重，保救余生，不胜幸甚！ 微子启曰： 殿下，不妨。多官俱有本章保奏，料应无事。
且言殷、雷二将进寿仙宫回旨，纣王曰： 既拿了逆子，不须见朕，速斩首午门正法，收尸埋葬回旨。 殷破败奏曰： 臣未得行刑旨出，焉敢处决！ 纣王即用御笔书 行刑 二字付与。殷、雷二将捧行刑旨意，速出午门来。黄飞虎一见，火从心上起，怒向胆边生，站立午门正中，阻住二将，大叫曰： 殷破败！雷开！恭喜你擒太子有功，杀殿下有爵！只怕你官高必险，位重者身危！ 殷、雷二将还未及回言，只见一员官，乃上大夫赵启是也，走上前，劈手一把，将殷破败捧的行刑旨扯得纷纷粉碎，厉声大叫曰： 昏君无道，匹夫助恶，谁敢捧旨擅杀东宫太子！谁敢执宝剑妄斩储君！似今朝纲常大变，礼义全无！列位老殿下，诸位大臣，午门非议国事之所，齐到大殿，鸣其钟鼓，请驾临朝，俱要犯颜直谏，以定国本。 殷、雷二将见众官激变，不复朝仪，吓得目瞪口呆，不知所出。黄飞虎又命黄明、周纪等四将，守住殿下，以防暗害。这八名奉御官把二位殿下绑缚，只等行刑旨意，孰知众官阻住。这且不言。且说众官齐上大殿，鸣钟击鼓，请天子登殿。纣王在寿仙宫听见钟鼓之声，正欲传问，只见奉御官奏曰： 合朝文武请陛下登殿。 纣王对妲己曰： 此无别事，只为逆子，百官欲来保奏。如何处治？ 妲己曰： 陛下传出旨意：今日斩了殿下，百官明日见朝。一面传旨，一面催殷破败回旨。 奉御官旨意下，百官仰听玉音：
 诏曰：君命召，不俟驾；君赐死，不敢生。此万古之大法，天子所不得轻重者也。今逆子殷郊，助恶殷洪，灭伦藐法，肆行不道，仗剑入宫，擅杀逆贼姜环，希图无证：复持剑敢杀命官，欲行弒父。悖理逆常，子道尽灭。今擒获午门，以正祖宗之法。卿等毋得助逆佑恶，明听朕言。如有国家政事，俟明日临殿议处。故兹诏示，想宜知悉。
奉御官读诏已毕，百官无可奈何，纷纷议论不决，亦不敢散；不知行刑旨已出午门了。这且不表。
单言上天垂象，定下兴衰，二位殿下乃 封神榜 上有名的，自是不该绝命。当有太华山云霄洞赤精子，九仙山桃源洞广成子，只因一千五百年神仙犯了杀戒，昆仑山玉虚宫掌阐道法宣扬正教圣人元始天尊闭了讲筵，不阐道德；二仙无事，闲乐三山，兴游五岳，脚踏云光，往朝歌径过，忽被二位殿下顶上两道红光把二位大仙足下云光阻住。二仙乃拨开云头观看，见午门杀气连绵，愁云卷结。二仙早知其意。广成子曰： 道兄，成汤王气将终，西岐圣主已出。你看那一簇众生之内，绑缚二人，红气冲霄，命不该绝；况且俱是姜子牙帐下名将，你我道心，无处不慈悲，何不救他一救。你带他一个，我带他一个回山，久后助姜子牙成功，东进五关，也是一举两得。 赤精子曰： 此言有理，不可迟误。 广成子忙唤黄巾力士： 与我把那二位殿下抓回本山来听用！ 黄巾力士领法旨，驾起神风，只见播土扬尘，飞沙走石，地暗天昏，一声响喨，如崩开华岳，折倒泰山，吓得围宿三军，执刀士卒，监斩殷破败用衣掩面，抱头鼠窜；及至风息无声，二位殿下不知何往，踪迹全无。吓得殷破败魂不附体，异事非常。午门外众军一声吶喊。黄飞虎在大殿听读诏，才商议纷纷；忽听喊声，比干正问何事吶喊，有周纪到大殿，报黄飞虎曰： 方才大风一阵，满道异香，飞沙走石，对面不能见人。只一声衔喨，二位殿下不知刮往何处去了。异事非常，真是可怪！ 百官闻言，喜不自胜。叹曰： 天不亡衔冤之子，地不绝成汤之脉。 百官俱有喜色。只见殷破败慌忙进宫，启奏纣王。后人有诗感叹此事，诗曰：
仙风一阵异香生，播土扬尘蔽日明。力士奉文施道术；将军失守枉持兵。
空劳铁骑追风影，漫有谗言害鹡鸰。堪叹废兴皆定数，周家八百已生成。
话说殷破败进寿仙宫，见纣王奏曰： 臣奉旨监斩，正候行刑旨出，忽被一阵狂风，把二殿下刮将去了，无踪无迹。异事非常，请旨定夺。 纣王闻言，沉吟不语，暗想曰： 奇哉！怪哉！ 心下犹豫不决。
且说丞相商容，随后赶进朝歌，只听得朝歌百姓俱言 风刮去二位殿下 ，商容甚是惊异。来到午门，只见人马拥挤，甲士纷纷。商容径进午门，过九龙桥，时有比干看见商容前来，百官俱上前迎接，口称： 丞相。 商容曰： 众位老殿下，列位大夫，我商容有罪，告归林下未久；孰意天子失政，杀子诛妻，荒淫无道，可惜堂堂宰府，烈烈三公，既食朝廷之禄，当为朝廷之事，为何无一言谏止天子者，何也？ 黄飞虎曰： 丞相，天子深居内宫，不临大殿，有旨皆系传奉。诸臣不得面君，真是君门万里。今日殷、雷二将把殿下捉获，进都城回旨，绑缚午门，专候行刑旨意，幸上大夫赵先生扯碎旨意，百官鸣钟击鼓，请天子临殿面谏。只见内宫传旨，俟斩了殿下，明日看百官奏章。内外不通，君臣阻隔，不得面奏。正无可奈何，却得天从人愿，一阵狂风，把二位殿下刮将去了。殷破败才进宫回旨，尚未出来。老丞相略等一等，俟他出来，便知端的。 只见殷破败走出大殿，看见商容，未及言说。商容向前曰： 殿下被风刮去了，恭喜你的功高任重，不日列土分茅！ 殷破败欠身打躬曰： 丞相罪杀末将了！君命点差，非为己私，丞相错怪我了。 商容对百官曰： 老夫此来，面见天子，有死无生，今日必犯颜直谏，舍身报国，庶几有日见先王于在天之灵。 叫执殿官鸣钟击鼓。执殿官将钟鼓齐鸣，奉御官奏乐请驾。纣王正在宫中，因风刮去殿下，郁郁不乐。又闻奏乐临朝，钟鼓不绝，纣王大怒，只得命驾登殿，升了宝座。百官朝贺毕。天子曰： 卿等有何奏章？ 商容在丹墀下，俯伏不言。纣王观见丹墀下俯伏一人，身穿缟素，又非大臣，王曰： 俯伏何人？ 商容奏曰： 致政首相待罪商容朝见陛下。 纣王见商容，惊问曰： 卿既归林下，复往都城，不遵宣诏，擅进大殿，何自不知进退如此！ 商容肘膝行至滴水檐前，泣而奏曰： 臣昔居相位，未报国恩；近闻陛下荒淫酒色，道德全无，听谗逐正，紊乱纪纲，颠倒五常，污蔑彝伦，君道有亏，祸乱已伏。臣不避万刃之诛，具疏投天，恳乞陛下容纳，直拨云见日，普天之下瞻仰圣德于无疆矣。 商容将本献上，比干接表，展于龙案。纣王观之：
 具疏臣商容奏：为朝廷失政，三纲尽绝，伦纪全乖，社稷颠危，祸乱己生，隐忧百出事：臣闻天子以道治国，以德治民，克勤克戒，毋敢怠荒，夙来祗惧，以祀上帝，故宗庙社稷，乃得盘石之安，金汤之固。昔日陛下初嗣宝位，修仁行义，不遑宁处，罔敢倦勤，敬礼诸侯，优恤大臣，忧民劳苦，惜民货财，智服四夷，威加遐迩，雨顺风调，万民乐业，真可轶尧驾舜，乃圣乃神，不是过也。不意陛下近时信任奸邪，不修政道，荒乱朝政，大肆凶顽，近佞远贤，沉湎酒色，日事声歌。听谗臣设谋，而陷正宫，人道乖和；信妲己赐杀太子，而绝先王宗嗣，慈爱尽灭；忠谏遭其炮烙惨刑，君臣大义已无。陛下三纲污蔑，人道俱垂，罪符夏桀，有忝为君。自古无道之君，未有过此者。臣不避斧钺之诛，献逆耳之言，愿陛下速赐妲己自尽于宫闱，申皇后、太子屈死之冤，斩谗臣于藁街，谢忠臣义士惨刑酷死之苦。人民仰服，文武欢心，朝纲整饬，宫内肃清。陛下坐享太平，安康万载。臣虽死之日，犹生之年。臣临启不胜惶悚待命之至！谨疏以闻。
纣王看完表章大怒，将本扯得粉碎，传旨命当驾官： 将这老匹夫拿出午门，用金瓜击死！ 两边当驾官欲待上前，商容站立檐前，大呼曰： 谁敢拿我！我乃三世之股肱，托孤之大臣！ 商容手指纣王大骂曰： 昏君！你心迷酒色，荒乱国政，独不思先王克勤克俭，聿修厥德，乃受天明命；今昏君不敬上天，弃厥先宗社，谓恶不足畏，谓敬不足为，异日身弒国亡，有辱先王。且皇后乃元配，天下国母，未闻有失德。昵比妲己，惨刑毒死，大纲已失。殿下无辜，信谗杀戮，今飘刮无踪，父子伦绝。阻忠杀谏，炮烙良臣，君道全亏。眼见祸乱将兴，灾异迭见。不久宗庙坵墟，社稷易主。可惜先王竭精掞髓遗为子孙万世之基，金汤锦绣之天下，被你这昏君断送了个干干净净的！你死于九泉之下，将何颜见你之先王哉！ 纣王拍案大骂： 快拿匹夫击顶！ 商容大喝左右： 吾不惜死！帝乙先君：老臣今日有负社稷，不能匡救于君，实愧见先王耳！你这昏君，天下只在数载之间，一旦失与他人！ 商容望后一闪，一头撞倒龙盘石柱上面。──可怜七十五岁老臣，今日尽忠，脑浆喷出，血染衣襟，一世忠臣，半生孝子，今日之死，乃是前生造定的。后人有诗吊之，诗曰：
速马朝歌见纣王，九间殿上尽忠良。骂君不怕身躯碎，叱主何愁剑下亡。
炮烙岂辞心似铁，忠言直谏意如钢。今朝撞死金阶下，留得声名万古香。
话说众臣见商容撞死阶下，面面相觑。纣王犹怒声不息，吩咐奉御官： 将这老匹夫尸骸抛去都城外，毋得掩埋！ 左右将商容尸骸扛去城外。不题。不知后事如何，且听下回分解。


子牙设计收九公
诗曰：
姻缘前定果天然，须信红丝足下牵。敌国不妨成好合，仇雠应自得翩联。子牙妙计真难及，鸾使奇谋枉用偏。总是天机离预料，纣王无福镇乾坤。
话说散宜生出城，来至汤营，对旗门官曰： 辕门将校，报与你邓元帅得知：岐周差上大夫散宜生有事求见。 军政官报进中军： 启元帅：岐周差上大夫有事求见。 邓九公曰： 吾与他为敌国，为何差人来见我！必定来下说词，岂可容他进营，惑乱军心。你与他说： 两国正当争战之秋，相见不便。  军政官出营，回复散宜生。宜生曰：  两国相争，不阻来使。 相见何妨？吾此来奉姜丞相命，有事面决，非可传闻。再烦通报。 军政官只得又进营来，把散宜生言语对九公诉说一遍。九公沈吟。傍有正印先行官太鸾上前言曰： 元帅乘此机会放他进来，随机应变，看他如何说，亦可就中取事，有何不可？ 九公曰： 此说亦自有理。 命左右： 请他进来。 旗门官出辕门，对散宜生曰： 元帅有请。 散大夫下马，走进辕门，进了三层鹿角，行至滴水檐前。邓九公迎下来。散宜生鞠躬，口称： 元帅！ 九公曰： 大夫降临，有失迎侯。 彼此逊让行礼。后人有诗单赞子牙妙计，诗曰：
子牙妙算世无伦，学贯天人泣鬼神。纵使九公称敌国，蓝桥也自结姻亲。
话说二人逊至中军，分宾主坐下。邓九公曰： 大夫，你与我今为敌国，未决雌雄，彼此各为其主，岂得徇私妄议。大夫今日见谕，公则公言之，私则私言之，不必效舌剑唇枪，徒劳往返耳。予心如铁石，有死而已，断不为浮言所摇。 散宜生笑曰： 吾与公既为敌国，安敢造次请见。只有一件大事，特来请一明示，无他耳。昨因拿有一将，系是元帅门婿；于盘问中，道及斯意。吾丞相不忍骤加极刑，以割人间恩爱，故命宜生亲至辕门，特请尊裁。 邓九公听说，不觉大惊曰： 谁为吾婿，为姜丞相所擒？ 散宜生说： 元帅不必故推，令婿乃土行孙也。 邓九公听说，不觉面皮通红，心中大怒，厉声言曰： 大夫在上：吾只有一女，乳名婵玉，幼而丧母。吾爱惜不啻掌上之珠，岂得轻易许人。今虽及笄，所求者固众，吾自视皆非佳婿。而土行孙何人，妄有此说也！ 散宜生曰： 元帅暂行息怒，听不才拜禀：古人相女配夫，原不专在门第。今土行孙亦不是无名小辈，彼原是夹龙山飞龙洞惧留孙门下高弟；因申公豹与姜子牙有隙，故说土行孙下山，来助元帅征伐西岐。昨日他师父下山，捉获行孙在城，因穷其所事。彼言所以，虽为申公豹所惑，次为元帅以令爱相许，有此一段姻缘，彼因倾心为元帅而暗进岐城行刺，欲速成功，良有以也。昨已被擒，伏辜不枉。但彼再三哀求姜丞相、彼之师尊惧留孙曰： 为此一段姻缘，死不瞑目。 之语。即姜丞相与他师尊俱不肯赦，只予在傍劝慰：岂得以彼一时之过，而断送人间好事哉！因劝姜丞相暂且留人。宜生不辞劳顿，特谒元帅，恳求俯赐人间好事，曲成儿女恩情，此亦元帅天地父母之心。故宜生不避斧钺，特见尊颜，以求裁示。倘元帅果有此事，姜丞相仍将土行孙送还元帅，以遂姻亲，再决雌雄耳。并无他说。 邓九公曰： 大夫不知，此土行孙妄语耳。行孙乃申公豹所荐，为吾先行，不过一牙门裨将；吾何得骤以一女许之哉。彼不过借此为偷生之计，以辱吾女耳。大夫不可轻信。 宜生曰： 元帅也不必固却。此事必有他故。难道土行孙平白兴此一番言语，其中定有委曲。想是元帅或于酒后赏功之际，怜才惜技之时，或以一言安慰其心，彼便妄认为实，作此痴想耳。 九公被散宜生此一句话，买出九公一腔心事。九公不觉答道： 大夫斯言，大是明见！当时土行孙被申公豹荐在吾麾下，吾亦不甚重彼；初为副先行督粮使者，后因太鸾失利，彼恃其能，改为正先行官。首阵擒了哪咤，次擒黄天化，三次擒了姜子牙，被岐周众将抢回。土行孙进营，吾见彼累次出军获胜，治酒与彼贺功，以尽朝廷奖赏功臣至意。及至饮酒中间，彼曰： 元帅在上：若是早用末将为先行，吾取西岐多时矣。 那时吾酒后失口，许之曰： 你若取了西岐，吾将婵玉赘你为婿。 一来是奖励彼竭力为公，早完王事；今彼既已被擒，安得又妄以此言为口实，令大夫往返哉？ 散宜生笑曰： 元帅此言差矣。大丈夫一言既出，驷马难追。况且婚姻之事，人之大伦，如何作为儿戏之谈？前日元帅言之，土行孙信之；土行孙又言之，天下共信之；传与中外，人人共信，正所谓 路上行人口似碑 。将以为元帅相女配夫，谁信元帅权宜之术，为国家行此不得已之深衷也。徒使令爱千金之躯作为话柄，闺中美秀竟作口谈。万一不曲全此事，徒使令爱有白头之叹。吾窃为元帅惜之！今元帅为汤之大臣，天下三尺之童无不奉命；若一旦而如此，吾不知所税驾矣。乞元帅裁之。 邓九公被散宜生一番言语说得默默沉思，无言可答。只见太鸾上前，附耳说： ……如此如此，亦是第一妙计。 邓九公听太鸾之言，回嗔作喜曰： 大夫之言深属有理，末将无不应命。只小女因先妻早丧，幼而失教，予虽一时承命，未知小女肯听此言。俟予将此意与小女商确，再令人至城中回复。 散宜生只得告辞。邓九公送至营门而别。散宜生进城，将邓九公言语从头至尾说了一遍。子牙大笑曰： 邓九公此计，怎么瞒得我过！ 惧留孙亦笑曰： 且看如何来说。 子牙曰： 动劳散大夫，俟九公人来，再为商议。 宜生退去。不表。
且说邓九公与太鸾曰： 适才虽是暂允，此事毕竟当如何处置？ 太鸾曰： 元帅明日可差一能言之士，说， 昨日元帅至后营，与小姐商议，小姐已自听允；只是两边敌国，恐无足取信，是必姜丞相亲自至汤营纳聘，小姐方肯听信。 子牙如不来便罢，再为之计；若是他肯亲自来纳聘，彼必无带重兵自卫之理，如此，只一匹夫可擒耳。若是他带有将佐，元帅可出辕门迎接，至中军用酒筵赚开他手下众将，预先埋伏下骁勇将士，俟酒席中击杯为号，擒之如囊中之物。西岐若无子牙，则不攻自破矣。 九公闻说大喜： 先行之言，真神出鬼没之机！只是能言快语之人，随机应变之士，吾知非先行不可。乞烦先行明日亲往，则大事可成。 太鸾曰： 若元帅不以末将为不才，鸾愿往周营叫子牙亲至中军，不劳苦争恶战，早早奏凯回军。 九公大喜。一宿晚景不题。次日，邓九公升帐，命太鸾进西岐说亲。太鸾辞别九公出营，至西岐城下，对守门官将曰： 吾是先行官太鸾；奉邓元帅命，欲见姜丞相。烦为通报。 守城官至相府，报与姜丞相曰： 城下有汤营先行官太鸾求见，请令定夺。 子牙听罢，对惧留孙曰： 大事成矣。 惧留孙亦自暗喜。子牙对左右曰： 速与我请来。 守门官同军校至城下，开了城门，对太鸾曰： 丞相有请。 太鸾忙忙进城，行至相府下马。左右通报： 太鸾进府。 子牙与惧留孙降阶而接。太鸾控背躬身言曰： 丞相在上：末将不过马前一卒，礼当叩见；岂敢当丞相如此过爱？ 子牙曰： 彼此二国，俱系宾主，将军不必过谦。 太鸾再四逊谢，方敢就坐。彼此温慰毕。子牙以言挑之曰： 前者因惧道兄将土行孙擒获，当欲斩首；彼因再四哀求，言邓元帅曾有牵红之约，乞我少缓须臾之死，故此着散大夫至邓元帅中军，问其的确。倘元帅果有此言，自当以土行孙放回，以遂彼儿女之情，人间恩爱耳。幸蒙元帅见诺，俟议定回我。今将军赐顾，元帅必有教我。 太鸾欠身答曰： 蒙丞相下问，末将敢不上陈。今特奉主帅之命，多拜上丞相，不及写书；但主帅乃一时酒后所许，不意土行孙被获，竟以此事倡明，主帅亦不敢辞。但主帅此女，自幼失母，主帅爱惜如珠。况此事须要成礼；后日乃吉日良辰，意欲散大夫同丞相亲率土行孙入赘，以珍重其事，主帅方有体面，然后再面议军国之事。不识丞相允否？ 子牙曰： 我知邓元帅乃忠信之士，但几次天子有征伐之师至此，皆不由分诉，俱以强力相加；只我周这一段忠君爱国之心，并无背逆之意，不能见谅于天子之前，言之欲涕。今天假其便，有此姻缘，庶几将我等一腔心事可以上达天子，表白于天下也。我等后日，亲送土行孙至邓元帅行营，吃贺喜筵席。乞将军善言道达，姜尚感激不尽！ 太鸾逊谢。子牙遂厚款太鸾而别。太鸾出得城来，至营门前等令。左右报入营中： 有先行官等令。 邓九公命： 令来。 太鸾至中军。九公问曰： 其事如何？ 太鸾将姜子牙应允后日亲来言语，诉说一遍。邓九公以手加额曰： 天子洪福，彼自来送死！ 太鸾曰： 虽然大事已成，但防备不可不谨。 邓九公吩咐： 选有力量军士三百人，各藏短刀利刃，埋伏帐外，听击杯为号，左右齐出；不论子牙众将，一顿刀剁为肉酱！ 众将士得令而退。命赵升领一支人马，埋伏营左；侯中军炮响，杀出接应。又命孙焰红领一支人马，埋伏营右；侯中军炮响，杀出接应。又命太鸾与子邓秀在辕门赚住众将。又吩咐后营小姐邓婵玉领一支人马，为三路救应使。邓九公吩咐停当，专候后日行事。左右将佐俱去安排。不表。
且说子牙送太鸾出府归，与惧留孙商议曰： 必须……如此如此，大事可成。 光阴迅速，不觉就是第三日。先一日，子牙命： 杨戬变化，暗随吾身。 杨戬得令。子牙命选精力壮卒五十名，装作抬礼脚夫；辛甲、辛免、太颠、闳夭、四贤、八俊等充作左右应接之人，俱各藏暗兵利刃。又命雷震子领一支人马，抢他左哨，杀入中军接应。再命南宫适领一支人马，抢彼右哨，杀入中军接应。金咤、木咤、龙须虎统领大队人马，救应抢亲。子牙俱吩咐暗暗出营埋伏。不表。怎见得，有诗为证，诗曰：
汤营此日瑞筵开，专等鹰扬大将来。孰意子牙筹划定，中军炮响抢乔才。
且说邓九公其日与女婵玉商议曰： 今日子牙送土行孙入赘，原是赚子牙出城，擒彼成功。吾与诸将分剖已定；你可将掩心甲紧束，以备抢将接应。 其女应允。邓九公升帐，吩咐铺毡搭彩，俟候子牙。不题。且说子牙其日使诸将装扮停当。乃命土行孙至前听令。子牙曰： 你同至汤营，看吾号炮一响，你便进后营抢邓小姐，要紧！ 土行孙得令。子牙等至午时，命散宜生先行，子牙方出了城，望汤营进发。宜生先至辕门。太鸾接着，报于九公。九公降阶，至辕门迎接散大夫。宜生曰： 前蒙金诺，今姜丞相已亲自压礼，同令婿至此；故特令下官先来通报。 邓九公曰： 动烦大夫往返，尚容申谢。我等在此立等，如何？ 宜生曰： 恐惊动元帅不便。 邓九公曰： 不妨。 彼此等候良久，邓九公远远望见子牙乘四不相，带领脚夫一行不上五六十人，并无甲冑兵刃。九公看罢，不觉暗喜。只见子牙同众人行至辕门。子牙见邓九公同太鸾、散宜生俱立侯，子牙慌忙下骑。邓九公迎上前来，打躬曰： 丞相大驾降临，不才未得远接，望乞恕罪。 子牙忙答礼曰： 元帅盛德，姜尚久仰芳誉，无缘末得执鞭；今幸天缘，得罄委曲，姜尚不胜幸甚！ 只见惧留孙同土行孙上前行礼。九公问子牙曰： 此位是谁？ 子牙曰： 此是土行孙师父惧留孙也。 邓九公忙致款曲曰： 久仰仙名，未曾拜识；今幸降临，足慰夙昔。 惧留孙亦称谢毕。彼此逊让，进得辕门。子牙睁眼观看，只见肆筵设席，结彩悬花，极其华美。怎见得，有诗为证，诗曰：
结彩悬花气象新，麝兰香霭衬重茵。屏开孔雀千年瑞，色映芙容万谷春。金鼓两傍藏杀气，笙箫一派郁荆榛。孰知天意归周主，十万貔貅化鬼磷。
话说子牙正看筵席，猛见两边杀气上冲，子牙已知就里，便与土行孙众将丢个眼色；众人已解其意，俱衬上帐来。邓九公与子牙诸人行礼毕。子牙命左右： 抬上礼来。 邓九公方才接礼单看玩，只见辛甲暗将信香取出，忙将抬盒内大炮燃着。一声炮响，恍若地塌山崩。邓九公吃了一惊，及至看时，只见脚夫一拥而前，各取出暗藏兵器，杀上帐来。邓九公措手不及，只得望后就跑。太鸾与邓秀见势不谐，也往后逃走。只见四下伏兵尽起，喊声振天。土行孙绰了兵器，望后营来抢邓婵玉小姐。子牙与众人俱各抢上马骑，各执兵刃厮杀。那三百名刀斧手如何抵当得住。及至邓九公等上得马出来迎战时，营已乱了。赵升闻炮，自左营杀来接应，孙焰红听得炮响，从右营杀来接应；俱被辛甲、辛免等分投截杀。邓婵玉方欲前来接应，又被土行孙敌住，彼此混战。不意雷震子、南宫适两枝人马从左右两边杀过来。成汤人马反在居中，首尾受敌，如何抵得住；后面金咤、木咤等大队人马掩杀上来。邓九公见势不好，败阵而走；军卒自相践踏，死者不计其数。邓婵玉见父亲与众将败下阵来，也虚闪一刀，往正南上逃走。土行孙知婵玉善于发石伤人，遂用捆仙绳祭起；将婵玉捆了，跌下马来，被土行孙上前绰住，先擒进西岐城去了。子牙与众将追杀邓九公有五十余里，方鸣金收军进城。邓九公与子邓秀并太鸾、赵升等直至岐山下方才收集败残人马，查点军卒，见没了小姐，不觉伤感。指望擒拿子牙，孰知反中奸计，追悔无及。只得暂扎住营寨。不表。
且说子牙与惧留孙大获全胜，进城，升银安殿坐下。诸将报功毕。子牙对惧留孙曰： 命土行孙乘今日吉日良时，与邓小姐成亲，何如？ 惧留孙曰： 贫道亦是此意，时不宜迟。 子牙命土行孙： 你将邓婵玉带至后房，乘今日好日子，成就你夫妇美事。明日我另有说话。 土行孙领命。子牙又命侍儿。 搀邓小姐到后面，安置新房内去，好生伏侍。 邓小姐娇羞无那，含泪不语；被左右侍儿挟持往后房去了。子牙命诸将吃贺喜酒席。不题。且说邓小姐搀至香房，土行孙上前迎接。婵玉一见土行孙笑容可掬，便自措身无地，泪雨如倾，默默不语。土行孙又百般安慰。婵玉不觉怒起，骂曰： 无知匹夫，卖主求荣！你是何等之人，敢妄自如此？ 土行孙陪着笑脸答曰： 小姐虽千金之躯，不才亦非无名之辈，也不辱没了你。况小姐曾受我疗疾之恩，又是你尊翁泰山亲许与我，俟行刺武王回兵，将小姐入赘。人所共知。且前日散大夫先进营与尊翁面订，今日行聘入赘，丞相犹恐尊翁推托，故略施小计，成此姻缘。小姐何苦固执？ 婵玉曰： 我父亲许散宜生之言，原是赚姜丞相之计，不意误中奸谋，落在彀中，有死而已。 土行孙曰： 小姐差矣！别的好做口头话，夫妻可是暂许得的？古人一言为定，岂可失信。况我等俱是阐教门人，只因误听申公豹唆使，故投尊翁帐下以图报效；昨被吾师下山，擒进西岐，责吾暗进西城行刺武王、姜丞相，有辱阐教，背本忘师，逆天助恶，欲斩吾首，以正军法，吾哀告师尊，姜丞相定欲行刑；吾只得把初次擒哪咤、黄天化，尊翁泰山晚间饮酒将小姐许我，俟旋师命吾入赘，我只因欲就亲事之心急，不得已方暗进西岐。吾师与姜丞相听得斯言，搯指一算，乃曰： 此子该与邓小姐有红丝系足之缘，后来俱是周朝一殿之臣。 因此赦吾之罪，命散大夫作伐。小姐，你想：若非天缘，尊翁怎么肯？小姐焉能到此？况今纣王无道，天下叛离，累伐西岐，不过魔家四将、闻太师、十洲三岛仙众皆自取灭亡，不能得志，天意可知，顺逆已见。又何况尊翁区区一旅之师哉！古云： 良禽相木而栖，贤臣择主而仕。 小姐今日固执，三军已知土行孙成亲。小姐纵冰清玉洁，谁人信哉。小姐请自三思！ 邓婵玉被土行孙一席话说得低头不语。土行孙见小姐略有回心之意，又近前促之曰： 小姐自思，你是香闺艳质，天上奇葩；不才乃夹龙山门徒，相隔不啻天渊。今日何得与小姐觌体相亲，情同夙觏？ 便欲上前，强牵其衣。小姐见此光景，不觉粉面通红，以手拒之曰： 事虽如此，岂得用强！候我明日请命与父亲，再成亲不迟。 土行孙此时情兴已迫，按纳不住，上前一把搂定；小姐抵死拒住。土行孙曰： 良时吉日，何必苦推，有误佳期。 竟将一手去解其衣。小姐双手推托，彼此扭作一堆。小姐终是女流，如何敌得土行孙过。不一时，满面流汗，喘吁气急，手已酸软。土行孙乘隙将右手插入里衣。婵玉及至以手挡抵，不觉其带已断。及将双手揝住里衣，其力愈怯。土行孙得空，以手一抱，暖玉温香，已贴满胸怀。檀口香腮，轻轻紧搵。小姐娇羞无主，将脸左右闪赚不得，流泪满面曰： 如是恃强，定死不从！ 土行孙那里肯放，死死压住。彼此推扭，又有一个时辰。土行孙见小姐终是不肯顺从，乃绐之曰： 小姐既是如此，我也不敢用强，只恐小姐明日见了尊翁变卦，无以为信耳。 小姐忙曰： 我此身已属将军，安有变卦之理。只将军肯怜我，容见过父亲，庶成我之节；若我是有负初心，定不逢好死。 土行孙曰： 既然如此，贤妻请起。 土行孙将一手搂抱其颈，轻轻扶起。邓婵玉以为真心放他起来，不曾提防，将身起时，使用一手推开土行孙之手。土行孙乘机将双手插入小姐腰里，抱紧了一拎，腰已松了，里衣径往下一卸。邓婵玉被土行孙所算，及落手相持时，已被双肩隔住手，如何得下来！小姐展挣不住，不得已言曰： 将军薄幸！既是夫妻，如何哄我？ 土行孙曰： 若不如此，贤妻又要千推万阻。 小姐惟闭目不言，娇羞满面，任土行孙解带脱衣。二人扶入锦被，婵玉对土行孙曰： 贱妾系香闺幼稚，不识云雨，乞将军怜护。 土行孙曰： 小姐娇香艳质，不才饮德久矣，安敢狂逞。 正是：翡翠衾中，初试海棠新血；鸳鸯枕上，漫飘桂蕊奇香。彼此温存，交相慕恋，极人间之乐，无过此时矣。后人有诗单道子牙妙计，成就二人美满前程。诗曰：
妙算神机说子牙，运筹帏幄更无差。百年好事今朝合，其把红丝孟浪夸。
话说土行孙与邓婵玉成就夫妇。一夜晚景已过。次日，夫妻二人起来，梳洗已毕。土行孙曰： 我二人可至前殿，叩谢姜丞相与我师尊抚育成就之恩。 婵玉曰： 此事固当要谢，但我父亲昨日不知败于何地，岂有父子事两国之理！乞将军以此意道达于姜丞相得知，作何区处，方保两全。 土行孙曰： 贤妻之言是也。伺上殿时，就讲此事。 话犹未了，只见子牙升殿，众将上殿参谒毕。土行孙与邓婵玉夫妻二人上前叩谢。子牙曰： 邓婵玉今属周臣，尔父尚抗拒不服。我欲发兵前去擒剿，但你系他骨肉至亲，当如何区处？ 土行孙上前曰： 婵玉适才正为此事与弟子商议，恳求师叔开恻隐之心，设一计策，两全其美。此师叔莫大之恩也。 子牙曰： 此事也不难。若婵玉果有真心为国，只消得亲自去说他父亲归周，有何难处。但不知婵玉可肯去否？ 邓婵玉上前跪而言曰： 丞相在上：贱妾既已归周，岂敢又蓄两意。早晨婵玉已欲自往说父亲降周，惟恐丞相不肯信妾真情，致生疑虑，若丞相肯命妾说父归降，自不劳张弓设箭，妾父自为周臣耳。 子牙曰： 我断不疑小姐反复。只恐汝父不肯归周，又生事端耳。今小姐既欲亲往，吾拨军校随去。 婵玉拜谢子牙，领兵卒出城，望岐山前来。不表。
且说邓九公收集残兵，驻札一夜；至次日升帐，其子邓秀、太鸾、赵升、孙焰红侍立。九公曰： 吾自行兵以来，未尝遭此大辱；今又失吾爱女，不知死生，正是羊触藩篱，进退两离，奈何，奈何！ 太鸾曰： 元帅可差官赍表进朝告急，一面探听小姐下落。 正迟疑间，左右报曰： 小姐领一支人马，打西周旗号，至辕门等令。 太鸾等惊愕不定。邓九公曰： 令来。 左右开了辕门，婵玉下马，进辕门来，至中军，双膝跪下。邓九公看见如此行径，慌立起问曰： 我儿这是如何说？ 婵玉不觉流泪言曰： 孩儿不敢说。 邓九公曰： 你有甚么冤屈？站起来说无妨。 婵玉曰： 孩儿系深闺幼女，此事俱是父亲失言，弄巧成拙。父亲平空将我许了土行孙，勾引姜子牙做出这番事来，将我擒入西岐，强逼为婚。如今追悔何及！ 邓九公听得此言，諕得魂飞天外，半晌无言。婵玉又进言曰： 孩儿今已失身为土行孙妻子，欲保全爹爹一身之祸，不得不来说明。今纣王无道，天下分崩。三分天下，有二归周。其天意人心，不卜可知。纵有闻太师、魔家四将与十洲三岛真仙，俱皆灭亡。顺逆之道明甚。今孩儿不孝，归顺西岐，不得不以利害与父亲言之。父亲今以爱女轻许敌国，姜子牙亲进汤营行礼，父亲虽是赚辞，谁肯信之！父亲况且失师辱国，归商自有显戮。孩儿乃奉父命归适良人，自非私奔桑濮之地，父亲亦无罪孩儿之处。父亲若肯依孩儿之见，归顺西周，改邪归正，择主而仕；不但骨肉可以保全，实是弃暗投明，从顺弃逆，天下无不忻悦。 九公被女儿一番言语说得大是有理，自己沉思： 欲奋勇行师，众寡莫敌；欲收军还国，事属嫌疑…… 沈吟半晌，对婵玉曰： 我儿，你是我爱女，我怎的舍得你！只是天意如此。但我羞入西岐，屈膝与子牙耳。如之奈何？ 婵玉曰： 这有何难！姜丞相虚心下士，并无骄矜。父亲果真降周，孩儿愿先去说明，令子牙迎接。 九公见婵玉如此说，命婵玉先行，邓九公领众军归顺西岐。不题。且说邓婵玉先至西岐城，入相府，对子牙将上项事诉说一遍。子牙大喜，命左右： 排队伍出城，迎接邓元帅。 左右闻命，俱披执迎接里余之地，已见邓九公军卒来至。子牙曰： 元帅请了！ 九公连在马上欠背躬身曰： 末将才疏智浅，致蒙谴责，理之当然。今已纳降，望丞相恕罪。 子牙忙勒骑向前，携九公手，并辔而言曰： 今将军既知顺逆，弃暗投明，俱是一殿之臣，何得又分彼此。况令爱又归吾门下师侄，吾又何敢赚将军哉。 九公不胜感激。二人叙至相府下马，进银安殿，重整筵席，同诸将饮庆贺酒一宿。不题。次日，见武王，朝贺毕。
且不言邓九公归周，只见探马报入汜水关，韩荣听得邓九公纳降，将女私配敌国，韩荣飞报至朝歌。有上大夫张谦看本，见此报大惊，忙进内打听，皇上在摘星楼，只得上楼启奏。左右见上大夫进疏，慌忙奏曰： 启陛下：今有上大夫张谦候旨。 纣王听说，命： 宣上楼来。 张谦闻命上楼，至滴水檐前拜毕。纣王曰： 朕无旨宜卿，卿有何奏章？就此批宣。 张谦俯伏奏曰： 今有汜水关韩荣进有奏章，臣不敢隐匿；虽触龙怒，臣就死无词。 纣王听说，命当驾官： 即将韩荣本拿来朕看。 张谦忙将韩荣本展于纣王龙案之上。纣王看未完，不觉大怒曰： 邓九公受朕大恩，今一旦归降叛贼，情殊可恨！待朕升殿，与臣共议，定拿此一班叛臣，明正伊罪，方泄朕恨！ 张谦只得退下楼来，候天子临轩。只见九间殿上，钟鼓齐鸣，众官闻知，忙至朝房伺候。须臾，孔雀屏开，纣王驾临，登宝座传旨： 命众卿相议。 众文武齐至御前，俯伏候旨。纣王曰： 今邓九公奉诏征西，不但不能伐叛奏捷，反将己女私婚敌国，归降逆贼，罪在不赦；除擒拿逆臣家属外，必将逆臣拏获，以正国法。卿等有何良策，以彰国之常刑？ 纣王言未毕，有中谏大夫飞廉出班奏曰： 臣观西岐抗礼拒敌，罪在不赦。然征伐大将，得胜者或有捷报御前，失利者惧罪即归伏西土，何日能奏捷音也。依臣愚见，必用至亲骨肉之臣征伐，庶无二者之虞；且与国同为休戚，自无不奏捷者。 纣王曰： 君臣父子，总系至戚，又何分彼此哉？ 飞廉曰： 臣保一人，征伐西岐，姜尚可擒，大功可奏。 纣王曰： 卿保何人？ 飞廉奏曰： 要克西岐，非冀州侯苏护不可。一为陛下国戚；二为诸侯之长，凡事无有不用力者。 纣王闻言大悦： 卿言甚善。 即令军政官： 速发黄旄、白钺。 使命赍诏前往冀州。不知胜负如何，且听下回分解。


方弼方相反朝歌
诗曰：
美人祸国万民灾，驱逐忠良若草莱。擅宠诛妻夫道绝；听谗杀子国储灰。
英雄弃主多亡去；俊彦怀才尽隐埋。可笑纣王孤注立，纷纷兵甲起尘埃。
话言晁田、晁雷押姜环至西宫跪下。黄妃曰： 姜娘娘，你的对头来了。 姜后屈刑凌陷，一目睁开，骂曰： 你这贼子！是何人买嘱你陷害我，你敢诬执我主谋弒君！皇天后土，也不佑你！ 姜环曰： 娘娘役使小人，小人怎敢违旨。娘娘不必推辞，此情是实。 黄妃大怒： 姜环，你这匹夫！你见姜娘娘这等身受惨刑，无辜绝命，皇天后土，天必杀汝！
不言黄妃勘问，且说东宫太子殷郊、二殿下殷洪弟兄正在东宫无事弈棋。只见执掌东宫太监杨容来启： 千岁，祸事不小！ 太子殷郊此时年方十四岁，二殿下殷洪年方十二岁，年纪幼小，尚贪嬉戏，竟不在意。杨容复禀曰： 千岁不要弈棋了，今祸起宫闱，家亡国破！ 殿下忙问曰： 有何大事，祸及宫闱？ 杨容含泪曰： 启千岁：皇后娘娘不知何人陷害，天子怒发西宫，剜去一目，炮烙二手，如今与刺客对词，请千岁速救娘娘！ 殷郊一声大叫；同弟出东宫，竟进西宫。进得宫来，忙到殿前。太子一见母亲浑身血染，两手枯焦，臭不可闻，不觉心酸肉颤，近前俯伏姜后身上，跪而哭曰： 娘娘为何事受此惨刑！母亲，你总有大恶，正位中宫，何轻易加刑。 姜后闻子之声，睁开一目，母见其子，大叫一声： 我儿！你看我剜目烙手，刑甚杀戮。这个姜环做害我谋逆；妲己进献谗言残我手目；你当为母明冤洗恨，也是我养你一场！ 言罢大叫一声 苦死我也！ 呜咽而绝。
太子殷郊见母气死，又见姜环跪在一旁，殿下问黄妃曰： 谁是姜环？ 黄妃指姜环曰： 跪的这个恶人就是你母亲对头。 殿下大怒，只见西宫门上挂一口宝剑，殿下取剑在手： 好逆贼！你欺心行刺，敢陷害国母！ 把姜环一剑砍为两断，血溅满地。太子大叫曰： 我先杀妲己以报母雠！ 提剑出宫，掉步如飞。晁田、晁雷见殿下执剑前来，只说杀他，不知其故，转身就跑往寿仙宫去了。黄妃见殿下杀了姜环，持剑出宫，大惊曰： 这冤家不谙事体。 叫殷洪： 快赶回你哥哥来！说我有话说！ 殷洪从命，出宫赶叫曰： 皇兄！黄娘娘叫你且回去，有话对你说！ 殷郊听言，回来进宫。黄妃日： 殿下，你忒暴躁，如今杀了姜环，人死无对，你待我也将铜斗烙他的手，或用严刑拷讯，他自招成，也晓得谁人主谋，我好回旨。你又提剑出宫赶杀妲己，只怕晁田、晁雷到寿仙宫见那昏君，其祸不小！ 黄妃言罢，殷郊与殷洪追悔不及。
晁田、晁雷跑至宫门，慌忙传进宫中，言： 二殿下持剑赶来！ 纣王闻奏大怒： 好逆子！姜后谋逆行刺，尚未正法。这逆子敢持剑进宫弒父，总是逆种，不可留。着晁田、晁雷取龙凤剑，将二逆子首级取来，以正国法！ 晁田、晁雷领剑出宫，已到西宫。时有西宫奉御官来报黄妃曰： 天子命晁田、晁雷捧剑来诛殿下。 黄妃急至宫门，只见晁田兄弟二人，捧天子龙凤剑而来。黄妃问曰： 你二人何故又至我西宫？ 晁田二人便对黄贵妃曰： 臣晁田、晁雷奉皇上命，欲取二位殿下首级，以正弒父之罪。 黄妃大喝一声： 这匹夫！适才太子赶你同出西宫，你为何不往东宫去寻，却怎么往我西宫来寻？我晓得你这匹夫倚天子旨意，遍游内院，玩弄宫妃。你这欺君罔上的匹夫，若不是天子剑旨，立斩你这匹夫驴头，还不速退！ 晁田兄弟二人只吓得魂散魄消，喏喏而退，不敢仰视，竟往东宫而来。
黄妃忙进宫中，急唤殷郊兄弟二人。黄妃泣曰： 昏君杀子诛妻，我这西宫救不得你，你可往馨庆宫杨贵妃那里，可避一二日。若有大臣谏救，方保无事。 二位殿下双双跪下，口称： 贵妃娘娘，此恩何日得报。只是母死，尸骸暴露，望娘娘开天地之心，念母死冤枉，替他讨得片板遮身，此恩天高地厚，莫敢有忘！ 黄妃曰： 你作速去，此事俱在我，我回旨自有区处。
二殿下出宫门，径往馨庆宫来，只见杨妃身倚宫门，望姜皇后信息。二殿下向前哭拜在地。杨贵妃大惊，问曰： 二位殿下，娘娘的事怎样了？ 殷郊哭诉曰： 父王听信妲己之言，不知何人买嘱姜环架捏诬害，将母亲剜去一目，炮烙二手，死于非命。今又听妲己谗言，欲杀我兄弟二人。望姨母救我二人性命！ 杨妃听罢，泪流满面，呜咽言曰： 殿下，你快进宫来！ 二位殿下进宫。杨妃沉思： 晁田、晁雷至东宫，不见太子，必往此处追寻。待我把二人打发回去，再作区处。 杨妃站立宫门，只见晁田兄弟二人行如狼虎，飞奔前来。杨妃命： 传宫官，与我拿了来人！此乃深宫内阙，外官焉敢在此，法当夷族！ 晁田听罢，向前口称： 娘娘千岁！臣乃晁田、晁雷；奉天子旨，找寻二位殿下。上有龙凤剑在，臣不敢行礼。 杨妃大喝曰： 殿下在东宫，你怎往馨庆宫来？若非天子之命，拿问贼臣才好。还不快退去！ 晁田不敢回言，只得退走。兄弟计较： 这件事怎了？晁雷曰： 三宫全无，宫内生疏，不知内庭路径，且回寿仙宫见天子回旨。 二人回去。不表。
且言杨妃进宫，二位殿下来见。杨妃曰： 此间不是你弟兄所居之地，眼目且多，君昏臣暗，杀子诛妻，大变纲常，人伦尽灭。二位殿下可往九间殿去，合朝文武末散；你去见皇伯微子、箕子、比干、微子启、微子衍、武成王黄飞虎，就是你父亲要为难你兄弟，也有大臣保你。 二位殿下听罢，叩头拜谢姨母指点活命之恩，洒泪而别。杨妃送二位殿下出宫。杨妃坐于绣墩之上，自思叹曰： 姜后元配，被奸臣做陷，遭此横刑，何况偏宫！今妲己恃宠，蛊惑昏君，倘有人传说二位殿下自我宫中放出去，那时归罪于我，也是如此行径，我怎经得这般惨刑。况我侍奉昏君多年，并无一男半女；东宫太子乃自己亲生之子，父子天性，也不过如此，三纲已绝，不久必有祸乱。我以后必不能有甚好结果。 杨妃思想半日，凄惶自伤，掩了深宫，自缢而死。有宫官报入寿仙宫中。纣王闻杨妃自缢，不知何故，传旨： 用棺椁停于白虎殿。
且说晁田、晁雷来至寿仙宫，只见黄贵妃乘辇回旨。纣王曰： 姜后死了？ 黄妃奏曰： 姜后临绝，大叫数声道： 妾待圣躬十有六载，生二子，位立东宫，自待罪宫闱，谨慎小心，夙夜匪懈，御下并无嫉妒。不知何人妒我，买刺客姜环，坐我一个大逆不道罪名，受此惨刑，十指枯焦，筋酥骨碎，生子一似浮云，恩爱付于流水，身死不如禽兽，这场冤枉无门可雪，只传与天下后世，自有公论。 万望妾身转达天听。姜后言罢气绝，尸卧西宫。望陛下念元配生太子之情，可赐棺椁，收停白虎殿，庶成其礼，使文武百官无议，亦不失主上之德。 纣王传旨： 准行。 黄妃回宫。只见晁田回旨，纣王问： 太子何在？ 晁田等奏曰： 东宫寻觅，不知殿下下落。 王曰： 莫非只在西宫？ 晁田对曰： 不在西宫；连馨庆宫也不在。 纣王言曰： 三宫不在，想在大殿。必须擒获，以正国法。 晁田领旨出宫来。不表。
且言二殿下往长朝殿来，两班文武俱不曾散朝，只等宫内信息。武成王黄飞虎听得脚步怆惶之声，望孔雀屏里一看，见二位殿下慌忙错乱，战战兢兢，黄飞虎迎上前曰： 殿下为何这等慌张？ 殷郊看见武成王黄飞虎，大叫： 黄将军救我兄弟性命！ 道罢大哭，一把拉住黄飞虎袍服，顿足曰： 父王听信妲己之言，不分皂白，将我母亲剜去一目，铜斗烧红，烙去二手，死于西宫。黄贵妃勘问，并无半点真情。我看见生身母亲受此惨酷之刑，那姜环跪在前面对词，那时心甚焦躁，不曾思忖，将姜环杀了；我复仗剑，欲杀妲己；不意晁田奏准父王，父王赐我二人死。望列位皇伯怜我母亲受屈身亡，救我殷郊，庶不失成汤之一脉！ 言罢，二位殿下放声哭。两班文武齐含泪上前曰： 国母受诬，我等如何坐视。可鸣钟击鼓，请天子上殿，声明其事；庶几罪人可得，洗雪皇后冤枉。
言未了，只听得殿西首一声喊叫，似空中霹雳，大呼曰： 天子失政，杀子诛妻，建造炮烙，阻塞忠良，恣行无道，大丈夫既不能为皇后洗冤，太子复雠，含泪悲啼，效儿女之态！古云： 良禽择木而栖，贤臣择主而仕。 今天子不道，三纲已绝，大义有乖，恐不能为天下之主，我等亦耻为之臣。我等不若反出朝歌，另择新君，去此无道之主，保全社稷！ 众人看时，却是镇殿大将军方弼、方相兄弟二人。黄飞虎听说，大喝一声： 你多大官，敢如此乱言！满朝该多少大臣，岂到得你讲！本当拿了你这等乱臣贼子，还不退去！ 方弼兄弟二人低头喏喏，不敢回言。
黄飞虎见国政颠倒，迭现不祥，也知天意人心，俱有离乱之兆，心中沉郁不乐，咄咄无言；又见微子、比干、箕子诸位殿下，满朝文武，人人切齿，个个长吁，正无甚计策；只见一员官，身穿大红袍，腰系宝带，上前对诸位殿下言曰： 今日之变，正应终南山云中子之言，古云 君不正，则臣生奸佞 。今天子屈斩太师杜元铣，治炮烙坏谏官梅伯，今日又有这异事。皇上清白不分，杀子诛妻，我想起来，那定计奸臣，行事贼子，他反在旁暗笑。可怜成汤社稷，一旦丘墟，似我等不久终被他人所掳。 言者乃上大夫杨任。黄飞虎长叹数声： 大夫之言是也！ 百官默默。二位殿下悲哭不止。
只见方弼、方相分开众人，方弼夹住殷郊，方相夹住殷洪，厉声高叫曰： 纣王无道，杀子而绝宗庙，诛妻有坏纲常，今日保二位殿下往东鲁借兵，除了昏君，再立成汤之嗣。我等反了！ 二人背负殿下，径出朝歌南门去了。──大抵二人气力甚大，彼时不知跌倒几多官员，那里当得住他！后人有诗为证，诗曰：
方家兄弟反朝歌，殿下今番脱网罗。漫道美人能破舌，天心已去奈伊何。
话说众多文武见反了方弼、方相，大惊失色。独黄飞虎若为不知。亚相比干近前曰： 黄大人，方弼反了，大人为何独无一言？ 黄飞虎答曰： 可惜文武之中，并无一位似方弼二人的。方弼乃一夯汉，尚知不忍国母负屈，太子枉死，自知卑小，不敢谏言，故此背负二位殿下去了。若圣旨追赶回来，殿下一死无疑，忠良尽皆屠戮。此事明知有死无生，只是迫于一腔忠义，故造此罪孽，然情甚可矜。 百官未及答，只听后殿奔逐之声。众官正看，只见晁田兄弟二人捧宝剑到殿前，言曰： 列位大人，二位殿下可曾往九间殿来？ 黄飞虎曰： 二位殿下方才上殿哭诉冤枉，国母屈勘遭诛，又欲赐死太子，有镇殿大将军方弼、方相听见，不忿沉冤，把二位殿下背负，反出都城，去尚未远。你既奉天子旨意，速去拿回，以正国法。 晁田、晁雷听得是方弼兄弟反了，吓得魂不附体。话说那方弼身长三丈六尺，方相身长三丈四尺，晁田兄弟怎敢惹他？一拳也经不起。晁田自思： 此是黄飞虎明明奈何我。我有道理。 晁田曰： 方弼既反，保二位殿下出都城去了，末将进宫回旨。
晁田来至寿仙宫见纣王，奏曰： 臣奉旨到九间殿，见文武未散，找寻二位殿下不见。只听百官道：二位殿下见文武哭诉冤情，有镇殿将军方弼、方相保二位殿下反出都城，投东鲁借兵去了。请旨定夺。 纣王大怒曰： 方弼反了，你速赶去拿来，毋得疏虞纵法！ 晁田奏曰： 方弼力大勇猛，臣焉能拿得来。要拿方弼兄弟，陛下速发手诏，着武成王黄飞虎方可成功，殿下亦不致漏网。 纣王曰： 速行手敕，着黄飞虎速去拿来！ ──晁田将这个担儿卸与黄飞虎。晁田奉手敕至大殿，命武成王黄飞虎速擒反叛方弼、方相，并取二位殿下首级回旨。黄飞虎笑曰： 我晓的，这是晁田与我担儿挑。 即领剑敕出午门。只见黄明、周纪、龙环、吴炎曰： 小弟相随。 黄飞虎曰： 不必你们去。 自上五色神牛，催开坐下兽──两头见日，走八百里。
且言方弼、方相背负二位殿下，一口气跑了三十里，放下来。殿下曰： 二位将军，此恩何日报得。 方弼曰： 臣不忍千岁遭此屈陷，故此心下不平，一时反了朝歌。如今计议，前往何方投脱。 正商议间，只见武成王黄飞虎坐五色神牛飞奔赶来。方弼、方相着慌，忙对二位殿下曰： 末将二人，一时卤莽，不自三思，如今性命休矣，如何是好！ 殿下曰： 将军救我兄弟性命，无恩可酬，何出此言。 方弼曰： 黄将军来拿我等，此去一定伏诛。 殷郊急着，黄飞虎已赶到面前。二位殿下轵道旁跪下曰： 黄将军此来，莫非捉获我等？ 黄飞虎见二殿下跪于道旁，滚下神牛，亦跪于地上，口称： 臣该万死！殿下请起。 殷郊曰： 将军此来有甚事？ 飞虎曰： 奉命差遣，天子赐龙凤剑前来，请二位殿下自决，臣方敢回旨意。非臣敢逼弒储君。请殿下速行。 殷郊听罢，兄弟跪告曰： 将军尽知我母子衔冤负屈。母遭惨刑，沉魂莫白；再杀幼子，一门尽绝。乞将军可怜衔冤孤儿，开天地仁慈之心，赐一线再生之路。倘得寸土可安，生则衔环，死当结草，没世不敢忘将军之大德！ 黄飞虎跪而言曰： 臣岂不知殿下冤枉，君命概不由己。臣欲要放殿下，便得欺君卖国之罪；欲要不放殿下，其实深负沉冤，臣心何忍。 彼此筹划，再三沉思，俱无计策。只见殷郊自思，料不能脱此灾： 也罢，将军既奉君命，不敢违法，还有一言，望将军不知可施此德，周旋一脉生路？ 黄飞虎曰： 殿下有何事？但说不妨。 郊曰： 将军可将我殷郊之首级回都城回旨。可怜我幼弟殷洪，放他逃往别国。倘他日长成，或得借兵报怨，得泄我母之沉冤。我殷郊虽死之日，犹生之年。望将军可怜！ 殷洪上前急止之曰： 黄将军，此事不可。皇兄乃东宫太子；我不过一郡王。况我又年幼，无有大施展，黄将军可将我殷洪首级回旨，皇兄或往东鲁，或去西岐，借一旅之师。倘可报母弟之雠，弟何惜此一死！ 殷郊上前一把抱住兄弟殷洪，放声大哭曰： 我何忍幼弟遭此惨刑！ 二人痛哭，彼此不忍，你推我让，那里肯舍。方弼、方相看见如此苦情疼切，二人一声叫： 苦杀人也！ 泪如瓢倾。黄飞虎看见方弼有这等忠心，自是不忍见，甚是凄惶，乃含泪教 方弼不必啼哭，二位殿下不必伤心。此事惟有我五人共知。如有漏泄，我举族不保。方弼过来，保殿下往东鲁见姜桓楚；方相，你去见南伯侯鄂崇禹，就言我在中途放殿下往东鲁，传与他，救他两路调兵，靖奸洗冤。我黄飞虎那时自有处治。 方弼曰： 我弟兄二人今日早朝，不知有此异事，临朝保驾，不曾带有路费；如今欲分头往东南二路去，这事怎了？ 飞虎曰： 此事你我俱不曾打点。 飞虎沉思半晌曰： 可将我内悬宝玦，拿来前途货卖，权作路费。上有金厢，价值百金。二位殿下，前途保重。方弼、方相，你兄弟宜当用心，其功不小。臣回宫复命。 飞虎上骑回朝歌。进城时日色已暮，百官尚在午门，黄飞虎下骑。比干曰： 黄将军，怎样了？ 黄飞虎曰： 追赶不上，只得回旨。 百官大喜。且言黄飞虎进宫候旨。纣王问曰： 逆子叛臣，可曾拿了？ 黄飞虎曰： 臣奉手敕，追赶七十里，到三叉路口，问来往行人，俱言不曾见。臣恐有误回旨，只得回来。 纣王曰： 追袭不上，好了逆子叛臣！卿且暂退，明日再议。 黄飞虎谢恩出午门，与百官各归府第。
且说妲己见未曾拿住殷郊，复进言曰： 陛下，今日走脱了殷郊、殷洪，倘投了姜桓楚，只恐大兵不久即至，其祸不小。况闻太师远征，不在都城。不若速命殷破败、雷开，点三千飞骑，星夜拿来，斩草除根，恐生后患。 纣王听说： 美人此言，正合朕意。 忙传手诏： 命殷破败、雷开点飞骑三千，速拿殿下，毋得迟误取罪！ 殷、雷二将领诏，要往黄飞虎府内，来领兵符，调选兵马。黄飞虎坐在后厅，思想： 朝廷不正，将来民愁天怨，万姓皇皇，四海分崩，八方播乱，生民涂炭，日无宁宇，如何是好！ 正思想间，军政司启： 老爷，殷、雷二将听令。 飞虎曰： 令来。 二将进后厅，行礼毕。飞虎问曰： 方才散朝，又有何事？ 二将启曰： 天子手诏，命末将领三千飞骑，星夜追赶殿下，捉方弼等以正国法；特来请发兵符。 飞虎暗想： 此二将赶去，必定拿来；我把前面方便付与流水。 乃吩咐殷破败、雷开曰： 今日晚了，人马未齐；明日五更，领兵符速去。 殷、雷二将，不敢违令，只得退去。这黄飞虎乃是元戎，殷、雷二将乃是麾下，焉敢强辩，只得回去。不表。
且言黄飞虎对周纪曰： 殷破败来领兵符，调三千飞骑，追赶殿下。你明日五更，把左哨疾病、衰老、懦弱不堪的点三千与他去。 周纪领命。次早五更，殷、雷二将等发兵符。周纪下教场，令左哨点三千飞骑，发与殷、雷二将领去。二将观之，皆老弱不堪，疾病之卒，又不敢违令，只得领人马出南门而去。一声炮响，催动三军，那老弱疾病之兵，如何行得快，急得二将没奈何，只得随军征进。有诗为证，诗曰：
三千飞骑出朝歌，吶喊摇旗擂鼓锣。队伍不齐叫 难走 ，行人拍手笑呵呵。
不言殷破败、雷开追赶殿下；且言方弼、方相保二位殿下行了一二日，方弼与弟言曰： 我和你保二位殿下反出朝歌，囊箧空虚，路费毫无，如何是好！虽然黄老爷赐有玉玦，你我如何好用，倘有人盘诘，反为不便。来此正是东南二地，你我指引二位殿下前往；我兄弟再投他处，方可两全。 方相曰： 此言极是。 方弼请二位殿下，说曰： 臣有一言，启二位千岁：臣等乃一勇之夫，秉性愚卤；昨见殿下负此冤苦，一时性起，反了朝歌，并不曾想到路途窵远，盘费全无。今欲将黄将军所留玉玦货卖使用，又恐盘诘出来，反为不便。况逃灾避祸，须要隐秀些方是。适才臣想一法，必须分路各自潜行，方保万全。望二位千岁详察。非臣不能终始。 殷郊曰： 将军之言极当。但我兄弟幼小，不知去路，奈何！ 方弼曰： 这一条路往东鲁，这一条路往南都，俱是大路，人烟凑集，可以长行。 殷郊曰： 既然如此，二位将军不知往何方去？何时再能重会也？ 方相曰： 臣此去，不管那镇诸侯处暂且安身；俟殿下借兵进朝歌时，臣自来投拜麾下，以作前驱耳。 四人各各洒泪而别。
不表方弼、方相别殿下，投小路而去；且说殷郊对殷洪曰： 兄弟，你投那一路去？ 殷洪曰： 但凭哥哥。 殷郊曰： 我往东鲁，你往南都。我见外翁，哭诉这场冤苦，舅爷必定调兵。我差官知会你，你或借数万之师，齐伐朝歌，擒拿妲己，为母亲报雠。此事不可忘了！ 殷洪垂泪点头： 哥哥，从此一别，不知何日再会？ 兄弟二人放声大哭，执手难分。有诗为证，诗曰：
旅雁分飞实可伤，兄南弟北苦参商。思亲痛有千行泪；失路愁添万结肠。
横笛几声催暮霭；孤云一片逐沧浪。谁知国破人离散，方信倾城在女娘。
话言殷洪上路，泪不能干，凄凄惨惨，愁怀万缕。况殿下年纪幼小，身居宫阙，那晓的跋涉长途。行行且止，后绊前思，腹内又饥。你想那殿下深居宫中，思衣则绫锦，思食则珍馐，那里会求乞于人！见一村舍人家，大小俱在那里吃饭。殿下走到跟前，便教： 拿饭与孤家用！ 众人看见殿下身着红衣，相貌非俗，忙起身曰： 请坐，有饭。 忙忙取饭放在桌上。殷洪吃了，起身谢曰： 承饭有扰，不知何时还报你们。 乡人曰： 小哥那里去？贵处？上姓？ 殷洪曰： 吾非别人，纣王之子殷洪是也。如今往南都见鄂崇禹。 那些人听是殿下，忙叩在地，口称： 千岁！小民不知，有失迎迓，望乞恕罪。 殿下曰： 此处可是往南都去的路？ 乡民曰： 这是大路。 殿下离了村庄，望前趱行，一日走不上二三十里。大抵殿下乃深宫娇养，那里会走路。此时来到前不巴村，后不把店，无处可歇，心下着慌。又行二三里，只见松阴密襍，路道分明，见一座古庙,殿下大喜，一径奔至前面。见庙门一匾，上书[轩辕庙]。殿下进庙，拜倒在地，言曰： 轩辕圣主，制度衣裳，礼乐冠冕，日中为市，乃上古之圣君也。殷洪乃成汤三十一代之孙，纣王之子。今父王无道，杀子诛妻，殷洪逃难，借圣帝庙宇安宿一夜，明日早行。望圣帝护佑！若得寸土安身，殷洪自当重修殿宇，再换金身。 此时殿下一路行来，身体困倦，圣座下和衣睡倒。不表。
且言殷郊望东鲁大道一路行来，日色将暮，止走了四五十里。只见一府第，上昼 太师府 。殷郊曰： 此处乃是宦门，可以借宿一宵，明日早行。 殿下曰： 里边有人否？ 问了一声，见里边无人答应，殿下只得又进一层门。只听的里面有人长叹，作诗曰：
 几年待罪掌丝纶，一片丹心岂白湮。辅弼有心知为国，坚持无地伺私人。孰知妖孽生宫室，致使黎民化鬼磷。可惜野臣心魏阙，乞灵无计叩枫宸。
话说殿下听毕里面作诗，殷郊复问曰： 里面有人么？ 里面听有人声，问曰： 是谁？ 天色已晚，黑影之中，看得不甚分明。殷郊曰： 我是过路投亲，天色晚了，借府上一宿，明日早行。 那里面老者问曰： 你声音好像朝歌人？ 殷郊答曰： 正是。 老者问曰： 你在乡，在城？ 殿下曰： 在城。  你既在城，请住来问你一声。 殿下向前一看： 呀，原来是老丞相！ 商容见殷郊，下拜曰： 殿下何事到此？老臣有失迎迓，望乞恕罪。 商容又曰： 殿下乃国之储贰，岂有独行至此，必国有不祥之兆。请殿下坐了，老臣听说详细。 殷郊流泪，把纣王杀子诛妻事故细说一遍。商容顿足大叫曰： 孰知昏君这等暴横，绝灭人伦，三纲尽失！我老臣虽是身在林泉，心怀魏阙，岂知平地风波，生此异事，娘娘竟遭惨死，二位殿下流离涂炭。百官为何钳口结舌，不犯颜极谏，致令朝政颠倒！殿下放心，待老臣同进朝歌，直谏天子，改弦易辙，以救祸乱。 即唤左右： 吩咐整治酒席，款待殿下，候明日修本。
不言殷郊在商容府内，且说殷、雷二将领兵追赶二位殿下，虽有人马三千，俱是老弱不堪的，一日止行三十里，不能远走。行了三日，走上百里远近。一日，来到三叉路口，雷开曰： 长兄，且把人马安在此处，你领五十名精壮士卒，我领五十名精壮士卒，分头追赶；你往东鲁，我往南都。 殷破败曰： 此意甚善。不然，日同老弱之卒，行走不上二三十里，如何赶得上，终是误事。 雷开曰： 如长兄先赶着，回来也在此等我。若是我先赶着回来，也在此等兄。 殷破败曰： 说得有理。 二人将些老弱军卒屯札在此，另各领年壮士卒五十名，分头赶来，不知二位殿下性命如何，且看下回分解。


子牙发柬擒妲己
诗曰：
从来巧笑号倾城，狐媚君王浪用情。袅娜腰肢催命剑，轻盈体态引魂兵。
雉鸡有意能歌月，玉石无心解鼓声。断送殷汤成个事，依然都带血痕薨。
话说武王是仁德之君，一时那里想起 鼓进金止 之意。只见众将听的鼓响，各要争先，枪刀剑戟，鞭鐧抓锤，钩镰钺斧，拐子流星，一齐上前，将纣王裹在垓心。鲁仁杰对雷鵾、雷鹏曰：  主忧臣辱 ，吾等正于此时尽忠报国，舍一死以决雌雄，岂得令反臣扬威逞武哉！ 雷鵾曰： 兄言是也。吾等当舍死以报先帝。 三将纵马杀进重围。怎见得纣王大战天下诸侯，有赞为证，赞曰：
杀气迷空锁地，烟尘障岭漫山。摆列诸侯八百，一时地覆天翻。花腔鼓擂如雷震，御林军展动旗旛。众门人犹如猛虎，殷纣王渐渐摧残。这也是天下遭逢杀运，午门外撼动天关。众诸侯各分方位，满空中剑戟如攒。东伯侯姜文焕施威仗勇；南伯侯鄂顺抖擞如彪。北伯侯崇应鸾横拖雪刃；武王下南宫适似猛虎争餐。正东上青旛下，众诸侯犹如靛染；正西上白旛下，骁勇将恍若冰岩。正南上红旛下，众门徒浑如火块；正北上皂旛下，牙门将恰似乌漫。这纣王神威天纵；鲁仁杰一点心丹。雷鵾右遮左架；雷鹏右护左拦。众诸侯齐动手那分上下；殷纣王共三员将前后胡戡。顶上砍。这兵器似飕飕冰块；胁下剌，那剑枪如蟒龙齐翻。只听得叮叮当当响亮，乒乒乓乓循环。鞭来打，鐧来敲，斧来劈，剑来剁，左左右右吸人魂；勾开鞭，拨去鐧，逼去斧，架开剑，上上下下心惊颤。正是那纣王力如三春茂草，越战越有精神；众诸侯怒发，恍似轰雷，喊杀声闻斗柄。纣王初时节精神足备，次后来气力难撑。为社稷何必贪生，好功名焉能惜命！存亡只在今朝，死生就此目下。

殷纣王毕竟勇猛，众诸侯终欠调停。喝声： 着！ 将官落马；叫声： 中！ 翻下鞍鞽。纣王刀摆似飞龙，砍将伤军如雪片，劈诸侯如同儿戏，斩大将鬼哭神惊。当此时恼了哪咤殿下，那杨戬怒气冲冲，大喝道： 纣王不要逃走！等我来与你见个雌雄！ 可怜见：惊天动地哭声悲，嚎山泣岭三军泪。英雄为国尽亡躯，血水滔滔红满地。马撞人死口难开，将劈三军无躲避。只杀的：哀声小校乱奔驰，破鼓折枪都抛弃。多少良才带血回，无数军兵拖伤去。纣王胆战将心惊，雷鵾、雷鹏无主意。这是：君王无道丧家邦，谋臣枉用千条计。这一阵只杀得：雪消春水世无双，风卷残红铺满地。
话说纣王被众诸侯围在垓心，全然不惧，使发了手中刀，一声响，将南伯侯一刀挥于马下。鲁仁杰枪挑林善。恼了哪咤，登开风火轮，大喝曰： 不得猖獗，吾来也！ 傍有杨戬、雷震子、韦护、金、木二咤一齐大叫曰： 今日大会天下诸侯，难道我等不如他们！ 齐杀至重围。杨戬刀劈了雷鵾；哪咤祭起乾坤圈，把鲁仁杰打下鞍鞽，丧了性命。雷震子一棍结果雷鹏。东伯侯姜文焕见哪咤众人立功，将刀放下，取鞭在手，照纣王打来。纣王及至看时，鞭已来得太急，闪不及，早已打中后背，几乎落马，逃回午门。众诸侯吶一声喊，齐追至午门。只见午门紧闭，众诸侯方回。子牙鸣金收兵，升帐坐下。众诸侯来见子牙。子牙查点大小将官，损了二十六员。又见南伯侯鄂顺被纣王所害，姜文焕等着实伤悼。武王对众诸侯曰： 今日这场恶战，大失君臣名分，姜君侯又伤主上一鞭，使孤心下甚是不忍。 姜文焕曰： 大王言之差矣！纣王残虐，人神共怒，便杀之于市曹，犹不足尽其辜，大王又何必为彼惜哉！
话说纣王被姜文焕一鞭打伤后背，败回午门，至九间殿坐下，低首不言，自己沉吟叹曰： 悔不听忠谏之言，果有今日之辱！可惜鲁仁杰、雷鵾兄弟皆遭此难！ 傍有中大夫飞廉、恶来奏曰： 今陛下神威天纵，虽于千万人之中，犹能刀劈数名反臣。只是误被姜文焕鞭伤陛下龙体，只须保养数日，再来会战，必定胜其反叛也。古云： 吉人天相。  胜负乃兵家之常 ，陛下又何须过虑？ 纣王曰： 忠良已尽，文武萧条；朕已着伤，何能再举，又有何颜与彼争衡哉？ 随卸甲冑入内宫。不表。
且说飞廉谓恶来曰： 兵困午门，内无应兵，外无救援，眼见旦夕必休；吾辈何以处之？倘或兵进皇城。 荆出失火，玉石俱焚。 可惜百万家资，竟被他人所有！ 恶来笑曰： 长兄此言竟不知时务！凡为丈夫者，当见机而作。眼见纣王做不得事业，退不得天下诸侯，亡在旦夕；我和你乘机弃纣归周，原不失了自己富贵。况武王仁德，姜子牙英明，他见我等归周，必不加罪。如此方是上着。 飞廉曰： 贤弟此言使我如梦中唤醒。只是还有一件，以我愚意，俟他攻破皇城之日，我和你入内庭，将传国符玺盗出，藏隐于家，待诸侯议定，吾想继汤者必周，等武王入内庭，吾等方去朝见，献此国玺玉符。武王必定以我们系忠心为国，欣然不疑，必加以爵禄。此不是一举两得？ 恶来又曰： 即后世必以我等为知机，而不失 良禽择木，贤臣择主 之智。 二人言罢大笑，自谓得计。正是：
痴心妄想居周室，斩首西岐谢将台。
话说飞廉与恶来共议弃纣归周，不表。
且说纣王入内宫，有妲己、胡喜媚、王贵人三个前来接驾。纣王一见三人，不觉心头酸楚，语言悲咽，对妲己曰： 朕每以姬发、姜尚小视，不曾着心料理，岂知彼纠合天下诸侯，会兵于此。今日朕亲与姜尚会兵，势孤莫敌。虽然斩了他数员反臣，到被姜文焕这厮鞭伤后背，致鲁仁杰阵亡，雷鵾兄弟死节。朕静坐自思，料此不能久守，亡在旦夕。想成汤传位二十八世，今一旦有失，朕将何面目见先帝于在天之也！朕已追悔无及，只三位美人与朕久处，一旦分离，朕心不忍，为之奈何？倘武王兵入内庭，朕岂肯为彼所掳！朕当先期自尽。但朕绝之后，卿等必归姬发。只朕与卿等一番恩爱，竟如此结局，言之痛心！ 道罢，泪如雨下。三妖闻纣王之言，齐齐跪下，泣对纣王曰： 妾等蒙陛下眷爱，镂心刻骨，没世难忘。今不幸遭此离乱，陛下欲舍妾身何往？ 纣王泣曰： 朕恐被姜尚所掳，有辱我万乘之尊。朕今别你三人，自有去向。 妲己俯伏纣王膝上，泣曰： 妾听陛下之言，心如刀割。陛下何遽忍舍妾等而他往耶？ 随扯住纣王袍服，泪流遍面，柔声娇语，哭在一处，甚难割舍。纣王亦无可奈何，遂命左右治酒，与三美人共饮作别。纣王把盏，作诗一首，歌之以劝酒，诗曰：
 忆昔歌舞在鹿台，孰知姜尚会兵来。分飞鸾凤惟今日，再会鸳鸯已隔垓。
烈士尽随烟焰灭，贤臣方际运弘开。一杯别酒心如醉，醒后沧桑变几回。
话说纣王作诗毕，遂连饮数杯。妲己又奉一盏为寿。纣王曰： 此酒甚是难饮，真所谓不能下咽者也！ 妲己曰： 陛下且省愁烦。妾身生长将门，昔日曾学刀马，颇能厮杀。况妹妹喜媚与王贵人善知道术，皆通战法。陛下放心，今晚看妾等三人一阵成功，解陛下之忧闷耳。 纣王闻言大悦： 若是御妻果能破贼，真百世之功，朕又何忧也！ 妲己又奉纣王数杯，乃与喜媚、王贵人结束停当，议定今晚去劫周营。纣王见三人甲冑整齐，心中大喜，只看今晚成功。不表。
且说子牙在营中筹算： 甲子届期，纣王当灭。 心中大喜，不曾着意，就未曾提防三妖来劫营，故此几乎失利。只见将至二更，只听得半空中风响。怎见得，有赋为证，赋曰：
冷冷飕飕，惊人清况。飒飒萧萧，沙扬尘障。透壁穿窗，寻波逐浪。聚怪藏妖，兴魔伏魉。也会去助虎张威，会去从龙俯仰。起初时，都是些悠悠荡荡淅零声；次后来，却尽是滂滂湃湃呼吼响。且休言摧残月里婆罗；尽道是刮倒人间丛莽。推开了积雾重云，吹折了兰桡画浆。苍松翠竹尽遭殃，朱阁丹楼俱扫荡。这一阵风只吹得鬼哭与神惊，八百诸侯俱胆丧。
话说妲己与胡喜媚等三人俱全装甲冑，甚是停当。妲己用双刀，胡喜媚用两口宝剑，王贵人用一口绣鸾刀，俱乘桃花马；发一声响，杀入周营。各驾妖风，播土扬尘，飞砂走石，冲进周营内来。只见周营中军士，咫尺间不分南北，那辨东西，守营小校尽奔驰，巡逻将士皆束手。真个是：层围木栅撞得东倒西歪，铁骑连车冲得七横八竖。惊动了大小众将，急报子牙。子牙忙起身出帐观看，只见一派妖风怪雾，滚将进来。子牙忙传令： 命众门人齐去，将妖怪获来！ 哪咤听得，急登风火轮，摇火尖枪；杨戬纵马，使三尖刀；雷震子使黄金棍；韦护用降魔杵；李靖摇方天戟；金、木二咤用四口宝剑，齐杀出中军帐来，迎敌三妖。只见三妖全身甲冑，横冲直撞，左右厮杀。杨戬大呼曰： 好业障！不要猖獗，敢来此自送死也！ 哪咤登轮，夺勇当先；七位门人将三妖围在垓心。子牙在中军用五雷正法镇压邪氛，把手一放，半空中一声霹雳，只震得三妖胆战心寒。三妖见来的势头不好，俱是道术之士，料难取胜，不敢恋战，借一阵怪风，连人带马冲出周营，往午门逃回。三妖自二更入周营，只至四更方才逃回来，也伤了些士卒。不表。
且说纣王在午门外看三妃今夜劫营成功，洗目以待。忽见三妃来至，纣王问曰： 三卿劫营，胜负如何？ 妲己曰： 姜子牙俱有准备，故此不能成功，几乎被他众门人困于垓心，险不能见陛下也。 纣王闻言大惊，低首不言，进了午门，上了大殿，纣王不觉泪下曰： 不期天意丧吾，莫可救解。 妲己亦泣曰： 妾身指望今日成功，平定反臣而安社稷，不料天心不顺，力不能支，如之奈何！ 纣王曰： 朕已知天意难回，非人力可解，从今与你三人一别，各自投生，免使彼此牵绊。 把袍袖一摆，径往摘星楼去了。三妖也慰留不住。后人有诗叹之，诗曰：
大厦将倾止一茎，尚思劫寨破周兵。孰知天意归真主，犹向三妖诉别情。
话说三妖见纣王自往摘星楼去了，妲己谓二妖曰： 今日纣王此去，必寻自尽，只我等数年来把成汤一个天下送得干干净净，如今我们却往那里去好？ 九头雉鸡精曰： 我等只好迷惑纣王，其它皆不听也。此时无处可栖，不若还归轩辕坟去，依然自家巢穴，尚可安身，再为之计。 玉石琵琶精曰： 姐姐之言甚善。 三妖共议还归旧巢。不表。
且说子牙被三妖劫营，杀至营前，三妖逃遁。子牙收军，升帐坐下。众诸侯上帐参谒。子牙曰： 一时未曾防此妖孽，被他劫寨。幸得众门人俱是道术之士，不然几为所算，失了锐气。今若不早除，后必为患。 子牙言罢，命排香案。左右闻命，即将香案施设停当。子牙祷毕，将金钱排下，乃大惊曰： 原来如此！若再迟延，几被三妖逃去。 忙传令，命： 杨戬领柬帖，你去把九头雉鸡精拿来。如走了，定按军法！ 杨戬领令去了。子牙又令： 雷震子领柬帖，你去把九尾狐狸精拿来。如若所失，定依军法！ 又令： 韦护领柬帖，你去将玉石琵琶精拿来。如违令，定按军法！ 三个门人领令，出了辕门，议曰： 我三人去拿此三妖，不知从何处下手？那里去寻他？ 杨戬曰： 三妖此时料纣王已不济事了，必竟从宫中逃出。吾等借土遁，站在空中等候，看他从何处逃走。吾等务要小心擒获，不得卤莽，恐有疏虞不便。 雷震子曰： 杨师兄言之有理。 道罢，各架土遁，往空中等候三妖来至。有诗赞之，诗曰：
一道光华隐法身，修成幻化合天真。驱龙伏虎生来妙，今日三妖怎脱神。
话说妲己与胡喜媚、王贵人在宫中还吃了几个宫人，方才起身。一阵风响，三妖起在空中，往前要走，只见杨戬看见风响，随与雷震子、韦护曰： 孽怪来也！各要小心！ 杨戬拎宝剑大呼曰： 怪物休走！吾来也！ 九头雉鸡精见杨戬仗剑赶来，举手中剑骂道： 我们姊妹断送了成汤天下，与你们的功名，你反来害我等，何无天理也！ 杨戬大怒曰： 业畜休得多言，早早受缚！吾奉姜元帅将令，特来擒你！不要走，吃吾一剑！ 雉鸡精举剑来迎。雷震子黄金棍打来，早有九尾狐狸精双刀架住。韦护降魔杵打来，玉石琵琶精用绣鸾刀敌住。三妖与杨戬等三人战，未及三五回合，三妖架妖光逃走；杨戬与雷震子、韦护恐有失，紧紧赶来。怎见得，有赞为证，赞曰：
妖光荡荡，冷气飕飕。妖光荡荡，旭日无光；冷气飕飕，乾坤黑暗。黄河漠漠怪尘飞，黑雾漫漫妖气惨。雉鸡精、狐狸精、琵琶精往前逃，似电光飞闪；雷震子与杨戬并韦护紧追随，如骤雨狂风。三妖要命，恍如弩箭离弦，那顾东西南北；三圣争功，恰似叶落随风，岂知流行坎止。雷震性起，追得狐狸有穴难寻；杨戬心忙，赶得雉鸡上天无路。琵琶性巧欲腾挪；韦护英明驱压定。这也是三妖作过罪业多，故遇着三圣立功能取命。
话说那杨戬追赶九头雉鸡精，往前多时，看看赶上，杨戬取出哮天犬祭在空中；那犬乃仙犬修成灵性，见妖精舞爪张牙，赶上前一口，将雉鸡头咬吊了一个。那妖精也顾不得疼痛，带血逃灾。杨戬见犬伤了他一头，依旧走了，心下着忙，急驾土遁紧追。雷震子追狐狸，韦护追琵琶精，紧紧不舍。只见前面两首黄旛，空中飘荡，香烟霭霭，遍地氤氲。不知是谁来了，且听下回分解。


云中子进剑除妖
诗曰：
白云飞雨过南山，碧落萧疏春色闲。楼阁金辉来紫雾；交梨玉液驻朱颜。
花迎白鹤歌仙曲；柳拂青鸾舞翠鬟。此是仙凡多隔世，妖氛一派透天关。
不言纣王贪恋妲己，终日荒淫，不理朝政。话说终南山有一炼气士，名曰云中子，乃是千百年得道之仙。那日闲居无事，手携水火花篮，意欲往虎儿崖前采药；方才驾云兴雾，忽见东南上一道妖气，直冲透云霄。云中子打一看时，点首嗟叹： 此畜不过是千年狐狸，今假托人形，潜匿朝歌皇宫之内，若不早除，必为大患。我出家人慈悲为本，方便为门…… 忙唤金霞童子： 你与我将老枯松枝取一段来，待我削一木剑，去除妖邪。 童儿曰： 何不用照妖宝剑，斩断妖邪，永绝祸根？ 云中子笑曰： 千年老狐，岂足当我宝剑！只此足矣。 童儿取松枝与云中子，削成木剑，吩咐童子： 好生看守洞门，我去就来。 云中子离了终南山，脚踏祥云，望朝歌而来。怎见得，有诗为证，诗曰：
不用乘骑与驾舟，五湖四海任遨游。大千世界须臾至，石烂松枯当一秋。
且不言云中子往朝歌来除妖邪。只见纣王日迷酒色，旬月不朝，百姓皇皇。满朝文武议论纷纷。内有上大夫梅伯与首相商容、亚相比干言曰： 天子荒淫，沉湎酒色，不理朝政，本积如山，此大乱之兆也。公等身为大臣，进退自有当尽的大义。况君有诤臣，父有诤子，士有诤友。下官与二位丞相俱有责焉。今日不免鸣钟击鼓，齐集文武，请驾临轩，各陈其事，以力诤之，庶不失君臣大义。 商容曰： 大夫之言有理。 传执殿官： 鸣钟鼓请王升殿。 纣王正在摘星楼宴乐，听见大殿上钟鼓齐鸣，左右奏： 请圣驾升殿。 纣王不得已，吩咐妲己曰： 美人暂且安顿，待朕出殿就回。 妲己俯伏送驾。纣王秉圭坐辇，临殿登座。文武百官朝贺毕。天子见二丞相抱本上殿，又见八大夫抱本上殿，与镇国武成王黄飞虎抱本上殿。纣王连日酒色昏迷，情思厌倦，又见本多，一时如何看得尽，又有退朝之意。只见二丞相进前，俯伏奏曰： 天下诸侯本章候命。陛下何事旬月不临大殿。日坐深宫，全不把朝纲整理，此必有在王左右迷惑圣聪者。乞陛下当以国事为重，无得仍前高坐深宫，废弛国事，大拂臣民之望。臣闻天位惟艰，况今天心未顺，水旱不均，降灾下民，未有不非政治得失所致。愿陛下留心邦本，痛改前辙，去谗远色，勤政恤民；则天心效顺，国富民丰，天下安康，四海受无穷之福矣。愿陛下幸留意焉。 纣王曰： 朕闻四海安康，万民乐业，止有北海逆命，已令太师闻仲剿除奸党，此不过疥癣之疾，何足挂虑？二位丞相之言甚善，朕岂不知。但朝廷百事，俱有首相与朕代劳，自是可行，何尝有壅滞之理。纵朕临轩，亦不过垂拱而已，又何必哓哓于口舌哉。 君臣正言国事，午门官启奏： 终南山有一炼气士云中子见驾，有机密重情，未敢擅自朝见，请旨定夺。 纣王自思： 众文武诸臣还抱本伺候，如何了得。不如宣道者见朕闲谈，百官自无纷纷议论，且免朕拒谏之名。 传旨： 宣！ 云中子进午门，过九龙桥，走大道，宽袍大袖，手执拂尘，飘飘徐步而来。好齐整！但见：
头带青纱一字巾，脑后两带飘双叶，额前三点按三光，脑后双圈分日月。道袍翡翠按阴阳，腰下双绦王母结。脚登一对踏云鞋，夜晚闲行星斗怯。上山虎伏地埃尘，下海蛟龙行跪接。面如傅粉一般同，唇似丹朱一点血。一心分免帝王忧，好道长，两手补完天地缺。
道人左手携定花篮，右手执着拂尘，近到滴水檐前，执拂尘打个稽首，口称： 陛下，贫道稽首了。 纣王看这道人如此行礼，心中不悦，自思： 朕贵为天子，富有四海， 率土之滨，莫非王臣 ，你虽是方外，却也在朕版图之内，这等可恶！本当治以慢君之罪，诸臣只说朕不能容物，朕且问他端的，看他如何应我？ 纣王曰： 那道者从何处来？ 道人答曰： 贫道从云水而至。 王曰： 何为云水？ 道人曰： 心似白云常自在，意如流水任东西。 纣王乃聪明智慧天子，便问曰： 云散水枯，汝归何处？ 道人曰： 云散皓月当空，水枯明珠出现。 纣王闻言，转怒为喜，曰： 方才道者见朕稽首而不拜，大有慢君之心；今所答之言，甚是有理，乃通智通慧之大贤也。 命左右： 赐坐。 云中子也不谦让，旁侧坐下。云中子欠身而言曰： 原来如此。天子只知天子贵，三教原来道德尊。 帝曰： 何见其尊？ 云中子曰： 听衲子说来：
但观三教，惟道至尊。上不朝于天子；下不谒于公卿。避樊笼而隐迹，脱俗网以修真。乐林泉兮绝名绝利，隐岩谷兮忘辱忘荣。顶星冠而曜日，披布衲以长春。或蓬头而跣足，或丫髻而幅巾。摘鲜花而砌笠，折野草以铺茵。吸甘泉而漱齿，嚼松柏以延龄。歌之鼓掌，舞罢眠云。遇仙客兮，则求玄问道；会道友兮，则诗酒谈文。笑奢华而浊富，乐自在之清贫。无一毫之罣碍，无半点之牵缠。或三三而参玄论道，或两两而究古谈今。究古谈今兮叹前朝之兴废，参玄论道兮究性命之根因。任寒暑之更变，随乌兔之逡巡。苍颜返少，白发还青。携箪瓢兮到市廛而乞化，聊以充饥；提花篮兮进山林而采药，临难济人。解安人而利物，或起死以回生。修仙者骨之坚秀，达道老神之最灵。判凶吉兮明通爻象，定祸福兮密察人心。阐道法，扬太上之正教；书符箓，除人世之妖氛。谒飞神于帝阙，步罡气于雷门。扣玄关，天昏地暗；击地户，鬼泣神惊。夺天地之秀气，采日月之精华。运阴阳而炼性，养水火以胎凝。二八阴消兮若恍若惚，三九阳长兮如杳如冥。按四时而采取，炼九转而丹成。跨青鸾直冲紫府，骑白鹤游遍玉京。参乾坤之妙用，表道德之殷懃。比儒者兮官高职显，富贵浮云；比截教兮五刑道术，正果难成。但谈三教，惟道独尊。
纣王听言大悦： 朕聆先生此言，不觉精神爽快，如在尘世之外，真觉富贵如浮云耳。但不知先生果住何处洞府？因何事而见朕？请道其详。 云中子曰： 贫道住终南山玉柱洞，云中子是也。因贫道闲居无事，采药于高峰，忽见妖气贯于朝歌，怪气生于禁闼，道心不缺，善念常随，贫道特来朝见陛下，除此妖魅耳。 纣王笑曰： 深宫秘阙，禁闼森严，防维更密，又非尘世山林，妖魔从何而来？先生此来莫非错了！ 云中子笑曰： 陛下若知道有妖魅，妖魅自不敢至矣。惟陛下不识这妖魅，他方能乘机蛊惑。久之不除，酿成大害。贫道有诗为证，诗曰：
艳丽妖娆最惑人，暗侵肌骨丧元神。若知此是真妖魅，世上应多不死身。
纣王曰： 宫中既有妖氛，将何物以镇之？ 云中子揭开花篮，取出松树削的剑来，拿在手中，对纣王曰： 陛下不知此剑之妙，听贫道道来：
松树削成名 巨阙 ，其中妙用少人知。虽无宝气冲牛斗，三日成灰妖气离。
云中子道罢，将剑奉与纣王。纣王接剑曰： 此物镇于何处？ 云中子曰： 挂在分宫楼，三日内自有应验。 纣王随命传奉官： 将此剑挂在分宫楼前。 传奉官领命而去。纣王复对云中子曰： 先生有这等道术，明于阴阳，能察妖魅，何不弃终南山而保朕躬，官居显爵，扬名于后世，岂不美哉！何苦甘为淡薄，没世无闻。 云中子谢曰： 蒙陛下不弃幽隐，欲贫道居官，贫道乃山野慵懒之夫，不识治国安邦之法，日上三竿堪睡足，裸衣跣足满山游。 纣王曰： 便是这等，有什么好处？何如衣紫腰金，封妻荫子，有无穷享用。 云中子曰： 贫道其中也有好处：
身消遥，心自在；不操戈，不弄怪；万事忙忙付肚外。吾不思理正事而种韮，吾不思取功名如拾芥，吾不思身服锦袍，吾不思腰悬角带，吾不思拂宰相之须，吾不思借君王之快，吾不思伏弩长驱，吾不思望尘下拜，吾不思养我者享禄千锺，吾不思簇我者有人四被。小小庐，不嫌窄；旧旧服，不嫌秽。制芰荷以为衣，结秋兰以为佩。不问天皇、地皇与人皇，不问天籁、地籁与人籁。雅怀恍如秋水同，兴来犹恐天地碍。闲来一枕山中睡，梦魂要赴蟠桃会。那里管玉兔东升，金乌西坠。
纣王听罢，叹曰： 朕闻先生之言，真乃清静之客。 忙命随侍官： 取金银各一盘，为先生前途盘费耳。 不一时，随侍官将红漆端盘捧过金银。云中子笑曰： 陛下之恩赐，贫道无用处。贫道有诗为证。诗曰：
随缘随分出尘林，似水如云一片心。两卷道经三尺剑，一条藜杖五弦琴。
囊中有药逢人度；腹内新诗遇客吟。一粒能延千载寿，漫夸人世有黄金。
云中子道罢，离了九间大殿，打了一稽首，大袖飘风，扬长竟出午门去了。两边八大夫正要上前奏事，又被一个道人来讲甚么妖魅，便耽阁了时候。纣王与云中子谈讲多时，已是厌倦，袖展龙袍，起驾还宫，令百官暂退。百官无可奈何，只得退朝。
话说纣王驾至寿仙宫前，不见妲己来接见，纣王心甚不安。只见侍御官接驾。纣王问曰： 苏美人为何不接朕？ 侍御官启陛下： 苏娘娘偶染暴疾，人事昏沉，卧榻不起。 纣王听罢，忙下龙辇，急进寝宫，揭起金龙幔帐，见妲己面似金枝，唇如白纸，昏昏惨惨，气息微茫，恹恹若绝。纣王便叫： 美人，早晨送朕出宫，美貌如花，为何一时有恙，便是这等垂危！叫朕如何是好？ ──看官，这是那云中子宝剑挂在分宫楼，镇压的这狐狸如此模样。倘若是镇压的这妖怪死了，可不保得成汤天下。也是合该这纣王江山有败，周室将兴，故此纣王终被他迷惑了。表过不题。──只见妲己微睁杏眼，强启朱唇，作呻吟之状，喘吁吁叫一声： 陛下！妾身早晨送驾临轩，午时远迎陛下，不知行至分宫楼前候驾，猛抬头见一宝剑高悬，不觉惊出一身冷汗，竟得此危症。想贱妾命薄缘悭，不能长侍陛下于左右，永效于飞之乐耳。乞陛下自爱，无以贱妾为念。 道罢，泪流满面。纣王惊得半晌无言，亦含泪对妲己曰： 朕一时不明，几为方士所误。分宫楼所挂之剑，乃终南山炼气之士云中子所进，言朕宫中有妖气，将此镇压，孰意竟于美人作祟。乃此子之妖术，欲害美人，故捏言朕宫中有妖气。朕思深宫邃密之地，尘迹不到，焉有妖怪之理。大抵方士误人，朕为所卖。 传旨急命左右： 将那方士所进木剑，用火作速焚毁，毋得迟误，几惊坏美人。 纣王再三温慰，一夜无寝。──看官：纣王不焚此宝剑，还是商家天下，只因焚了此剑，妖气绵固深宫，把纣王缠得颠倒错乱，荒了朝政，人离天怨，白白将天下失于西伯，此也是天意合该如此。不知焚剑如何，且听下回分解。


苏坦己置造虿盆
诗曰：
虿盆极恶已满天，宫女无辜血肉朘。媚骨己无埋玉处，芳魂犹带秽腥膻。
故园有梦空歌月，此地沉冤未息肩。怨气漫漫天应惨，周家世业更安然。
话说子牙用三昧真火烧这妖精。此火非同凡火，从眼、鼻、口中喷将出来，乃是精、气、神炼成三昧，养就离精，与凡火共成一处，此妖精怎么经得起！妖精在火光中，爬将起来，大叫曰： 姜子牙，我与你无冤无雠，怎将三昧真火烧我？ 纣王听见火里妖精说话，吓的汗流浃背，目瞪痴呆。子牙曰： 陛下，请驾进楼，雷来了。 子牙双手齐放，只见霹雳交加，一声响喨，火灭烟消，现出一面玉石琵琶来。纣王与妲己曰： 此妖已现真形。 妲己听言，心如刀绞，意似油煎，暗暗叫苦： 你来看我，回去便罢了，又算甚么命！今遇恶人，将你原形烧出，使我肉身何安。我不杀姜尚，誓不与匹夫俱生！ 妲己只得勉作笑容，启奏曰： 陛下命左右将玉石琵琶取上楼来，待妾上了丝弦，早晚与陛下进御取乐。妾观姜尚，才术两全，何不封彼在朝保驾？ 王曰： 御妻之言甚善。 天子传旨： 且将玉石琵琶，取上楼来。姜尚听朕封官：官拜下大夫，特授司天监职，随朝侍用。 子牙谢恩，出午门外，冠带回异人庄上。异人设席款待，亲友俱来恭贺。饮酒数日，子牙复往都城随朝。不表。
且说妲己把玉石琵琶放于摘星楼上，采天地之灵气，受日月之精华，已后五年，返本还元，断送成汤天下。一日，纣王在摘星楼与妲己饮宴，酒至半酣，妲旦歌舞一回，与纣王作乐。三宫嫔妃，六院宫人，齐声喝采。内有七十余名宫人，俱不喝采，眼下且有泪痕。妲己看了，停住歌舞，查问那七十余名宫人，原是那一宫人。内有奉御官查得；原是中宫姜娘娘侍御宫人。妲己怒曰： 你主母谋逆赐死，你们反怀忿怒，久后必成宫闱之患。 奏与纣王，纣王大怒，传旨： 拿下楼，俱用金瓜打死！ 妲己奏曰： 陛下，且不必将这起逆党击顶，暂且送下冷宫，妾有一计，可除宫中大弊。 奉御官将宫女送下冷宫。且说妲己奏纣王曰： 将摘星楼下，方圆开二十四丈阔，深五丈。陛下传旨，命都城万民，每一户纳蛇四条，都放此坑之内。将作弊宫人，跣剥干净，送下坑中，喂此毒蛇。此刑名曰： 虿盆 。 纣王曰： 御妻之奇法，真可剔除宫中大弊。 天子随传旨意，张挂各门。国法森严，万民遭累，勒令限期，往龙德殿交蛇。众民日日进于朝中，并无内外，法纪全消。朝廷失政，不止一日。众民纳蛇，都城那里有这些蛇，俱到外县买蛇交纳。一日，文书房胶鬲──官居上大夫，在文书房里，看天下本章，只见众民或三两成行，四五一处，手提筐篮，进九间大殿。大夫问执殿官： 这些百姓，手提筐篮，里面是甚东西？ 执殿官答曰： 万民交蛇。 大夫大惊曰： 天子要蛇何用？ 执殿官曰： 卑职不知。 大夫出文书房到大殿，众民见大夫叩头。胶鬲曰： 你等拿的甚么东西？ 众民曰： 天子榜文，张挂各门，每一户纳蛇四条。都城那里许多蛇，俱在百里之外，买来交纳。不知圣上何用。 胶鬲曰： 你们且去交蛇。 众民去了。大夫进文书房，不看本章，只见武成王黄飞虎、比干、微子、箕子、杨任、杨修俱至，相见礼毕。胶鬲曰： 列位大人可知天子令百姓每户纳蛇四条，不知取此何用。 黄飞虎答曰： 末将昨日看操回来，见众民言，天子张挂榜文，每户纳蛇四条，纷纷不绝，俱有怨言。因此今日到此，请问列位大人，必知其详。 比干、箕子曰： 我等一字也不知。 黄飞虎曰： 列位既不知道，叫执殿官过来，你听我吩咐。你上心打听，天子用此物做甚么事。若得实信，速来报我，重重赏你。 执殿官领命去讫，众官随散。不表。
且说众民又过五七曰，蛇已交完，收蛇官往摘星楼回旨奏曰： 都城众民交蛇已完，奴婢回旨。 纣王问妲己曰： 坑中蛇已完了，御妻何以治此？ 妲己曰： 陛下传旨，可将前日暂寄不游宫宫人，跣剥干净，用绳缚背，推下坑中，喂此蛇蝎。若无此极刑，宫中深弊难除。 纣王曰： 御妻所设此刑，真是除奸之要法。 蛇既纳完，命奉御官将不游宫前日送下宫人，绑出推落虿盆。 奉御官得旨，不一时将宫人绑至坑边。那宫人一见蛇狰狞，扬头吐舌，恶相难看，七十二名宫人一齐叫苦。那日胶鬲在文书房，也为这件事，逐日打听；只听得一阵悲声惨切。大夫出的文书房来，见执殿官忙忙来报： 启老爷！前日天子取蛇，放在坑中；今日将七十二名宫人，跣剥入坑，喂此蛇蝎。卑职探听得实，前来报知。 胶鬲闻言，心中甚是激烈，径进内庭，过了龙德殿，进分宫楼，走至摘星楼下，只见众宫人赤身缚背，泪流满面，哀声叫苦，凄惨难观。胶鬲厉声大叫曰： 此事岂可行！胶鬲有本启奏！ 纣王正要看毒蛇咬食宫人，以为取乐，不期大夫胶鬲启奏。纣王宣胶鬲上楼俯伏，王问曰： 朕无旨意，卿有何奏章？ 胶鬲泣而奏曰： 臣不为别事，因见陛下横刑惨酷，民遭荼毒，君臣暌隔，上下不相交接，宇宙已成否塞之象。今陛下又用这等非刑，宫人得何罪！昨日臣见万民交纳蛇蝎，人人俱有怨言。今旱潦频仍，况且买蛇百里之外，民不安生。臣闻；民贫则为盗，盗聚则生乱。况且海外烽烟，诸侯离叛，东南二处，刻无宁宇，民日思乱，刀兵四起。陛下不修仁政，日行暴虐，自从盘古至今，并不曾见，此刑为何名？那一代君王所制？ 王曰： 宫人作弊，无法可除，往往不息，故设此刑，名曰： 虿盆 。 胶鬲奏曰： 人之四肢，莫非皮肉，虽有贵贱之殊，总是一体。令人坑穴之中，毒蛇吞啖，苦痛伤心。陛下观之，其心何忍，圣意何乐。况宫人皆系女子，朝夕宫中，侍陛下于左右，不过役使，有何大弊，遭此惨刑。望陛下怜赦宫人，真皇上浩荡之恩，体上天好生之德。 王曰： 卿之所谏，亦似有理。但肘腋之患，发不及觉，岂得以草率之刑治之，况妇寺阴谋险毒，不如此，彼未必知惊耳。 胶鬲厉声言曰：  君乃臣之元首，臣是君之股肱。 又曰：  亶聪明作元后，元后作民父母。 今陛下忍心丧德，不听臣言，妄行暴虐，罔有悛心，使天下诸侯怀怨，东伯侯无辜受戮，南伯侯屈死朝歌，谏官尽炮烙；今无辜宫娥，又入虿盆。陛下只知欢娱于深宫，信谗听佞，荒淫酗酒，真如重疾在心，不知何时举发，诚所谓大痈既溃，命亦随之。陛下不一思省，只知纵欲败度，不想国家何以如盘石之安。可惜先王克勤克俭，敬天畏命，方保社稷太平，华夷率服。陛下当改恶从善，亲贤远色，退佞进忠，庶几宗社可保，国泰民安，生民幸甚。臣等日夕焦心，不忍陛下沦于昏暗，黎民离心离德，祸生不测，所谓社稷宗庙非陛下之所有也。臣何忍深言，望陛下以祖宗天下为重，不得妄听女侍之言，有废忠谏之语，万民幸甚！ 纣王大怒曰： 好匹夫！怎敢无知侮谤圣君，罪在不赦！ 叫左右： 即将此匹夫剥净，送入虿盆，以正国法！ 众人方欲来拿，被胶鬲大喝曰： 昏君无道，杀戮谏臣，此国家大患，吾不忍见成汤数百年天下一旦付与他人，虽死我不瞑目。况吾官居谏议，怎入虿盆！ 手指纣王大骂： 昏君！这等横暴，终应西伯之言！ 大夫言罢，望摘星楼下一跳，撞将下来，跌了个脑浆迸流，死于非命。有诗为证：
赤胆忠心为国忧，先生撞下摘星楼。早知天数成汤灭，可惜捐躯血水流。
话说胶鬲坠楼，粉身碎骨。纣王看见，更觉大怒，传旨： 将宫女推下虿盆，连胶鬲一齐喂了蛇蝎！ 可怜七十二名宫人，齐齐高叫： 皇天后土，我等又未为非，遭此惨刑！妲己贱人！我等生不能食汝之肉，死后定啖汝阴魂！ 纣王见宫人落于坑内，饿蛇将官人盘绕，吞咬皮肤，钻入腹内，苦痛非常。妲己曰： 若无此刑，焉得除宫中大患！ 纣王以手拂妲己之背曰： 喜你这等奇法，妙不可言！ 两边宫人，心酸胆碎。有诗为证：
虿盆蛇蝎势狰狞；宫女遭殃入此坑。一见魂飞千里外，可怜惨死胜油烹。
话说纣王将宫人入于坑内，以为美刑。妲己又奏曰： 陛下可再传旨，将虿盆左边掘一池，右边挖一沼，池中以糟邱为山；右边以酒为池。糟邱山上，用树枝插满，把肉披成薄片，挂在树枝之上，名曰： 肉林， 右边将酒灌满，名曰： 酒海。 天子富有四海，原该享无穷富贵；此肉林、酒海，非天子之尊，不得妄自尊享也。 纣王曰： 御妻异制奇观，真堪玩赏；非奇思妙想，不能如此。 随传旨，依法制造。非止一日，将酒池、肉林，造的完全。纣王设宴，与妲己玩赏肉林、酒池。正饮之间，妲己奏曰： 乐声烦厌，歌唱寻常，陛下传旨，命宫人与宦官扑跌，得胜者，池中赏酒，不胜者乃无用之婢，侍于御前，有辱天子，可用金瓜击顶，放于糟内。 妲己奏毕，纣王无不听从，传旨；命宫人宦官扑跌。可怜这妖孽在宫中，无所不为，宦官遭殄，伤残民命。──看官；他为何事要将宫人打死，人在糟内？妲己或二、三更现出原形，要吃糟内宫人，以血食养他妖气，惑于纣王。有诗曰：
悬肉为林酒作池，纣王无道类穷奇。虿盆怨气冲霄汉，炮烙精魂傍火炊。
文武无心扶社稷；军民有意破宫褵。将来国土何时尽？戊午旬中甲子期。
话说纣王听信妲己，造酒池、肉林，一无忌惮，朝纲不整，任意荒淫。一日，妲己忽然想起玉石琵琶精之恨，设一计害子牙；作一图画。那日在摘星楼与纣王饮宴，酒至半酣，妲己曰： 妾有一图画，献与陛下一观。 王曰： 取来朕看。 妲己命官人将画叉挑着。纣王曰： 此画又非翎毛，又非走兽，又非山景，又非人物。 上画一台，高四丈九尺，殿阁巍峨，琼楼玉宇，玛瑙砌就栏杆，明珠妆成梁栋，夜现光华，照耀瑞彩，名曰： 鹿台。 妲己奏曰： 陛下万乘至尊，贵为天子，富有四海，若不造此台，不足以壮观瞻。此台真是瑶池玉阙，阆苑蓬莱。陛下早晚宴于台上，自有仙人、仙女下降。陛下得与真仙遨游，延年益寿，禄算无穷。陛下与妾，共叨福庇，永享人间富贵也。 王曰： 此台工程浩大，命何官督造？ 妲己奏曰： 此工须得才艺精巧、聪明睿智、深识阴阳、洞晓生克，以妾观之，非下大夫姜尚不可。 纣王闻言，即传旨： 宣下大夫姜尚。 使臣往比干府召姜尚。比干慌忙接旨。使臣曰： 旨意乃宣下大夫姜尚。 子牙即忙接旨，谢恩曰： 天使大人，可先到午门，卑职就至。 使臣去了。子牙暗起一课，早知今日之厄。子牙对比干谢曰： 姜尚荷蒙大德提携，并早晚指教之恩。不期今日相别。此恩此德，不知何时可报。 比干曰： 先生何故出此言？ 子牙曰： 尚占运命，主今日不好，有害无利，有凶无吉。 比干曰： 先生又非谏官在位，况且不久面君，以顺为是，何害之有！ 子牙曰： 尚有一柬帖，压在书房砚台之下，但丞相有大难临身，无处解释，可观此柬，庶几可脱其危，乃卑职报丞相涓涯之万一耳。从今一别，不知何日能再睹尊颜！ 子牙作辞，比干着实不忍： 先生果有灾迍，待吾进朝面君，可保先生无虞。 子牙曰： 数已如此，不必动劳，反累其事。 比干相送，子牙出相府，上马来到午门，径至摘星楼候旨。奉御官宣上摘星楼，见驾毕。王曰： 卿与朕代劳，起造鹿台，俟功成之日，如禄增官，朕决不食言。图样在此。 子牙一看，高四丈九尺，上造琼楼玉宇，殿阁重檐，玛瑙砌就栏杆，宝石妆成栋梁。子牙看罢，暗想： 朝歌非吾久居之地，且将言语感悟这昏君，昏君必定不听、发怒。我就此脱身隐了，何为不可！毕竟不知子牙凶吉如何，且听下回分解。


姬伯燕山收雷震
诗曰：
燕山此际瑞烟笼，雷起东南助晓风。霹雳声中惊蝶梦，电光影里发尘蒙。
三分有二开岐业，百子名全应镐酆。卜世卜年龙虎将，兴周灭纣建奇功。
话说众官见商容撞死，纣王大怒，俱未及言语。只见大夫赵启见商容皓首死于非命，又命抛尸，心下甚是不平，不觉竖目扬眉，忍纳不住，大叫出班： 臣赵启不敢有负先王，今日殿前以死报国，得与商丞相同游地下足矣。 指纣王骂曰： 无道昏君！绝首相，退忠良，诸侯失望；宠妲己，信谗佞，社稷摧颓。我且历数昏君的积恶：皇后遭枉酷死，自立妲己为正宫；追杀太子，使无踪迹；国无根本，不久坵墟。昏君，昏君！你不义诛妻，不慈杀子，不道治国，不德杀大臣，不明近邪佞，不正贪酒色，不智立三纲，不耻败五常。昏君！人伦道德，一字全无，枉为人君，空禅帝座，有辱成汤，死有余愧！ 纣王大怒，切齿拍案大骂： 匹夫焉敢侮君骂主！ 传旨： 将这逆贼速拿炮烙！ 赵启曰： 吾死不足惜，止留忠孝于人间，岂似你这昏君，断送江山，污名万载！ 纣王气冲牛斗。两边将炮烙烧红，把赵启剥去冠冕，将铁索裹身，只烙的筋断皮焦，骨化烟飞，九间殿烟飞人臭，众官员钳口伤情。纣王看此惨刑，其心方遂，传旨驾回。有诗为证，诗曰：
炮烙当庭设，火威乘势热。四肢未抱时，一炬先摧烈。
须臾化骨筋，顷刻成膏血。要知纣山河，随此烟烬灭。
九间殿又炮烙大臣，百官胆颤魂飞。不表。
且说纣王回宫，妲己接见。纣王携手相搀，并坐龙墩之上。王曰： 今日商容撞死，赵启炮烙，朕被这两个匹夫辱骂不堪。这样惨刑，百官俱还不怕，毕竟还再想奇法，治此倔强之辈。 妲己对曰： 容妾再想。 王曰： 美人大位已定，朝内百官也不敢谏阻，朕所虑东伯侯姜桓楚，知他女儿惨死，领兵反叛，构引诸侯，杀至朝歌；闻仲北海未回，如之奈何？ 妲己曰： 妾乃女流，闻见有限，望陛下急召费仲商议，必有奇谋，可安天下。 王曰： 御妻之言有理。 即传旨： 宣费仲。 不一时，费仲至宫拜见。纣王曰： 姜后已亡，朕恐姜桓楚闻知，领兵反乱，东方恐不得安宁。卿有何策可定太平？ 费仲跪而奏曰： 姜后已亡，殿下又失，商容撞死，赵启炮烙，文武各有怨言，只恐内传音信，构惹姜桓楚兵来，必生祸乱。陛下不若暗传四道旨意，把四镇大诸侯诓进都城，枭首号令，斩草除根。那八百镇诸侯知四臣已故，如蛟龙失首，猛虎无牙，断不敢猖獗。天下可保安宁。不知圣意如何？ 纣王闻言大悦： 卿真乃盖世奇才，果有安邦之策，不负苏皇后之所荐。 费仲退出宫中，纣王暗发诏旨四道，点四员使命官，往四处去，诏姜桓楚、鄂崇禹、姬昌、崇侯虎。不题。
且说那一员官径往西岐前来，一路上风尘滚滚，芳草凄凄，穿州过府，旅店村庄，真是朝登紫陌，暮踏红尘。不一日，过了西岐山七十里，进了都城。使命观看城内光景：民丰物阜，市井安闲，做买做卖，和容悦色，来往行人，谦让尊卑。使命叹曰： 闻道姬伯仁德，果然风景雍和，真是唐虞之世。 使命至金庭馆驿下马。次日，西伯侯姬昌设殿，聚文武讲论治国安民之道。端门官报道： 旨意下。 姬伯带领文武，接天子旨。使命到殿，跪听开读：
 诏曰：北海猖獗，大肆凶顽，生民涂炭，文武莫知所措，朕甚忧心。内无辅弼，外欠协同，特诏尔四大诸侯至朝，共襄国政，戡定祸乱。诏书到日，尔西伯侯姬昌速赴都城，以慰朕绻怀，毋得羁迟，致朕伫望。俟功成之日，进爵加封，广开茅土。谨钦来命，朕不食言。汝其钦哉！特诏。
姬昌拜诏毕，设筵款待天使。次日整备金银表礼，賫送天使。姬昌曰： 天使大人，只在朝歌会齐；姬昌收拾就行。 使命官谢毕姬昌去了。不题。
且言姬昌坐端明殿，对上大夫散宜生曰： 孤此去，内事托与大夫，外事托与南宫适、辛甲诸人。 宣儿伯邑考至，吩咐曰： 昨日天使宣召，我起一易课，此去多凶少吉，纵不致损身，该有七年大难。你在西岐，须是守法，不可改于国政，一循旧章；弟兄和睦，君臣相安，毋得任一己之私，便一身之好。凡有作为，惟老成是谋。西岐之民，无妻者给与金钱而娶；贫而愆期未嫁者，给与金银而嫁；孤寒无依者，当月给口粮，毋使欠缺。待孤七载之后灾满，自然荣归。你切不可差人来接我。此是至嘱至嘱，不可有忘！ 伯邑考听父此言，跪而言曰： 父王既有七载之难，子当代往，父王不可亲去。 姬昌曰： 我儿，君子见难，岂不知回避？但天数已定，断不可逃，徒自多事。你等专心守父嘱诸言，即是大孝，何必乃尔。 姬昌退至后宫，来见母亲太姜，行礼毕。太姜曰： 我儿，为母与你演先天数，你有七年灾难。 姬昌跪下答曰： 今日天子诏至，孩儿随演先天数，内有不祥，七载罪愆，不能绝命。方才内事外事，俱托文武，国政付子伯邑考。孩儿特进宫来辞别母亲，明日欲往朝歌。 太姜曰： 我儿此去，百事斟酌，不可造次。 姬昌曰： 谨如母训。 随出内宫与元妃太姬作别。──西伯侯有四乳，二十四妃，生九十九子，长曰伯邑考，次子姬发即武王天子也。周有三母，乃昌之母太姜，昌之元妃太姬，武王之元配太姙，故周有三母，俱是大贤圣母。姬昌次日打点往朝歌，匆匆行色，带领从人五十名。只见合朝文武：上大夫散宜生，大将军南宫适，毛公遂、周公旦、召公奭、毕公、荣公、辛甲、辛免、太颠、闳夭──四贤、八俊，与世子伯邑考、姬发，领众军民人等，至十里长亭饯别，摆九龙侍席，百官与世子把盏。姬昌曰： 今与诸卿一别，七载之后，君臣有会矣。 姬昌以手拍邑考曰： 我儿，只你弟兄和睦，孤亦无虑。 饮罢数盏，姬昌上马。父子君臣，洒泪而别。
西伯那一日上路，走七十余里，过了岐山。一路行来，夜住晓行，也非一日。那一日行至燕山，姬伯在马上曰： 叫左右看前面可有村舍茂林，可以避雨，咫尺间必有大雨来了。 跟随人正议论曰： 青天朗朗，云翳俱无，赤日流光，雨从何来？…… 说话未了，只见云雾齐生。姬昌打马，叫速进茂林避雨。众人方进得林来，但见好雨：
云生东南，雾起西北。霎时间风狂生冷气，须臾内雨气可侵人。初起时微微细，次后来密密层层。滋禾润稼，花枝上斜挂玉玲珑；壮地肥田，草梢尖乱滴珍珠滚。高山翻下千重浪，低凹平添白练水。遍地草浇鸭顶绿，满山石洗佛头青。推塌锦江花四海，好雨，扳倒天河往下倾。
话说姬昌在茂林避雨，只见滂沱大雨，一似飘泼盆倾，下有半个时辰。姬伯吩咐众人： 仔细些，雷来了！ 跟随众人大家说： 老爷吩咐，雷来了，仔细些！ 话犹未了，一声响喨，霹雳交加，震动山河大地，崩倒华岳高山。众人大惊失色，都挤紧在一处。须臾云散雨收，日色当空，众人方出得林子来。姬昌在马上浑身雨湿，叹曰： 雷过生光，将星出现。左右的，与我把将星寻来！ 众人冷笑不止： 将星是谁？那里去找寻？ 然而不敢违命，只得四下里寻觅。众人正寻之间，只听得古墓旁边，像一孩子哭泣声响。众人向前一看，果是个孩子。众人曰： 想此古墓，焉得有这孩儿？必然古怪，想是将星。就将这婴孩抱来献与千岁看，何如？ 众人果将这孩儿抱来，递与姬伯。姬伯看见好个孩子，面如桃蕊，眼有光华。姬昌大喜，想： 我该有百子，今止有九十九子，适才之数，该得此儿，正成百子之兆，真是美事。 命左右： 将此儿送往前村权养，待孤七载回来，带往西岐；久后此子福分不浅。 姬昌纵马前行，登山过岭，赶过燕山。往前正走，不过一二十里，只见一道人，丰姿清秀，相貌稀奇，道家风味异常，宽袍大袖，那道人有飘然出世之表，向马前打稽首曰： 君侯，贫道稽首了。 姬昌慌忙下马答礼，言曰： 不才姬昌失礼了。请出道者为何到此？那座名山？甚么洞府？今见不才有何见谕？愿闻其详。 那道人答曰： 贫道是终南山玉柱洞炼气士云中子是也。方才雨过雷鸣，将星出现。贫道不辞千里而来，寻访将星。今睹尊颜，贫道幸甚。 姬昌听罢，命左右抱过此子付与道人。道人接过看曰： 将星，你这时候才出现！ 云中子曰： 贤侯，贫道今将此儿带上终南，以为徒弟；俟贤侯回日，奉与贤侯。不知贤侯意下如何？ 昌曰： 道者带去不妨，只是久后相会，以何名为证？ 道人曰： 雷过现身，后会时以 雷震 为名便了。 昌曰： 不才领教，请了。 云中子抱雷震子回终南山而去。──若要相会，七年后姬伯有难，雷震子下山重会。此是后话，表过不题。
且说姬昌一路无词，进五关，过渑池县，渡黄河，过孟津，连朝歌，来至金庭馆驿。馆驿中先到了三路诸侯：东伯侯姜桓楚、南伯侯鄂崇禹、北伯侯崇侯虎。三位诸侯在驿中饮酒，左右来报： 姬伯侯到了。 三位迎接。姜桓楚曰： 姬贤伯为何来迟？ 昌曰： 因路远羁縻，故此来迟，得罪了。 四位行礼已毕，复添一席，传杯欢饮。酒行数巡，姬昌问曰： 三位贤伯，天子何事紧急，诏我四臣到此？我想有甚么大事情，都城内有武成王黄飞虎，是天子楝梁，治国有方；亚相比干，能调和鼎鼐，治民有法，有干何事，宣诏我等。 四人饮酒半酣，只见南伯侯鄂崇禹平时知道崇侯虎会夤缘钻刺，结党费仲、尤浑，蠹惑圣聪，广施土木，劳民伤财，那肯为国为民，只知贿赂于己，此时酒已多了，偶然想起从前事来，鄂崇禹乃曰： 姜贤伯，姬贤伯，不才有一言奉启崇贤伯。 崇侯虎笑容答曰： 贤伯有甚事见教？不才敢不领命？ 鄂崇禹曰： 天下诸侯首领是我等四人，闻贤伯过恶多端，全无大臣体面，剥民利己，专与费仲、尤浑往来。督功监造摘星楼，闻得你三丁抽二，有钱者买闲在家，无钱者重役苦累，你受私爱财，苦杀万民，自专杀伐，狐假虎威，行似豺狼，心如饿虎，朝歌城内军民人等，不敢正视，千门切齿，万户衔冤。贤伯，常言道得好： 祸由恶作，福自德生。 从此改过，切不可为！ 就把崇侯虎说得满目烟生，口内火出，大叫道： 鄂崇禹！你出言狂妄。我和你俱是一样大臣，你为何席前这等凌辱我！你有何能，敢当面以诬言污蔑我！ ──看官，崇侯虎倚费仲、尤浑内里有人，就酒席上要与鄂崇禹相争起来。只见姬昌指侯虎曰： 崇贤伯，鄂贤伯劝你俱是好言，你怎这等横暴！难道我等在此，你好毁打鄂贤伯！若鄂贤伯这番言语，也不过是爱公忠告之道。若有此事，痛加改过；若无此事，更自加勉；则鄂伯之言句句良言，语语金石。今公不知自责，反怪直谏，非礼也。 崇侯虎听姬昌之言，不敢动手。不提防被鄂崇禹一酒壶，劈面打来，正打侯虎脸上。侯虎探身来抓鄂崇禹，又被姜桓楚架开，大喝曰： 大臣厮打，体面何存！崇贤伯，夜深了，你睡罢。 侯虎忍气吞声，自去睡了。有诗曰：
馆舍传杯论短长，奸臣设计害忠良。刀兵自此纷纷起，播乱朝歌万姓殃。
且言三位诸侯，久不曾会，重整一席，三人共饮。将至二鼓时分，内中有一驿卒，见三位大臣饮酒，点头叹曰： 千岁，千岁！你们今夜传杯欢会饮，只怕明日鲜红染市曹！ 更深夜静，人言甚是明白。姬昌明明听见这样言语，便问： 甚么人说话？叫过来。 左右侍酒人等，俱在两傍，只得俱过来，齐齐跪倒。姬伯问曰： 方才谁言 今夜传杯欢会饮，明日鲜红染市曹 ？ 众人答曰： 不曾说此言语。 只见姜、鄂二侯也不曾听见。姬伯曰： 句句分明，怎言不曾说？ 叫家将进来： 拿出去，都斩了！ 驿卒听得，谁肯将身替死！只得挤出这人。众人齐叫： 千岁爷，不干小人事，是姚福亲口说出。 姬伯听罢，叫： 住了。 众人起去，唤姚福问曰： 你为何出此言语？实说有赏，假诳有罪。 姚福道：  是非只为多开口 ，千岁爷在上，这一件是机密事。小的是使命官家下的人，因姜皇后屈死西宫，二殿下大风刮去，天子信妲己娘娘暗传圣旨，宣四位大臣明日早朝，不分皂白，一概斩首，今夜小人不忍，不觉说出此言。 姜桓楚听罢，忙问曰： 姜娘娘为何屈死西宫？ 姚福话已露了，收不住言语，只得从头诉说： 纣王无道，杀子诛妻，自立妲己为正宫…… 细细诉说一遍。姜皇后乃桓楚之女，女死，心下如何不痛！身似刀碎，意如油煎，大叫一声，跌倒在地。姬昌命人扶起。桓楚痛哭曰： 我儿剜目，炮烙双手，自古及今，那有此事！ 姬伯劝曰： 皇后受屈，殿下无踪，人死不能复生。今夜我等各具奏章，明早见君，犯颜力谏，必分清白，以正人伦。 桓楚哭而言曰： 姜门不幸，怎敢动劳列位贤伯上言。我姜桓楚独自面君，辨明冤枉。 姬昌曰： 贤伯另是一本，我三人各具本章。 姜桓楚雨泪千行，一夜修本。不题。
且说奸臣费仲知道四位大臣在馆驿住，奸臣费仲暗进偏殿见纣王，具言四路诸侯俱到了。纣王大喜。── 明日升殿，四侯必有奏章，上言阻谏。臣启陛下，明日但四侯上本，陛下不必看本，不分皂白，传旨拿出午门枭首，此为上策。 王曰： 卿言甚善。 费仲辞王归宅，一宿晚景已过。次日，早朝升殿，聚积两班文武。午门官启驾： 四镇诸侯候旨。 王曰： 宣来。 只见四侯伯听诏，即至殿前。东伯侯姜桓楚等，高擎牙笏，进礼称臣毕。姜桓楚将本章呈上，亚相比干接本。纣王曰： 姜桓楚，你知罪么？ 桓楚奏曰： 臣镇东鲁，肃严边庭，奉法守公，自尽臣节，有何罪可知。陛下听谗宠色，不念元配，痛加惨刑，诛子灭伦，自绝宗嗣。信妖妃，阴谋忌妒；听佞臣，炮烙忠良。臣既受先王重恩，今睹天颜，不避斧钺，直言冒奏，实君负微臣，臣无负于君。望乞见怜，辨明冤枉。生者幸甚，死者幸甚！ 纣王大怒，骂曰： 老逆贼！命女弒君，忍心篡位，罪恶如山，今反饰辞强辩，希图漏网。 命武士： 拏出午门，碎醢其尸，以正国法！ 金瓜武士将姜桓楚剥去冠冕，绳缠索绑。姜桓楚骂不绝口。不由分说，推出午门。只见西伯侯姬昌、南伯侯鄂崇禹、北伯侯崇侯虎出班称臣： 陛下，臣等俱有本章。姜桓楚真心为国，并无谋篡情由，望乞详察。 纣王安心要杀四镇诸侯，将姬昌等本章放于龙案之上。不知姬昌等性命如何，且听下回分解。


张山李锦伐西岐
诗曰：
抢攘兵戈日不宁，生民涂炭自零星。甘驱苍赤填沟壑，忍令脂膏实羽翎。战士有心勤国主，彼苍无意固皇扃。只因大劫人多难，致使西岐杀戮腥。
话说差官一路无词，来到朝歌域，至馆驿中歇下。次日，进午门，至文书房。那日是中大夫方景春看本，忽然接着看时，见苏护已降岐周，方景春点首骂曰： 老匹天！一门尽受天子宠眷，不思报本，今日反降叛逆，真狗彘之不若！ 遂抱本入内庭，问侍御官曰： 天子在何处？ 左右侍御对曰： 在摘星楼。 方景春竟至楼下候旨。左右启上天子。纣王闻奏，宣上楼，朝贺毕，王曰： 大夫有何奏章？ 方景春奏曰： 汜水关总兵官韩荣具本到都城，奏为冀州侯苏护世受椒房之贵，满门叨其恩宠，不思报国，反降叛逆，深负圣恩，法纪安在？具本申奏。臣未敢擅便，请旨定夺。 <br/>
纣王见奏大惊曰： 苏护乃朕心腹之臣，贵戚之卿，如何一旦反降周助恶，情殊痛恨！大夫暂退，朕自理会。 方景春下楼。纣王宣苏皇后。妲己在御屏后，已听知此事，闻宣，竟至纣王御案前，双膝跪下，两泪如珠，娇声软语，泣而奏曰： 妾在深宫，荷蒙圣上恩宠，粉骨难消。不知父亲受何人唆使，反降叛逆，罪恶通天，法当族诛，情无可赦。愿陛下斩妲己之首，悬于都城，以谢天下。庶百官万姓知陛下圣明，干纲在握，守祖宗成法，不私贵幸，正妾之报陛下恩遇之荣，死有余幸矣。 道罢，将香肌伏在纣王膝上，相偎相倚，悲悲泣泣，泪雨如注。纣王见妲己泪流满面，娇啼婉转，真如带雨梨花，啼春娇鸟，纣王见如此态度，更觉动情，用手挽起，口称： 御妻，汝父反朕，你在深宫，如何得知？何罪之有？赐卿平身，毋得自戚，有损花容。纵朕将江山尽失，也与爱卿无干。幸宜自爱。 妲己谢恩。纣王次日升九间殿，聚众文武，曰： 苏侯叛朕归周，情实痛恨！谁与孤代劳伐周，将苏护并叛逆众人拿解朕躬，以正其罪？ 班中闪出一员大臣，乃上大夫李定；进前奏曰： 姜尚足智多谋，知人善使，故所到者非败即降，累辱王师，大为不轨。若不择人而用，速正厥罪，则天下诸侯皆观望效尤，何以惩将来！臣举大元戎张山，久于用兵，慎事虑谋，可堪斯任，庶几不辱君命。 纣王闻奏大喜，即命传诏赍发，差官往三山关来。使命离了朝歌，一路上无词。一日到了三山关馆驿歇下。次日传与管关元帅张山同钱保、李锦等来馆驿，接了圣旨，至府堂上焚香案，跪听开读诏敕。
 诏曰： 征伐虽在于天子；功成乃在阃外元戎。姬发猖獗，大恶难驱，屡战失机，情殊痛恨！朕欲亲往讨贼，百司谏阻。兹尔张山，素有才望。上大夫李定等特荐卿得专征伐。尔其用心料理，克振壮猷，毋负朕倚托之重。俟旋凯之日，朕决不食言，以吝此茅土之赏。尔其钦哉！特诏。
钦差官读罢诏旨，众官谢恩毕，管待使臣，打发回朝歌。张山等候交代官洪锦，交割事体明白，方好进兵。
一日，洪锦到任。张山起兵；领人马十万，左右先行乃钱保、李锦；佐贰乃马德、桑元。一路上人喊马嘶，正值初夏天气，风和日暖，梅雨霏霏，真好光景。怎见得，有诗为证：
 冉冉绿阴密，风轻燕引雏。新荷翻沼面，修竹渐扶苏。芳草连天碧，山花遍地铺。溪边蒲插剑，榴火壮行图。何时了王事，镇日醉呼卢。
话说张山人马一路晚住晓行，也受了些饥餐渴饮，鞍马奔驰，不一日，来到西岐北门。左右报入行营： 禀元帅：前哨人马已至岐周北门。 张山传令： 安营。 一声炮响，三军吶喊，绞起中军帐来。张山坐定，只见钱保、李锦上帐参谒。钱保曰： 兵行百里，不战自疲，请主帅定夺。 张山谓二将曰： 将军之言甚善。姜尚乃智谋之士，不可轻敌。况吾师远来，利在速战。今日暂歇息军士，吾明日自有调用。 二将应诺而退。
且言子牙在西岐，日日与众门人共议拜将之期，命黄飞虎造大红旗帜，不要杂色。黄飞虎曰： 旗号乃三军眼目。旗分五色，原为按五方之位次，使三军知左右前后，进退攻击之法，不得错乱队伍。若纯是一色红旗，则三军不知东南西北，何以知进退趋避之方？犹恐不便。或其中另有玅用？乞丞相一一教之。 子牙笑曰： 将军实不知其故耳。红者火也。今主上所居之地乃是西方；此地原自属金，非借火炼，寒金岂能为之有用，此正兴周之兆。然于旗上另安号带，须按青、黄、赤、白、黑五色，使三军各自认识，自然不能乱耳。又使敌军一望生疑，莫知其故，自然致败。兵法云： 疑则生乱。 正此故耳。又何不可之有？ 黄飞虎打躬谢曰： 丞相妙算如神！ 子牙又令辛甲造军器，只见天下八百诸侯又表上西岐，请武王伐纣，会兵于孟津。子牙接表，与众将官商议： 恐武王不肯行。 众人正迟疑间，只见探事官报入相府，来报子牙曰： 成汤有人马在北门安营，主将乃三山关总兵张山。 子牙听说，忙问邓九公曰： 张山用兵如何？ 邓九公曰： 张山原是末将交代官，此人乃一勇之将耳。 正话之时，又报： 有将请战。 子牙传令： 谁去走遭？ 邓九公欠身： 末将愿往。 领令出城；见一员战将，如一轮火车，滚至军前。怎见得打扮骁勇，有赞为证，赞曰：
顶上金盔分凤翅，黄金铠挂龙鳞砌。大红袍上绣团花，丝蛮宝带吞头异。腰下常悬三尺锋，打阵银锤如猛鸷。撺山跳涧紫骅骝，斩将钢刀生杀气。一心分免纣王忧，万古流传在史记。
话说邓九公马至军前，看来者乃是钱保也。邓九公大叫曰： 钱将军，你且回去；请张山出来，吾与他自有话说。 钱保指九公大骂曰： 反贼！纣王有何事负你！朝廷拜你为大将，宠任非轻，不思报本，一旦投降叛逆，真狗彘不若！尚有何面目立于天地之间！ 邓九公被数语骂得满面通红，亦骂曰： 钱保！料你一匹夫，有何能处，敢出此大言！你比闻太师何如？况他也不过如此。早受吾一刀，免致三军受苦。 言罢，纵马舞刀，直取钱保。钱保手中刀急架相还。二马盘旋，看一场大战。怎见得：
二将坐鞍鞽，征云透九霄。急取壶中箭，忙拔紫金镖。这一个兴心安社稷，那一个用意正天朝。这一个千载垂青史；那一个万载把名标。真如一对狻猊斗，不亚翻江两怪蛟。
话说邓九公大战钱保有三十回合，钱保岂邓九公对手，被九公回马刀劈于马下，枭首级进城，来见子牙，请令定夺。子牙大悦，记功宴贺。不表。只见败兵报与张山说： 钱保被邓九公枭首级进城去了。 张山闻报大怒。次日，亲临阵前，坐名要邓九公答话。报马报入相府，言： 有将请战，要邓将军答话。 邓九公挺身而出。有女邓婵玉愿随压阵。子牙许之。九公同女出城，张山一见邓九公走马至军前，乃大骂曰： 反贼匹夫！国家有何事亏你，背恩忘义，一旦而事敌国，死有余辜！今不倒戈受缚，尚敢恃强，杀朝廷命官。今日拿匹夫解上朝歌，以正大法。 邓九公曰： 你既为大将，上不知天时，下不谙人事，空生在世，可惜衣冠着体，真乃人中之畜生耳！今纣王贪淫无道，残虐不仁，天下诸侯不归纣而归周，天心人意可见。汝尚欲勉强逆天，是自取辱身之祸，与闻太师等枉送性命耳。可听吾言，下马归周，共伐独夫，拯溺救焚，上顺天心，下酧民愿，自不失封侯之位。若勉强支吾，悔无及矣。 张山大怒，骂曰： 利口匹夫！敢假此无稽之言，惑世诬民，碎尸不足以尽其辜！ 摇枪直取。邓九公刀迎面还来。二将相持，一场赌斗。怎见得，有赞为证，赞日：
轻举擎天手，生死在轮回。往来无定论，叱咤似春雷。一个恨不得平吞你脑袋；一个恨不得活砍你颐腮。只杀得一个天昏地暗没三才，那时节方才两下分开。
话说邓九公与张山大战三十回合，邓九公战张山不下，邓婵玉在后阵，见父亲刀法渐乱，打马兜回，发手一石，把张山脸上打伤，几乎坠马，败进大营。邓九公父女掌得胜鼓进城，入相府报功。不表。
话言张山失机进营，脸上着伤，心上甚是急躁，切齿深恨。忽报： 营外有一道人求见。 张山传令： 请来。 只见一道人，头挽双髻，背缚一口宝剑，飘然而至中军，打稽首。张山欠身答体，尊帐中坐下。道人见张山脸上青肿，问曰： 张将军面上为何着伤？ 张山曰： 昨日见阵，偶被女将暗算。 道人忙取药饵敷搽，实时痊愈。张山忙问： 老师从何处而来？ 道人曰： 吾从蓬莱岛而至。贫道乃羽翼仙也，特为将军来助一臂之力。 张山感谢道人。次日，早至城下，请子牙答话。报马报入相府： 城外有一道人请战。 子牙曰： 原该有三十六路征伐西岐，此来已是三十二路，还有四路未曾来至，我少不得要出去。 忙传令： 排五方队伍。 一声炮响，齐出城来。羽翼仙抬头观看，只见两扇门开，纷纷绕绕，俱是穿红着绿狼虎将，攒攒簇簇，尽是敢勇当先骁骑兵。哪咤对黄天化；金咤对木咤；韦护对雷震子；杨戬与众门人左右排列保护；中军武成王压阵；子牙坐四不相，走出阵前。见对面一道者，生的形容古怪，尖嘴缩腮，头挽双髻，徐徐而来。怎见得，有赞为证：
头挽双髻，体貌轻扬。皂袍麻履，形异寻常。嘴如鹰鸷，眼露凶光。葫芦背上，剑佩身藏。蓬莱怪物，得道无疆。飞腾万里，时歇沧浪。名为金翅，绰号禽王。
话说子牙拱手言曰： 道友请了！ 羽翼仙曰： 请了。 子牙曰： 道友高姓何名？今日会尚有何事吩付？ 羽翼仙答曰： 贫道乃蓬莱岛羽翼仙是也。姜子牙，我且问你，你莫非是昆仑门下元始徒弟，你有何能，对人骂我，欲拔吾翎毛，抽吾筋骨？我与你无涉，你如何这等欺人？ 子牙欠身曰： 道友不可错来怪人。我与道友并未曾会过几次，我知道友根底？必有人搬唆，说有甚失礼得罪之处。我与道友未有半面之交，此语从何而来？道友请自三思。 羽翼仙听得此话，低头暗思： 此言大是有理。 乃谓子牙曰： 你话虽有理，只是此语未必无自而来。但说过，你从今百事斟酌，毋得再是如此造次，我与你不得干休。去罢！ 子牙方欲勒骑，哪咤听罢大怒： 这泼道焉敢如此放肆，渺视师叔！ 登开风火轮，摇枪刺来。羽翼仙笑曰： 原来你仗这些孽障凶顽，敢于欺人！ 彻步持剑相交，枪剑并举。黄天化忙催玉麒麟，使双锤，双战道人。雷震子把风雷翅飞起空中，黄金棍往下刷来。土行孙倒拖宾铁棍，来打下三路。杨戬纵马舞三尖刀，前来助战。把羽翼仙围里垓心。上三路雷震子，中三路哪咤、杨戬、黄天化，下三路土行孙。且说哪咤见羽翼仙了得，先下手祭起乾坤圈打来，正中羽翼仙肩甲。道人把眉头一皱，方欲把身逃走，被黄天化回身一攒心钉，把道人右臂打通；又被土行孙把道人腿上打了数下；杨戬复祭哮天犬把羽翼仙夹颈子一口。羽翼仙四下吃亏，大叫一声，借土遁走了。子牙得胜，众门人相随进城。且说羽翼仙吃了许多的亏，把牙一挫，走进营来。张山接住，口称： 老师今日误中奸计，老师反被他着伤。 道人曰： 不妨，吾不曾防备他，故此着了他的手。 羽翼仙忙将花篮中取出丹药，用水吞下一二粒，实时痊愈。羽翼仙谓张山曰： 我念 慈悲 二字，到不肯伤众生之命；他今日反来伤我，是彼自取杀身之祸。 复对张山曰： 可取些酒来，你我痛饮。至更深时，我叫西岐一郡化为渤海。 张山大喜，忙治酒相款。不表。
却说子牙得胜进府，与诸门人将佐商议，忽一阵风把檐瓦刮下数片来。子牙忙焚香炉中，取金钱在手，占卜吉凶，只见排下卦来，把子牙諕得魂不附体；忙沐浴更衣，望昆仑下拜。拜罢，子牙披发仗剑，移北海之水，救护西岐，把城郭罩住。只见昆仑山玉虚宫元始天尊早知详细，用琉璃瓶中，三光神水，洒向北海水面之上，又命四偈谛神： 把西岐城护定，不可愰动。 正是：
人君福德安天下，元始先差偈谛神。
话说羽翼仙饮至一更时分，命张山收去了酒，出了辕门，现了本像，乃大鹏金翅雕。张开二翅，飞在空中，把天也遮黑了半边。好利害！有赞为证。赞曰：
二翅遮天云雾迷，空中响亮似春雷。曾搧四海俱见底，吃尽龙王海内鱼。只因怒发西岐难，还是明君福德齐。羽翼根深归正道，至今万载把名题。
只见大鹏雕飞在空中望下一看，见西岐城是北海水罩住。羽翼仙不觉失声笑曰： 姜尚可谓腐朽，不知我的利害。我若稍用些须之力，连四海顷刻搧干，岂在此一海之水！ 羽翼仙展两翅，用力连搧有七八十搧。──他不知此水有三光神水在上面，越搧越长，不见枯涸。──羽翼仙自一更时分直搧到五更天气，那火差不多渰着大鹏雕的脚。这一夜将气力用尽，不能成功；不觉大惊： 若再迟延，恐到天明不好看 ，自觉惭愧，不好进营来见张山，一怒飞起来，至一座山洞，甚是清奇。怎见得，有赞为证，赞曰：
高峰掩映，怪石嵯峨。奇花瑶草馨香，红杏碧桃艳丽。崖前古树，霜皮溜雨四十围；门外苍松，黛色参天三千尺。双双野鹤，常来洞口舞清风，对对山禽，每向枝头啼白昼。簇簇黄藤如挂索，行行烟柳似垂金。方塘积水，深穴依山。方塘积水，隐千年未变的蛟龙；深穴依山，生万载得道之仙子。果然不亚玄都府，真是神仙出入门。
话说大鹏雕飞至山洞前，见一道人靠着洞边默坐。羽翼仙寻思： 不若将此道人抓来吃了，以为充饥，再作道理。 大鹏雕方欲扑来，道人用手一指，大鹏雕扑蹋的跌将下地来。道人探眉擦目，言曰： 你好没礼！你为何来伤我？ 羽翼仙曰： 实不相瞒，我去伐西岐，腹中饿了，借你充饥，不知道友仙术精奇，得罪了！ 道人曰： 你腹中饥了，问吾一声，我自然指你去。你如何就来害我？甚是非礼。也罢，我说与你知道：离此二百里，有一山，名为紫云崖，有三山五岳，四海道人，俱在那里赴香斋。你速去，恐迟了不便。 大鹏雕谢曰： 承教了。 把二翅飞起，霎时而至，即现仙形。只见高高下下，三五一攒，七八一处，都是四海三山道者赴斋。又见一童儿往来捧东西与众道人吃。羽翼仙曰： 道童请了！贫道是来赴斋的。 那童儿听说： 呀 的一声，答曰： 老师来早些方好，如今没有东西了。 羽翼仙曰： 偏我来就没有东西了？ 道童答曰： 来早就有，来迟了，东西已尽与众位师父，安能再有？必至明日方可。 羽翼仙曰： 你拣人布施，我偏要吃！ 二人嚷将起来。只见一位穿黄的道人向前问曰： 你为何事在此争论？ 童儿曰： 此位师父来迟了，定要吃斋。那里有了，故此闲讲。 那道人曰： 童儿，你看可有面点心否？ 童儿答曰： 点心还有；要斋却没有了。 羽翼仙曰： 就是点心也罢，快取将来。 那童儿忙把点心拿将来，递与羽翼仙。羽翼仙一连吃了七八十个。那童儿曰： 老师可吃了？ 羽翼仙曰： 有，还吃得几个。 童儿又取十数个前来。羽翼仙共吃了一百零八个。正是：
玅法无边藏秘诀，今番捉住大鹏雕。
话说羽翼仙吃饱了，谢过斋，复现本像，飞起往西岐来；复从那洞府过，道人还坐在那里，望着大鹏雕把手一指，大鹏雕跌将下来： 哎呀 的一声： 跌断肚肠了！ 在满地打滚，只叫： 痛杀我也！ 不知大鹏雕性命如何，且听下回分解。


广成子三谒碧游宫
诗曰：
三叩玄关礼大仙，贝宫珠阙自天然：翔鸾对舞瑶阶下，驯鹿呦游碧槛前。无限干戈从此肇，若多诛戮自今先。周家旺气承新命，又有西方正觉缘。
话说龙吉公主被火灵圣母一剑砍伤胸膛，大叫一声，拨转马望西北逃走。火灵圣母追赶有六七十里方回。这一阵洪锦折兵一万有余。胡升大喜，迎接火灵圣母进关。只见龙吉公主乃蕊宫仙子，今堕凡尘，也不免遭此一剑之厄。夫妻带伤而逃，至六七十里，方才收集败残人马，立住营寨。忙取丹药敷搽，一时即愈。忙作文书申姜元帅求援兵。
且说差官非一日至子牙大营。子牙正坐，忽报： 洪锦遣官，辕门等令。 子牙命： 令来。 差官进营叩头，呈上文书。子牙展开，书曰：
 奉命东征佳梦关副将洪锦顿首百拜，奉书谨启大元戎麾下：末将以樗栎之才，谬叨重任，日夜祗惧，恐有不克负荷，有伤元帅之明。自分兵抵关之日，屡获全胜，因获逆命守关裨将胡雷，擅用妖术，被末将妻用法斩之。岂意彼师火灵圣母欲图报仇，自恃道术。末将初会战时，不知深浅，误中他火龙兵冲来，势不可解，大折一阵。乞元帅速发援兵，以解倒悬。非比寻常可以缓视之也。谨此上书，不胜翘望之至！ 话说子牙看罢大惊： 这事非我自去不可！ 随吩咐李靖： 暂署大营事务，候我亲去走一遭。尔等不可违吾节制，亦不可与汜水关会兵；紧守营寨，毋得妄动，以挫军威。违者定按军法！等我回来，再取此关。 李靖领令。
子牙随带韦护、哪咤，调三千人马，离了汜水关，一路上滚滚征尘，重重杀气。非止一日，来到佳梦关安营，不见洪锦的行营。子牙升帐坐下。半晌，洪锦打听子牙兵来，夫妻方移营至辕门听令。子牙把洪锦令入中军。夫妻上帐请罪，备言失机折军之事。子牙曰： 身为大将，受命远征，须当见机而作，如何造次进兵，致有此一场大败！ 洪锦启曰： 起先俱得全功，不意一道姑名曰火灵圣母，有一块金霞，方圆有十余丈罩住他；末将看他不见，他反看得见我。又有三千火龙兵，似一座火焰山一拥而来，势不可当；军士见者先走，故此失机。 子牙听罢，心下甚是疑惑： 此又是左道之术。 正思量破敌之计。
且说火灵圣母在关内连日打探洪锦不见抵关。只见这一日报马报入城来，报： 姜子牙亲提兵至此。 火灵圣母曰： 今日姜尚自来，也不负我下山一场。我必亲会他，方才甘心。 别了胡升，忙上金眼驼，暗带火龙兵出关，至大营前，坐名要子牙答话。报马报入中军： 禀元帅：火灵圣母坐名请元帅答话。 子牙便带了众将佐，点炮出营。火灵圣母大呼曰： 来者可是姜子牙么？ 子牙答曰： 道友，不才便是。道友，你既在道门，便知天命。今纣恶贯盈，天下共怒，天下诸侯，大会孟津，观政于商，你何得助纣为虐，逆天行事，独不思得罪于天耶！况吾非一己之私，奉玉虚符命，以恭行天之罚，道友又何必逆天强为之哉。不若听吾之言，倒戈纳降，吾亦体上天好生之仁，决不肯糜烂其民也。 火灵圣母笑曰： 你不过仗那一番惑世诬民之谈，愚昧下民。料你不过一钓叟，贪功网利，鼓弄愚民，以为己功，怎敢言应天顺人之举。且你有多大道行，自恃其能哉！ 催开金眼驼，仗剑来取。子牙手中剑火速忙迎。左有哪咤，登开风火轮，使开火尖枪，劈胸就刺；韦护持降魔杵，掉步飞腾；三人战住圣母。正是：
大蟒逞威喷紫雾，蛟龙奋勇吐光辉。
火灵圣母那里经得起三人恶战，枪杵环攻，抽身回走，用剑挑开淡黄袱，金霞冠放出金光，约有十余丈远近。子牙看不见火灵圣母，圣母提剑把子牙前胸一剑。子牙又无铠甲抵挡，竟砍开皮肉，血溅衣襟，拨转四不相望西逃走。火灵圣母大呼曰： 姜子牙！今番难逃此厄也！ 三千火龙兵一齐在火光中吶喊。只见大辕门金蛇乱搅，围子内个个遭殃，火焰冲于霄汉，赤光烧尽旌旗；一会家副将不能顾主将。正是：刀砍尸体满地，火烧人臭难闻。
且言火灵圣母赶子牙，又赶至无躲无闪之处，前走的一似猛弩离弦；后赶的好似飞云掣电。子牙一来年纪高大，剑伤又疼，被火灵圣母把金眼驼赶到至紧至急之处，不得相离。子牙正在危迫之间，又被火灵圣母取出一个混元锤望子牙背上打来，正中子牙后心，翻觔斗，跌下四不相去了。火灵圣母下了金眼驼，来取子牙首级。只听得一人作歌而来：
 一径松竹篱扉，两叶烟霞窗户。三卷 黄庭 ，四季花开处。新诗信手书，丹炉自己扶。垂纶菱浦，散步溪山处。坐向蒲团调动离龙虎。功夫，披尘远世途，狂呼，啸傲兔和乌。
话说火灵圣母方去取子牙首级，只见广成子作歌而至。火灵圣母认得是广成子，大呼曰： 广成子！你不该来！ 广成子曰： 吾奉玉虚符命，在此等你多时矣！ 火灵圣母大怒，仗剑砍来。这一个轻移道步，那一个急转麻鞋，剑来剑架，剑锋斜刺一团花，剑去剑迎，脑后千团寒雾滚。火灵圣母把金霞冠现出金光来；他不知广成子内穿着扫霞衣，将金霞冠的金光一扫全无。火灵圣母大怒曰： 敢破吾法宝，怎肯干休！ 气嘑嘑的仗剑来砍，恶恨恨的火焰飞腾，便来战广成子。广成子是犯戒之仙，他如今还存甚么念头？忙取番天印祭在空中。正是：
圣母若逢番天印，道行千年付水流。
话说广成子将番天印祭起在空中，落将下来，火灵圣母那里躲得及，正中顶门，可怜打的脑浆迸出，──一灵也往封神台去了。广成子收了番天印，将火灵圣母的金霞冠也收了，忙下山头，涧中取了水，葫芦中取了丹药，扶起子牙，把头放在膝上，把丹药灌入子牙口中，下了十二重楼。有一个时辰，子牙睁开二目，见广成子，子牙曰： 若非道兄相救，姜尚必无再生之理。 广成子曰： 吾奉师命，在此等候多时。你该有此厄。 把子牙扶上四不相，广成子曰： 子牙前途保重！ 子牙深谢广成子： 难为道兄救吾残喘，铭刻难忘！ 广成子曰： 我如今去碧游宫缴金霞冠去。
子牙别了广成子，回佳梦关来。正行之际，忽然一阵风来，甚是利害，只见摧林拔树，搅海翻江。子牙曰： 好怪！此风如同虎至一般！ 话未了时，果然见申公豹跨虎而来。子牙曰： 狭路相逢这恶人，如何是好！也罢，我躲了他罢。 子牙把四不相一兜，欲隐于茂林之中，不意申公豹先看见了子牙，申公豹大呼曰： 姜子牙！你不必躲，我已看见你了！ 子牙只得强打精神，上前稽首，子牙曰： 贤弟那里来？ 申公豹笑曰： 特来会你。姜子牙，你今日也还同南极仙翁在一处不好，如今一般也有单自一个撞着我！料你今日不能脱吾之手！ 子牙曰： 兄弟，我与你无仇，你何事这等恼我？ 申公豹曰： 你不记得在昆仑，你倚南极仙翁之势，全无好眼相看。先叫你，你只是不倸；后又同南极仙翁辱我，又叫白鹤童儿衔我的头去，指望害我。这是杀人冤仇，还说没有！你今日金台拜将，要伐罪吊民，只怕你不能兵进五关，先当死于此地也！ 把宝剑照子牙砍来。子牙手中剑架住，曰： 兄弟，你真乃薄恶之人。我与你同一师尊门下，抵足四十年，何无一点情意！及至我上昆仑，你将幻术愚我，那时南极仙翁叫白鹤童儿难你，是我再三解释，你倒不思量报本，反以为仇，你真是无情无义之人也。 申公豹大怒： 你二人商议害我，今又巧语花言，希图饶你。…… 说未了，又是一剑。子牙大怒： 申公豹！吾让你，非是怕你，恐后人言我姜子牙不存仁义，也与你一般。你如何欺我太甚！ 将手中剑来战申公豹。大抵子牙伤痕才愈，如何敌得过申公豹。只见子牙前心牵扯，后心疼痛，拨转四不相，望东就走。申公豹虎踏风云，赶来甚紧。正是子牙：
方才脱却天罗难，又撞冤家地网来。
话说申公豹赶上子牙，打一开天珠来，正中子牙后心。子牙坐不住四不相，滚下鞍鞽。申公豹方下虎来欲害子牙，不防山坡下坐着夹龙山飞龙洞惧留孙道人，──他也是奉玉虚之命在此等侯申公豹的，──乃大呼曰： 申公豹少得无礼！我在此！我在此！ 连叫两声。申公豹回头看见惧留孙，吃了一惊。他知道惧留孙利害，自思： 不好！ 便欲抽身上虎而走。惧留孙笑曰： 不要走！ 手中急祭捆仙绳，将申公豹捆了。惧留孙吩咐黄巾力士曰： 与我拿至麒麟崖去，等吾来发落。 黄巾力士领法旨去讫。
且说惧留孙下山，挽扶子牙，靠石倚松，少坐片时；又取粒丹药服之，方才复旧。子牙曰： 多感道兄救我！伤痕未好，又打了一珠，也是吾七死三灾之厄耳。 子牙辞了惧留孙，上了四不相，回佳梦关。不表。
且说惧留孙纵金光法往玉虚宫来，行至麒麟崖，见黄巾力士等候。惧留孙行至宫门前，少时，见一对提旛，一对提炉，两行羽扇分开。怎见得元始天尊出玉虚宫光景，有诗为证：
鸿蒙初判有声名，炼得先天聚五行。顶上三花朝北阙，胸中五气透南溟。群仙队里称元始，玄妙门庭话未生。漫道香花随辇毂，沧桑万劫寿同庚。
话说惧留孙见掌教师尊出玉虚宫来，俯伏道傍，口称： 老师万寿！ 元始天尊曰： 好了！你们也拨开云雾，不久返本还元。 惧留孙曰： 奉老师法旨，将申公豹拿至麒麟崖，听候发落。 元始听说，来至麒麟崖，见申公豹捉在那里。元始曰： 业障！姜尚与你何仇，你邀三山五岳人去伐西岐？今日天数皆完，你还在中途害他，若不是我预为之计，几乎被你害了。如今封神一切事体要他与我代理，应合佐周；你如今只要害他，使武王不能前进。 命黄巾力士： 揭起麒麟崖，将这业障压在此间，待姜尚封过神再放他！ ──看官：元始天尊岂不知道要此人收聚 封神榜 上三百六十五位正神，故假此难他，恐他又起波澜耳。黄巾力士来拿申公豹要压在崖下。申公豹口称： 冤枉！ 元始曰： 你明明的要害姜尚，何言冤枉？也罢，我如今把你压了，你说我偏向姜尚；你如再阻姜尚，你发一个誓来。 申公豹发一个誓愿，只当口头言语，不知出口有愿。公豹曰： 弟子如再要使仙家阻当姜尚，弟子将身子塞了北海眼！ 元始曰： 是了。放他去罢。 申公豹脱了此厄而去，惧留孙也拜辞去了。
且说广成子打死了火灵圣母，径往碧游宫来。这个原是截教教主所居之地。广成子来至宫前。好所在！怎见得，有赋为证：
烟霞凝瑞霭，日月吐祥光。老柏青青与山岚，似秋水长天一色；野卉绯绯回朝霞，如碧桃丹杏齐芳。彩色盘旋。尽是道德光华飞紫雾；香烟缥缈，皆从先天无极吐清芬。仙桃仙果，颗颗恍若金丹；绿杨绿柳，条条浑如玉线。时闻黄鹤鸣皋，每见青鸾翔舞。红尘绝迹，无非是仙子仙童来往；玉户常关，不许那凡夫俗女闲窥。正是：无上至尊行乐地，其中妙境少人知。
话说广成子来至碧游宫外，站立多时。里边开讲 道德玉文 。少时，有一童子出来。广成子曰： 那童子，烦你通报一声，宫外有广成子求见老爷。 童儿进宫，至九龙沉香辇下禀曰： 启老爷：外有广成子至宫外，不敢擅入，请法旨定夺。 通天教主曰： 着他进来。 广成子至里边，倒身下拜： 弟子愿师叔万寿无疆！ 通天教主曰： 广成子，你今日至此，有何事见我？ 广成子将金霞冠奉上： 弟子启师叔：今有姜尚东征，兵至佳梦关，此是武王应天顺人，吊民伐罪，纣恶贯盈，理当剿灭。不意师叔教下门人火灵圣母仗此金霞冠，前来阻逆大兵，擅行杀害生灵，糜烂士卒：头一阵剑伤洪锦并龙吉公主；第二阵又伤姜尚，几乎丧命。弟子奉师尊之命，下山再三劝慰。彼仍恃宝行凶，欲伤弟子。弟子不得已，用了番天印，不意打中顶门，以绝生命。弟子特将金霞冠缴上碧游宫，请师叔法旨。 通天教主曰： 吾三教共议封神，其中有忠臣义士上榜者；有不成仙道而成神道者；各有深浅厚薄，彼此缘分，故神有尊卑，死有先后。吾教下也有许多。此是天数，非同小可，况有弥封，只至死后方知端的。广成子，你与姜尚说，他有打神鞭，如有我教下门人阻他者，任凭他打。前日我有谕贴在宫外，诸弟子各宜紧守，他若不听教训的，是自取咎，与姜尚无干。广成子去罢！ 广成子出了碧游宫，正行，只见诸大弟子在傍听见掌教师尊吩咐 凡吾教下弟子不遵训诲，任凭他打 ，众弟子心下甚是不服，俱在宫外等他。傍边有最不忿的是金灵圣母、当时圣母，对众言曰： 火灵圣母是多宝道人门下，广成子打死了他，就是打我等一样。他还来缴金霞冠，明明是欺蔑吾教！我等师尊又不察其事，反吩咐任他打，是明明欺吾等无人物也！ 此时恼了龟灵圣母，大呼曰： 岂有此理！他打死火灵圣母，还来缴金霞冠！待吾去拿了广成子，以泄吾等之恨！ 龟灵圣母仗剑砍来，大呼： 广成子不要走！我来了！ 广成子站住，见他来的势局不同，广成子陪笑迎来，问曰： 道兄有何吩咐？ 龟灵圣母曰： 你把吾教门人打死，还到此处来卖精神，分明是欺蔑吾教，显你等豪强，情殊可恨！不要走！我与火灵圣母报仇！ 仗剑砍来。广成子将手中剑架住，言曰： 道友差矣！你的师尊共立 封神榜 ，岂是我等欺他，是他自取。也是天数该然，与我何咎！道友言替他报仇，真是不谙事体！ 龟灵圣母大怒曰： 还敢以言语支吾！ 不由分说，又是一剑。广成子正色言曰： 我以礼谕你，你还是如此，终不然我怕你不成？纵是我师长，也只好让你两剑。 龟灵圣母又是一剑。广成子大怒，面皮通红，仗宝剑相还。两家未及数合，广成子祭番天印打来。龟灵圣母见此印打下来，招架不住，忙现原身，乃是个大乌龟。──昔苍颉造字而有龟文羽翼之形，就是那时节得道的；修成人形，原是一个母乌龟，故此称为 圣母 。──彼时金灵圣母、多宝道人见龟灵圣母现了原身，各人面上俱觉惭愧之极，甚是追悔。只见虬首仙、乌云仙、金光仙、金牙仙大呼： 广成子，你欺吾教，不是这等！ 数人发怒，一齐仗剑赶来。广成子自思：吾在他家里，身入重地；自古道 单丝不成线 ，反为不美。 广成子又见他们重重围来： 不若还奔碧游宫，见他师尊，自然解释。乃不等通报，径自投台下来。通天教主曰： 广成子，你又来有甚话说？ 广成子跪而启曰： 师叔吩咐，弟子领命下山。不知师叔门人龟灵圣母同许多门人来为火灵圣母复仇。弟子无门可入，特来见师叔金容，求为开释！ 通天教主命水火童儿： 把龟灵圣母叫来！ 少时，龟灵圣母至法台下行礼，口称： 弟子在。 通天教主曰： 你为何去赶广成子？ 龟灵圣母曰： 广成子将吾教下门人打死，反上宫来献金霞冠，分明是欺蔑吾教！ 通天教主曰： 吾为掌教之主，反不如你等？此是你不守谕言，自取其祸，大抵俱是天数，我岂不知？广成子把金霞冠缴来，正是遵吾法旨，不敢擅用吾宝。尔等仍是狼心野性，不守我清规，大是可恶！将龟灵圣母革出宫外，不许入宫听讲！ 遂将龟灵圣母革出。两傍恼了许多弟子，私相怨曰： 今为广成子，反把自家门弟子轻辱，师尊如何这样偏心？ 大家俱是不忿，尽出门来。只见通天教主吩咐广成子： 你快去罢！ 广成子拜谢了教主，方才出了碧游宫，只见后面一起截教门人赶来，只叫： 拿住了广成子以泄吾众人之恨！ 广成子听得着慌： 这一番来得不善！欲径往前行，不好；欲与他抵敌，寡不敌众；不若还进碧游宫，才免得此厄。 看官：广成子你原不该来！这正应了 三谒碧游宫 。正是：
沿潭撤下钓和线，从今钩出是非来。
话说广成子这一番慌慌张张跑至碧游宫台下，来见通天教主，不知吉凶如何？且听下回分解。


太乙真人收石矶
诗曰：
天然顽石得机先，结就灵胎已万年。吸月餐星探地窟，填离取坎复天干。
漫跨步雾兴云术，且听吟龙啸虎仙。劫火运逢难措手，须知邪正有偏全。
话说哪咤在宝德门将敖光踏住后心，敖光扭颈回头看时，认得是哪咤，不觉勃然大怒，况又被他打倒，用脚踏住，挣持不得，乃大骂曰： 好大胆泼贼！你黄牙未退，奶毛未干，骋凶将御笔钦点夜叉打死，又将我三太子打死，他与你何仇，你敢将他筋俱抽去！这等凶顽，罪已不赦。今又敢在宝德门外，毁打兴云布雨正神。你欺天罔上，虽损醢汝尸，不足以尽其辜！ 哪咤被他骂得性起，恨不得就要一圈打死他，奈太乙真人吩咐，只是按住他道： 你叫，你叫，我便打死你这老泥鳅也无甚大事！我不说，你也不知我是谁。吾非别人，乃干元山金光洞太乙真人弟子灵珠子是也。奉玉虚宫法牒，脱化陈塘关李门为子。因成汤合灭，周室当兴，姜子牙不久下山，吾乃是破纣辅周先行官是也。偶因九湾河洗澡，你家人欺负我；是我一时性急，便打死他二命，也是小事。你就上本。我师父说来，就连你这老蠢物打都死了，也不妨事。 敖光听罢，骂曰： 好孺子！打的好！打的好！ 哪咤曰： 你要打，就打你。 拎起拳来，或上或下，显显门门，一气打有一二十拳。打的敖光喊叫。哪咤道： 你这老蠢才，乃顽皮；不要打你，你是不怕的。 古云： 龙怕揭鳞，虎怕抽筋。 哪咤将敖光朝服一把拉去了半边，左胁下露出鳞甲。哪咤用手连抓数把，抓下四、五十片鳞甲，鲜血淋漓，痛伤骨髓。敖光疼痛难忍，只叫 饶命！ 哪咤曰： 你要我饶命，我不许你上本，跟我往陈塘关去，我就饶你。你若不依，一顿乾坤圈打死你，料有太乙真人作主，我也不怕你。 敖光遇着恶人，莫敢谁何，只得应承： 愿随你去！ 哪咤曰： 放你起来。 敖光起来，正欲同行，哪咤曰： 尝闻龙会变化，要大便撑天柱地，要小便芥子藏身。我怕你走了，往何处寻你。你变一个小小蛇儿，我带你回去。 敖光不得脱身，没奈何，只得化一个小青蛇儿。哪咤拿来放在袖里，离了宝德门，往陈塘关来，时刻便至帅府。家将忙报李靖曰： 三公子回府了。 李靖闻言，甚是不乐。只见哪咤进府来谒见父亲。见李靖眉锁春山，愁容可掬，上前请罪。李靖问曰： 你往那里去来？ 哪咤曰： 孩儿往南天门去，请回伯父敖光不必上本。 李靖大喝一声： 你这说谎畜生！你是何等之辈，敢往天界。俱是一派诳言，瞒昧父母，甚是可恼！ 哪咤曰： 父亲不必大怒，现在伯父敖光可证。 李靖曰： 你尚胡说！伯父如今在那里？ 哪咤曰： 在这里。 袖内取出青蛇，望下一丢，敖光一陈清风，见化成人形。李靖吃了一惊，忙问曰： 长兄为何如此？ 敖光大怒，把南天门毁打之事，说了一遍；又把胁下鳞甲把与李靖观看： 你生这等恶子，我把四海龙王齐约到灵霄殿，申明冤枉，看你如何理说！ 道罢，化一阵清风去了。李靖顿足曰： 此事愈反加重，如何是好？ 哪咤近前，跪而禀曰： 老爷，母亲，只管放心。孩儿求救师父，师父说我不是私自投胎至此，奉玉虚宫符命来保明君。连四海龙王，便都坏了，也不妨甚么事。若有大事，师父自然承当。父亲不必挂念。 李靖乃道德之士，亦明玄中奥妙，又见哪咤南天门打敖光的手段，既上得天曹，其中必有原故。殷夫人终是爱子之心，见哪咤站立傍边，李靖烦恼，有恨儿子之意，夫人曰： 你还在这里，不往后边去！ 哪咤听母命，径往后园来。坐了一会，心上觉闷，乃出后园门，径上陈塘关的城楼上来纳凉。此时天气甚热，此处不曾到过，只见好景致：曛曛荡荡，绿柳依依，观望长空，果然似一轮火盖。正是：行人满面流珠落，避暑闲人把扇摇。哪咤看了一回，自言曰： 从不知道这个所在好顽耍！ 又见兵器架上有一张弓，名曰乾坤弓；有三枝箭，名曰震天箭。哪咤自思： 师父说我后来做先行官，破成汤天下，如今不习弓马，更待何时。况且有现成弓箭，何不演习演习。 哪咤心下甚是欢喜，便把弓拿在手中，取一枝箭，搭箭当弦，望西南上一箭射去。响一声，红光缭绕，瑞彩盘旋。这一箭不当紧，正是：沿河撒下钩与线，从今钓出是非来。哪咤不知此弓箭乃镇陈塘关之宝，乾坤弓，震天箭，自从轩辕黄帝大破蚩尤，传留至今，并无人拿的起来。今日哪咤拿起来，射了一箭，只射到骷髅山白骨洞，有一石矶娘娘的门人，名曰碧云童子，携花篮采药，来至山崖之下，被这一箭正中咽喉，翻身倒地而死。少时，只见彩云童子看见碧云中箭而死，急忙报与石矶娘娘曰： 师兄不知何故，箭射咽喉而死。 石矶娘娘听说，走出洞来，行至崖边，看见碧云童儿，果然中箭而死。只见翖花下有名讳 镇陈塘关总兵李靖 字号。石矶娘娘怒曰： 李靖，你不能成道，我在你师父前着你下山，求人间富贵，你今位至公侯，不思报德，反将箭射我的徒弟，恩将仇报。 叫： 彩云童儿看着洞府，待我拿李靖来，以报此恨。
石矶娘娘乘青鸾而来，只见金霞荡荡，彩雾绯绯，正是：仙家妙用无穷尽，咫尺青鸾到此关。娘娘在半空中大呼： 李靖出来见我！ 李靖不知道是谁人叫，急出来看时，像似石矶娘娘。李靖倒身下拜： 弟子李靖拜见。不知娘娘驾至，有失迎迓，望乞恕罪。 娘娘曰： 你行的好事！尚在此巧语花言。 将八卦云光帕──上面有坎离震兑之宝，包罗万象之珍。──望下一丢，命黄巾力士： 将李靖拿进洞府来！ 黄巾力士平空把李靖拿去，至白骨洞放下。娘娘离了青鸾，坐在蒲团之上。力士将李靖拿至面前跪下。石矶娘娘曰： 李靖，你仙道未成，已得人间富贵，你却亏了何人。今不思报本，反起歹意，将我徒弟碧云童儿射死，有何理说？ 李靖不知何事，真是平地风波。李靖曰： 娘娘，弟子今得何罪？ 娘娘曰： 你恩将仇报，射死我门人，你还故推不知？ 李靖曰： 箭在何处？ 娘娘命： 取箭来与他看。 李靖看时，却是震天箭。李靖大惊曰： 这乾坤弓，震天箭，乃轩辕皇帝传留，至今镇陈塘关之宝，谁人拿得起来。这是弟子运乖时蹇，异事非常，望娘娘念弟子无辜被枉，冤屈难明，放弟子回关，查明射箭之人，待弟子拿来，以分皂白，庶不冤枉无辜。如无射箭之人，弟子死甘瞑目。 石矶娘娘曰： 既如此，我且放你回去。你若查不出来，我问你师父要你！你且去！
李靖连箭带回，借土遁来至关前；收了遁法，进了帅府。殷夫人不知何故，见李靖平空拎去，正在惊慌之处，李靖回见夫人。夫人曰： 将军为甚事平空摄去？使妾身惊慌无地。 李靖顿足叹曰： 夫人，我李靖居官二十五载，谁知今日运蹇时乖。关上敌楼有乾坤弓，震天箭，乃镇压此关之宝；不知何人将此箭射去，把石矶娘娘徒弟射死。箭上是我官衔，方才被他拿去，要我抵偿性命。被我苦苦哀告，回来访是何人，拿去见他，方能与我明白。 李靖又曰： 若论此弓箭，别人也拿不动，莫非又是哪咤？ 夫人曰： 岂有此理！难道敖光事未了，他又敢惹这是非！就是哪咤，也拿不起来。 李靖沉思半晌，计上心来，叫左右侍儿： 请你三公子来。 不一时，哪咤来见，站立一傍。李靖曰： 你说你有师父承当，叫你辅弼明君，你如何不去学习些弓马，后来也好去用力。 哪咤曰： 孩儿奋志如此。才偶在城敌楼上，见弓箭在此，是我射了一箭，只见红光缭绕，紫雾纷霏，把一枝好箭射不见了。 就把李靖气得大叫一声： 好逆子！你打死三太子，事尚未定，今又惹这等无涯之祸！ 夫人默默无言。哪咤不知其情，便问： 为何？又有甚么事？ 李靖曰： 你方才一箭，射死石矶娘娘的徒弟。娘娘拿了我去，被我说过，放我回来，寻访射箭之人，原来却是你！你自去见娘娘回话！ 哪咤笑曰： 父亲且息怒。石矶娘娘在那里住？他的徒弟在何处？我怎样射死他？平地赖人，其心不服。 李靖说： 石矶娘娘在骷髅山白骨洞，你既射死他徒弟，你去见他！ 哪咤曰： 父亲此言有理，同到甚么白骨洞，若还不是我，打他个搅海翻江，我才回来。父亲请先行，孩儿随后。 父子二人驾土遁往骷髅山来：
箭射金光起，红云照太虚。真人今出世，帝子已安居。
莫浪夸仙术，须知念玉书。万邪难克正，不免破三军。
话说李靖到了骷髅山，吩咐哪咤： 站立在此，待我进去，回了娘娘法旨。 哪咤冷笑： 我在那里，平空赖我，看他如何发付我。 且言李靖进洞中，参见娘娘。娘娘曰： 是何人射死碧云童儿？ 李靖启娘娘： 就是李靖所生逆子哪咤。弟子不敢有违，已拿在洞府前，听候法旨。 娘娘命彩云童儿： 着他进来！
只见哪咤看见洞里一人出来，自想： 打人不过先下手。此间是他巢穴，反为不便。 拎起乾坤圈，一下打将来。彩云童儿不曾提防，夹颈一圈： 呵呀 一声，跌倒在地。彩云童儿彼时一命将危。娘娘听得洞外跌得人响，急出洞来，彩云童儿已在地下挣命。娘娘曰： 好孽障！还敢行凶，又伤我徒弟！ 哪咤见石矶娘娘带鱼尾金冠，穿大红八卦衣，麻履丝绦，手提太阿剑赶来。哪咤收回圈，复打一圈来。娘娘看是太乙真人的乾坤圈： 呀！原来是你！ 娘娘用手接住乾坤圈。哪咤大惊，忙将七尺混天绫来裹娘娘。娘娘大笑，把袍袖望上一迎，只见混天绫轻轻的落在娘娘袖里。娘娘叫： 哪咤，再把你师父的宝贝用几件来，看我道术如何！ 哪咤手无寸铁，将何物支持，只得转身就跑。娘娘叫： 李靖，不干你事。你回去罢。 不言李靖回关，且说石矶娘娘赶哪咤，飞云掣电，雨骤风驰，赶彀多时，哪咤只得往干元山来。到了金光洞，慌忙走进洞门，望师父下拜。真人问曰： 哪咤为何这等慌张？ 哪咤曰： 石矶娘娘赖弟子射死他的徒弟，提宝剑前来杀我，把师父的乾坤圈、混天绫都收去了。如今赶弟子不放，现在洞外。弟子没奈何，只得求见师父，望乞救命！ 太乙真人曰： 你这孽障，且在后桃园内，待我出去看。 真人出来，身倚洞门，只见石矶满面怒色，手提宝剑，恶狠狠赶来，见太乙真人，打稽首： 道兄请了！ 太乙真人答礼。石矶曰： 道兄，你的门人仗你道术，射死贫道的碧云童儿，打坏了彩云童子，还将你乾坤圈、混天绫来伤我。道兄，好好把哪咤叫他出来见我，还是好面相看，万事俱息；若道兄隐护，只恐明珠弹雀，反为不美。 真人曰： 哪咤在我洞里，要他出来不难，你只到玉虚宫，见吾掌教老师。他教与你，我就与你。哪咤奉御敕钦命出世，辅保明君，非我一己之私。 娘娘笑曰： 道兄差矣！你将教主压我，难道纵徒弟行凶，杀我的徒弟，还将大言压我。难道我不如你，我就罢了！你听我道来：
道德森森出混元，修成干建得长存。三花聚顶非闲说，五气朝元岂浪言。
闲坐苍龙归紫极，喜乘白鹤下昆仑。休将教主欺吾党，劫运回环已万源。
话说太乙真人曰： 石矶，你说你的道德清高，你乃截教，我乃阐教，因吾辈一千五百年不曾斩却三尸，犯了杀戒，故此降生人间，有征诛杀伐，以完此劫数。今成汤合灭，周室当兴，玉虚封神，应享人间富贵。当时三教佥押 封神榜 ，吾师命我教下徒众，降生出世，辅佐明君。哪咤乃灵珠子下世，辅姜子牙而灭成汤，奉的是元始掌教符命。就伤了你的徒弟，乃是天数。你怎言包罗万象，迟早飞升。似你等无忧无虑，无辱无荣，正好修持，何故轻动无名，自伤雅道。 石矶娘娘忍不住心头火，喝曰： 道同一理，怎见高低？ 太乙真人曰： 道虽一理，各有所陈。你且听吾分剖：
交光日月炼金英，一颗灵珠透室明。摆动乾坤知道力，避移生死见功成。
逍遥四海留踪迹，归在三清立姓名。直上五云云路稳，紫鸾朱鹤自来迎。
石矶娘娘大怒，手执宝剑望真人劈面砍来。太乙真人让过，抽身复入洞中，取剑挂在手上，暗袋一物，望东昆仑山下拜： 弟子今在此山开了杀戒。 拜罢，出洞指石矶曰： 你根源浅薄，道行难坚，怎敢在我干元山自恃凶暴！ 石矶又一剑砍来。太乙真人用剑架住，口称： 善哉！ ──石矶乃一顽石成精，采天地灵气，受日月精华，得道数千年，尚未成正果；今逢大劫，本像难存，故到此山。一则石矶数尽；二则哪咤该在此处出身。天数已定，怎能避躲。石矶娘娘与太乙真人往来冲突，翻腾数转，二剑交架，未及数合，只见云彩辉辉，石矶娘娘将八卦龙须帕丢起空中，欲伤真人。真人笑曰： 万邪岂能侵正。 真人口中念念有词，用手一指： 此物不落，更待何时？ 八卦帕落将下来。石矶大怒，脸变桃花，剑如雪片。太乙真人曰： 事到其间，不得不行。 真人将身一跃，跳出圈子外来，将九龙神火罩抛起空中。石矶见罩，欲避不出，已罩在里面。
且说哪咤看见师父用此物罩了石矶，叹曰： 早将此物传我，也不费许多力气。 哪咤出洞口来见师父。太乙真人回头，看见徒弟来： 呀！这顽皮，他看见此罩，毕竟要了。但如今他还用不着，待子牙拜将之后，方可传他。 真人忙叫： 哪咤，你快去！四海龙君奏准玉帝，来拿你父母了。 哪咤听得此言，满眼垂泪，恳求真人曰： 望师父慈悲弟子一双父母！子作灾殃，遗累父母，其心何安。 道罢，放声大哭。真人见哪咤如此，乃附耳曰： ……如此如此。可救你父母之厄。 哪咤叩谢，借土遁往陈塘关来。不表。
且说太乙真人罩了石矶，石矶在罩内不知东西南北。真人用两手一拍，那罩内腾腾焰起，烈烈光生，九条火龙盘绕──此乃三昧神火烧炼石矶。一声雷响，把娘娘真形炼出，乃是一块顽石。此石生于天地玄黄之外，经过地水火风，炼成精灵；今日天数已定，合于此地而死，故现其真形。此是太乙真人该开杀戒。真人收了神火罩，又收乾坤圈、混天绫，进洞。不表。
且说哪咤飞奔陈塘关来，只见帅府前人声扰攘。众家将见公子来了，忙报李靖曰： 公子回来了。 四海龙王敖光、敖顺、敖明、敖吉正看间，只见哪咤厉声叫曰：  一人行事一人当 ，我打死敖丙、李艮，我当偿命，岂有子连累父母之理！ 乃对敖光曰： 我一身非轻，乃灵珠子是也。奉玉虚符命，应运下世。我今日剖腹、剜肠、剔骨肉，还于父母，不累双亲。你们意下如何？如若不肯，我同你齐到灵霄殿见天王，我自有话说。 敖光听见此言： 也罢！你既如此，救你父母，也有孝名。 四海龙王便放了李靖夫妇。哪咤便右手提剑，先去一臂膊，后自剖其腹，剜肠剔骨，散了七魂三魄，一命归泉。四龙王据哪咤之言回旨。不表。
殷夫人见哪咤尸骸，用棺木盛了埋葬。不表。
且说哪咤魂无所依，魄无所倚──他原是宝贝化现，借了精血，故有魂魄。哪咤飘飘荡荡，随风而至，径到干元山来。不知后事如何，且听下回分解。


广成子破金光阵
诗曰：
仙佛从来少怨尤，只因烦恼惹闲愁，恃强自弃千年业，用暴须拚万劫修。几度看来悲往事，从前思省为谁雠，可怜羽化封神日，俱作南柯梦里游。
话说燃灯道人次日与十二弟子排班下篷，将金钟、玉磬频敲，一齐出阵。只见成汤营里一声炮响，闻太师乘骑早至辕门，看子牙破 风吼阵 。董天君伯歌而来；骑八叉鹿，提两口太阿剑。歌曰：
 得到清平有甚忧，丹炉干马配坤牛；从来看破纷纷乱，一点云台只自由。
话说董天君鹿走如飞，阵前高叫。燃灯观左右无人可先入 风吼阵 ；忽然见黄飞虎领方弼、方相来见子牙，禀曰： 末将催粮，收此二将，乃纣王驾下镇殿大将军方弼、方相兄弟二人。 子牙大喜，猛然间，燃灯道人看见两个大汉，问子牙曰： 此是何人？ 子牙曰： 黄飞虎新收二将，乃是方弼、方相。 燃灯叹曰： 天数已定，万物难逃！就命方弼破 风吼阵 走一遭。 子牙遂令方弼破 风吼阵 。可怜！方弼不过是俗子凡夫，那里知道其中幻术，便应声： 愿往！ 持戟拽步如飞，走至阵前。董天君一见大汉，高三丈有余，面如重枣，一部落腮髭髯，四只眼睛，甚是凶恶。董天君看罢，着实骇然，怎见得，有赞为证，赞曰：
三叉冠，乌云荡漾，铁掩心，砌就龙鳞，翠蓝袍，团花灿烂；画杆戟，烈烈征云。四目生光真显耀，脸如重枣像虾红；一步落腮飘脑后，平生正直最英雄。曾反朝歌保太子，盘河渡口遇宜生，归周未受封官爵： 风吼阵 上见奇功。只因前定垂天象，显道封神久注名。
话说方弼见董天君大呼曰： 妖道慢来！ 就是一戟。董天君那里招架的住，只是一合，便往阵里去了。子牙命左右擂鼓，方弼耳闻鼓声响，拖戟赶来，至 风吼阵 门前，径冲将进去。他那里知道阵内无穷奥妙，只见董天君上了板台，将黑旛摇动，黑风卷起，有万千兵刃，杀将下来。只听得一声响，方弼四肢已为数段，跌倒在地。──一道灵魂往封神台，清福神柏鉴引进去了。董天君命士卒将方弼尸首拖出阵来，董全催鹿，复至阵前，大呼曰： 玉虚道友！尔等把一凡夫误送性命，汝心安乎！既是高明道德之士，来会吾阵，便见玉石也。 燃灯乃命慈航道人： 你将定风珠拿去，破此 风吼阵 。 慈航道人领法旨，乃作歌曰：
 自隐玄都不记春，几回苍海变成尘。玉京金阙朝元始，紫府丹霄悟妙真。喜集化成千岁鹤，闲来高卧万年身，吾今已得长生术，未肯轻传与世人。
话说慈航道人谓董全曰： 道友，吾辈逢此杀戒，尔等最是逍遥，何苦摆此阵势，自取灭亡！当时佥押 封神榜 ，你可曾在碧游宫，听你掌教师尊说有两句偈言，帖在宫门： 静诵 黄庭 紧闭洞，如染西土受灾殃。！  董天君曰： 你阐教门下，自倚道术精奇，屡屡将吾辈藐视，我等方才下山。道友，你是为善好乐之客，速回去，再着别个来，休惹苦恼！ 慈航曰： 连你一身也顾不来，还要顾我！ 董全大怒，执宝剑望慈航直取。慈航架剑，口称： 善哉！ 方才用剑相还。来往有三五回合，董天君往阵中便走，慈航道人随后赶来，到得阵门前，亦不敢擅入里面去；只听得脑后钟声频催，乃徐徐而入，只见董天君上了板台，对黑旛摇动，黑风卷起，犹如坏方弼一般。慈航道人顶上有定风珠，此风焉能得至。不知此风不至，刀刃怎么得来，慈航将清净琉璃瓶祭于空中，命力士将瓶底朝天，瓶口朝地。只见瓶中一道黑气，一声响，将董全吸在瓶中去了。慈航命力士将瓶口转上，带出 风吼阵 来，只见闻太师坐在黑麒麟上，专听阵中消息，只见慈航道人出来，对闻太师曰：  风吼阵 已被吾破矣。 命黄巾力士将瓶倾下来，只见：
丝绦道服麻鞋在，浑身皮肉化成脓。
董全一道灵魂往封神台来，清福神柏鉴引进去了。闻太师见而大呼曰： 气杀吾也！ 将黑麒麟磕开，提金鞭冲杀过来，有黄龙真人乘鹤急止之曰： 闻太师你十阵力破三阵，何必动无明，来乱吾班次！ 只听得 寒冰阵 主大叫： 闻太师，且不要争先，待吾来也！ 乃信口作歌曰：
 玄中奥妙人少知，变化随机事事奇，九转功成炉内宝，从来应笑世人痴。
话说闻太师只得立住。那 寒冰阵 内袁天君歌罢，大叫： 阐教门下，谁来会吾此阵？ 燃灯道人命道行天尊门徒薛恶虎： 你破 寒冰阵 走一遭。 薛恶虎领命，提剑蜂拥而来。袁天君见是一个道童，乃曰： 那道童速自退去，着你师父来！ 薛恶虎怒曰： 奉命而来，岂有善回之理！ 执剑砍来，袁天君大怒，将剑来迎；战有数合，便走入阵内去了。薛恶虎随后赶入阵来，只见袁天君上了板台，用手将黑旛摇动，上有冰山，──即似刀山一样，往下磕来；下有冰块，──如狼牙一般，往上凑合。任你是甚么人，汤之即为虀粉。薛恶虎一入其中，只听得一声响，磕成肉泥，──一道灵魂径往封神台去了。阵中黑气上升，道行天尊叹曰： 门人两个，今绝于二阵之中！ 又见袁天君跨鹿而来，便叫： 你们十二位之内，乃是上仙名士，有谁来会吾此阵？乃令此无甚道术之人来送性命！ 燃灯道人命普贤真人走一遭，普贤真人作歌而来，歌曰：
 道德根源不敢忘，寒冰看破火消霜，尘心不解遭魔障，堪伤！眼前咫尺失天堂。
普贤真人歌罢，袁天君怒气纷纷，持剑而至。普贤真人曰： 袁角，你何苦作孽，摆此恶阵！贫道此来入阵时，一则开吾了杀戒，二则你道行功夫一旦失却，后悔何及！ 袁天君大怒，仗剑直取。普贤真人将手中剑架住，口称： 善哉！ 二人战有三五合，袁角便走入阵中去了。普贤真人随即走进阵来，袁天君上了板台，将黑旛招动，上有冰山一座打将下来。普贤真人用指上放一道白光如线，长出一朵庆云，高有数丈；上有八角；角上乃是金灯，璎珞垂珠，护持顶上；其冰见金灯自然消化，毫不能伤。有一个时辰，袁天君见其阵已破，方欲抽身；普贤真人用吴钩剑飞来，将袁天君斩于台下。──袁角一道灵魂被清福神引进封神台去了。普贤收了云光，大袖迎风，飘飘而出。闻太师又见破了 寒冰阵 ，欲为袁角报雠，只见 金光阵 主，乃金光圣母，撒开五点斑豹驹，厉声作歌而来，歌曰：
 真大道，不多言，运用之间恒自然，放开二目见天元，此即是神仙。
话说金光圣母骑五点斑豹驹，提飞金剑，大呼曰： 阐教门人谁来破吾 金光阵 ？ 燃灯道人看左右无人先破此阵；正没计较，只见空中飘然坠下一位道人，面如傅粉，唇似丹朱。怎见得，有诗为证，诗曰：
道服先天气盖昂，竹冠麻履异寻常，丝绦腰下飞鸾尾，宝剑锋中起烨光。全气全神真道士，伏龙伏虎仗仙方，袖藏奇宝钦神鬼： 封神榜 上把名扬。
话说众道人看时，乃是玉虚宫门下萧臻。萧臻对众仙稽首曰： 吾奉师命下山，特来破 金光阵 。 只见金光圣母大呼曰： 阐教门下谁来会吾此阵？ 言未毕，萧臻转身曰： 吾来也！ 金光圣母认不得萧臻，问曰： 来者是谁？ 萧臻笑曰： 你连我也认不得了！吾乃下虚门下萧臻的便是。 金光圣母曰： 尔有何道行，敢来会吾此阵？ 执剑来取，萧臻撒步，赴面交还，二人战未及三五合，金光圣母拨马往阵中飞走。萧臻大叫： 不要走！吾来了！ 径赶入金光阵内。至一台下，金光圣母下驹上台，将二十一根杆上吊着镜子，──镜子上每面有一套，套住镜子，──圣接将绳子拽起，其镜现出，把手一放，明雷响处，振动镜子，连转数次，放出金光，射着萧臻，大叫一声。可怜！正是：
百年道行从今灭，衣袍身体影无踪。
萧臻一道灵魂，清福神柏鉴引进封神台去。金光圣母复上了斑豹驹，走至阵前曰： 萧臻已绝。谁敢会吾此阵？ 燃灯道人命广成子： 你去走一遭。 广成子领命，作歌曰：
 有缘得悟本来真，曾在终南遇圣人。指出长生千古秀，生成玉蕊万年新。浑身是口难为道，大地飞尘别有春，吾道了然成一贯，不明一字最艰辛。
话说金光圣母见广成子飘然而来，大呼曰： 广成子，你也敢会吾此阵？ 广成子曰： 此阵有何难破，聊为儿戏耳！ 金光圣母大怒，仗剑来取。广成子执剑相迎，战未及三五合，金光圣母转身往阵中走了。广成子随后赶入 金光阵 内，见台前有旛杆二十一根，上有物件挂着，金光圣母上台，将绳子揽住，拽起套来，现出镜子，发雷振动，金光射将下来。广成子忙将八卦仙衣打开，连头裹定，不见其身。金光总有精奇奥妙，侵不得八卦紫寿衣。有一个时辰，金光不能透入其身，雷声不能振动其形。广成子暗将番天印往八卦仙衣底下打将下来，一声响，把镜子打碎了十九面。金光圣母着慌，忙拿两面镜子在手，方欲摇动，急发金光来照广成子；早被广成子复祭番天印打将来，金光圣母躲不及，正中顶门，脑浆迸出。──一道灵魂早进封神台去了。广成子破了 金光阵 ，方出阵门，闻太师得知金光圣母已死，大叫曰： 广成子休走！吾与金光圣母报雠！ 麒麟走动如飞，只见 化血阵 内孙天君大叫曰： 闻兄不必动怒，待吾擒他与金光圣母报雠。 孙天君面如重枣，一部短髯，戴虎头冠，乘黄斑鹿，飞滚而来。燃灯道人顾左右，并无一人去得；偶然见一道人，慌忙而至，与众人打稽首，曰： 众位道兄请了！ 燃灯曰： 道者何来？高姓，大名？ 道人曰： 衲子乃五夷山白云洞散人乔坤是也。闻十绝阵内 化血阵 ，吾当协助子牙。 言未了，孙天君叫曰： 谁来会吾此阵？ 乔坤抖擞精神曰： 吾来了！ 仗剑在手，向前问曰： 尔等虽是截教，总是出家人，为何起心不良，摆此恶阵？ 孙天君曰： 尔是何人，敢来破我 化血阵 ？快快回去，免遭枉死！ 乔坤大怒，骂曰： 孙良，你休夸海口，吾定破尔阵，拿你枭首，号令西岐。 孙天君大怒，纵鹿仗剑来取，乔坤赴面交还，未及数合，孙天君败入阵，乔坤随后赶来入阵中，孙天君上台，将一片黑砂往下打来，正中乔坤。正是：
砂沾袍服身为血，化作津津遍地红。
乔坤一道灵魂已进封神台去了。孙天君复出阵前，大呼曰： 燃灯道友，你着无名下士来破吾阵，枉丧其身！ 燃灯命太乙真人： 你去走一遭。 太乙真人作歌而来。歌曰：
 当年有志学长生，今日方知道行精：运动乾坤颠倒理，转移日月互为明。苍龙有意归离卧，白虎多情觅坎行，欲炼九还何处是，震宫雷动望西成。
太乙真人歌罢，孙天君曰： 道兄，你非是见吾此阵之士。 太乙真人笑曰： 道友休夸大口，吾进此阵如人无人之境耳。 孙天君大怒，催鹿仗剑直取。太乙真人用剑相还，未及三五合，孙天君便往阵中去了。太乙真人听脑后金钟催响，至阵门，将手往下一指，地现两朵青莲，真人脚踏二花，腾腾而入。真人用左手一指，指上放出一道白光，高有一二丈；顶上现有一朵庆云，旋在空中，护于顶上。孙天君在台上抓一把黑砂打将下来。其砂方至顶云，如云见烈焰一般，自灭无踪。孙天君大怒，将一斗黑砂往下一泼，其砂飞扬而去，自灭自消。孙天君见此术不应，抽身逃遁，太乙真人忙将九龙神火罩祭于空中，孙天君合该如此，将身罩住。真人双手一拍，只见现出九条火龙，将罩盘绕，顷刻烧成灰烬，──一道灵魂往封神台去了。闻太师在老营外，见太乙真人又破了 化血阵 ，大叫曰： 太乙真人休回去！吾来了！ 只见黄龙真人乘鹤而至，立阻闻太师曰： 大人之语，岂得失信！十阵方才破六，尔且暂回，明日再会，如今不必这等恃强，雌雄自有分定。 闻太师气冲斗牛，神目光辉，鬓发皆竖，回进老营，忙请四阵主入帐，太师泣对四天君曰： 吾受国恩，官居极品，以身报国，理之当然。今日六友遭殃，吾心何忍！四位请回海岛，待吾与姜尚决一死战，誓不俱生！ 太师道罢，泪如雨下。四天君曰： 闻兄且自宽慰，此是天数。吾等各有主张。 俱回本阵去了。
且说燃灯与太乙真人回至芦篷，默坐不言。子牙打点前后。
话说闻太师独自寻思，无计可施，忽然想起峨嵋山罗浮洞赵公明，心下踌蹰： 若得此人来，大事庶几可定。 忙唤吉立、余庆： 好生守营，我上峨嵋山去来。 二人领命。太师随上黑麒麟，挂金鞭，借风云，往罗浮洞来。正是：
神风一阵行千里，方显玄门道术高。
霎时到了峨嵋山罗浮洞，下了麒麟，太师观看其山，真清幽僻净：鹤鹿纷纭，猿猴来往，洞门前悬挂藤萝，太师问： 有人否？ 少时有一童儿出来，见太师三只眼，问曰： 老爷那里来的？ 太师曰： 你师父可在么？ 童儿答曰： 在洞里静坐。 太师曰： 你说商都闻太师来访。 童儿进来，见师父报曰： 有闻太师来拜访。 赵公明听说，忙出洞迎接，见闻太师大笑曰： 闻道兄，那一阵风吹你到此？你享人间富贵，受用金屋繁华，全不念道门光景，清淡家风！ 二人携手进洞，行礼坐下。闻太师长吁了一声，未及开言，赵公明问曰： 道兄为何长吁？ 闻太师曰： 我闻仲奉诏征西，讨伐叛逆，不意昆仑教下姜尚，善能谋谟，助恶者众，朋党作奸。屡屡失机，无计可施。不得已，往金鳌岛，邀秦完等十友协助，乃摆十绝阵；指望擒获姜尚，孰知今破其六，反损六位道友，无故遭殃，实为可恨！今日自思，无门可投，忝愧到此，烦兄一往，不知道兄尊意如何？ 公明曰： 你当时怎不早来？今日之败，乃自取之也，既然如此，兄且先回，吾随后即至。 太师大喜，辞了公明，上骑，借风云回营，不表。且说赵公明唤门徒陈九公、姚少司： 随我往西岐去。 两个门徒领命。公明打点起身，唤童儿： 好生看守洞府，吾去就来。 带两个门人，借土遁往西岐。正行之间，忽然下来，是一座高山。正是：
异景奇花观不尽，分明生就小蓬莱。
赵公明正看山中景致，猛然山脚下一阵狂风大作，卷起灰尘，分明看时，只见一只猛虎来了。笑曰： 此去也无坐骑，跨虎登山，正是好事。 只见那虎剪尾摇头而来，怎见得，有诗为证，诗曰：
咆哮踊跃出深山，几点英雄汗血斑，利爪如钩心胆壮，钢牙似剑势凶顽。未曾行处风先动，才作奔腾草自扳，任是兽群应畏服，敢撄威猛等闲间。
话说赵公明见一黑虎而来，喜不自胜： 正用得着你！ 掉步向前，将二指伏虎在地，用丝绦套住虎项，跨在虎背上，把虎头一拍；用符印一道画在虎项上。那虎四足就起风云，霎时间来到成汤营，辕门下虎，众军大叫： 虎来了！ 陈九公曰： 不妨！乃是家虎，快报与闻太师：赵老爷已至辕门。 太师闻报，忙出营迎迓，二人至中军帐坐下，有四阵主来相见，共谈军务之事。赵公明曰： 四位道兄，如何摆十绝阵，反损了六位道友？此情真是可恨！ 正说间，猛然抬头，只见子牙芦篷上吊着赵江，公明问曰： 那篷上吊的是谁？ 白天君曰： 道兄，那就是 地烈阵 主赵江。 公明大怒： 岂有此理！三教原来总一般，彼将赵江如此凌辱，吾辈体面目何存！待吾也将他的人拿一个来吊着，看他意下如何！ 随上虎提鞭，闻太师同四阵主出营，看赵公明来会姜子牙。不知胜负如何，且听下回分解。


冀州侯苏护反商
诗曰：
丞相金銮直谏君，忠肝义胆孰能群。早知侯伯来朝觐，空费倾葵纸上文。
话说纣王听奏大喜，实时还宫。一宵经过。次日早朝，聚两班文武朝贺毕。纣王便问当驾官： 即传朕旨意，颁行四镇诸侯，与朕每一镇地方拣选良家美女百名，不论富贵贫贱，只以容貌端庄，情性和婉，礼度贤淑，举止大方，以充后宫役使。 天子传旨未毕，只见左班中一人应声出奏，俯伏言曰： 老臣商容启奏陛下：君有道则万民乐业，不令而从。况陛下后宫美女，不啻千人，嫔御而上，又有妃后。今劈空欲选美女，恐失民望。臣闻： 乐民之乐者，民亦乐其乐；忧民之忧者，民亦忧其忧。 此时水旱频仍，乃事女色，实为陛下不取也。故尧、舜与民偕乐，以仁德化天下，不事干戈，不行杀伐，景星耀天，甘露下降，凤凰止于庭，芝草生于野；民丰物阜，行人让路，犬无吠声，夜雨昼晴，稻生双穗；此乃有道兴隆之象也。今陛下若取近时之乐，则目眩多色，耳听淫声，沉湎酒色，游于苑圃，猎于山林，此乃无道败亡之象也。老臣待罪首相，位列朝纲，侍君三世，不得不启陛下。臣愿陛下：进贤，退不肖，修行仁义，通达道德，则和气贯于天下，自然民富财丰，天下太平，四海雍熙，与百姓共享无穷之福。况今北海干戈未息，正宜修其德，爱其民，惜其财费，重其使令，虽尧、舜不过如是；又何必区区选侍，然后为乐哉？臣愚不识忌讳，望祈容纳。 纣王沉思良久： 卿言甚善，朕即免行。 言罢，群臣退朝，圣驾还宫。不题。
不意纣王八年，夏四月，天下四大诸侯率领八百镇朝觐于商。那四镇诸侯乃东伯侯姜桓楚，南伯侯鄂崇禹，西伯侯姬昌，北伯侯崇侯虎。天下诸侯俱进朝歌。此时太师闻仲不在都城，纣王宠用费仲、尤浑。各诸侯俱知二人把持朝政，擅权作威，少不得先以礼贿之以结其心，正所谓： 未去朝天子，先来谒相公。 内中有位诸侯，乃冀州侯，姓苏名护，此人生得性如烈火，刚方正直，那里知道奔竞夤缘；平昔见稍有不公不法之事，便执法处分，不少假借，故此与二人俱未曾送有礼物。也是合当有事，那日二人查天下诸侯俱送有礼物，独苏护并无礼单，心中大怒，怀恨于心。不题。
其日元旦吉晨，天子早朝，设聚两班文武，众官拜贺毕。黄门官启奏陛下： 今年乃朝贺之年，天下诸侯皆在午门外朝贺，听候玉音发落。 纣王问首相商容，容曰： 陛下止可宣四镇首领臣面君，采问民风土俗，淳庞浇竞，国治邦安；其余诸侯俱在午门外朝贺。 天子闻言大悦： 卿言极善。 随命黄门官传旨： 宣四镇诸侯见驾，其余午门朝贺。
话说四镇诸侯整齐朝服，轻摇玉佩，进午门，行过九龙桥，至丹墀，山呼朝拜毕，俯伏。王慰劳曰： 卿等与朕宣猷赞化，抚绥黎庶，镇摄荒服，威远宁迩，多有勤劳，皆卿等之功耳。朕心喜悦。 东伯侯奏曰： 臣等荷蒙圣恩，官居总镇。臣等自叨职掌，日夜兢兢，常恐不克负荷，有辜圣心；纵有犬马微劳，不过臣子分内事，尚不足报涓涯于万一耳，又何劳圣心垂念！臣等不胜感激！ 天子龙颜大喜，命首相商容、亚相比干于显庆殿治宴相待。四臣叩头谢恩，离丹墀前至显庆殿，相序筵宴。不题。
天子退朝至便殿，宣费仲、尤浑二人，问曰： 前卿奏朕，欲令天下四镇大诸侯进美女，朕欲颁旨，又被商容谏止；今四镇诸侯在此，明早召入，当面颁行，俟四人回国，以便拣选进献，且免使臣往返。二卿意下若何？ 费仲俯伏奏曰： 首相谏止采选美女，陛下当日容纳，即行停旨，此美德也。臣下共知，众庶共知，天下景仰。今一旦复行，是陛下不足以取信于臣民，切为不可。臣近访得冀州侯苏护有一女，艳色天姿，幽闲淑性，若选进宫帏，随侍左右，堪任役使。况选一人之女，又不惊扰天下百姓，自不动人耳目。 纣王听言，不觉大悦： 卿言极善！ 即命随侍官传旨： 宣苏护。 使命来至馆驿传旨： 宣冀州侯苏护商议国政。 苏护即随使命至龙德殿朝见，礼毕，俯伏听命。王曰： 朕闻卿有一女，德性幽闲，举止中度。朕欲选侍后宫。卿为国戚，食其天禄，受其显位，永镇冀州，坐享安康，名扬四海，天下莫不欣羡。卿意下如何？ 苏护听言，正色而奏曰： 陛下宫中，上有后妃，下至嫔御，不啻数千。妖冶妩媚，何不足以悦王之耳目？乃听左右谄谀之言，陷陛下于不义。况臣女蒲柳陋质，素不谙礼度，德色俱无足取。乞陛下留心邦本，连斩此进谗言之小人，使天下后世知陛下正心修身，纳言听谏，非好色之君，岂不美哉！ 纣王大笑曰： 卿言甚不谙大体。自古及今，谁不愿女作门楣。况女为后妃，贵敌天子；卿为皇亲国戚，赫奕显荣，孰过于此！卿毋迷惑，当自裁审。 苏护闻言，不觉厉声言曰： 臣闻人君修德勤政，则万民悦服，四海景从，天禄永终。昔日有夏失政，淫荒酒色；惟我祖宗不迩声色，不殖货财，德懋懋官，功懋懋赏，克宽克仁，方能割正有夏，彰信兆民，邦乃其昌，永保天命。今陛下不取法祖宗，而效彼夏王，是取败之道也。况人君爱色，必颠覆社稷；卿大夫爱色，必绝灭宗庙；士庶人爱色，必戕贼其身。且君为臣之标率，君不向道，臣下将化之，而朋比作奸，天下事尚忍言哉！臣恐商家六百余年基业，必自陛下紊乱之矣。 纣王听苏护之言，勃然大怒曰： 君命召，不俟驾；君赐死，不敢违；况选汝一女为后妃乎！敢以戆言忤旨，面折朕躬，以亡国之君匹朕，大不敬孰过于此！着随侍官，拿出午门，送法司勘问正法！ 左右随将苏护拿下。转出费仲、尤浑二人，上殿俯伏奏曰： 苏护忤旨，本该勘问；但陛下因选侍其女，以致得罪；使天下闻之，道陛下轻贤重色，阻塞言路。不若赦之归国，彼感皇上不杀之恩，自然将此女进贡宫闱，以侍皇上。庶百姓知陛下宽仁大度，纳谏容流，而保护有功之臣。是一举两得之意。愿陛下准臣施行。 纣王闻言，天颜少霁： 依卿所奏。即降赦，令彼还国，不得久羁朝歌。
话说圣旨一下，迅如峰火，即催逼苏护出城，不容停止。那苏护辞朝回至驿亭，众家将接见慰问： 圣上召将军进朝，有何商议？ 苏护大怒，骂曰： 无道昏君，不思量祖宗德业，宠信谗臣谄媚之言，欲选吾女进宫为妃。此必是费仲、尤浑以酒色迷惑君心，欲专朝政。我听旨不觉直言谏诤；昏君道我忤旨，拿送法司。二贼子又奏昏君，赦我归国，谅我感昏君不杀之恩，必将吾女送进朝歌，以遂二贼奸计。我想闻太师远征，二贼弄权，眼见昏君必荒淫酒色，紊乱朝政，天下荒荒，黎民倒悬，可怜成汤社稷化为乌有。我自思：若不将此女进贡，昏君必兴问罪之师；若要送此女进宫，以后昏君失德，使天下人耻笑我不智。诸将必有良策教我。 众将闻言，齐曰： 吾闻 君不正则臣投外国 ，今主上轻贤重色，眼见昏乱，不若反出朝歌，自守一国，上可以保宗社，下可保一家。 此时苏护正在盛怒之下，一闻此言，下觉性起，竟不思维，便曰： 大丈夫不可做不明白事。 叫左右： 取文房四宝来，题诗在午门墙上，以表我永不朝商之意。 诗曰：
 君坏臣纲，有败五常。冀州苏护，永不朝商！
苏护题了诗，领家将径出朝歌，奔本国而去。
且言纣王见苏护当面折诤一番，不能遂愿： 虽准费、尤二人所奏，不知彼可能将女进贡深宫，以遂朕于飞之乐？ 正踌躇不悦，只见看午门内臣俯伏奏曰： 臣在午门，见墙上苏护题有反诗十六字，不敢隐匿，伏乞圣裁。 随侍接诗铺在御案上。纣王一见，大骂： 贼子如此无礼！朕体上天好生之德，不杀鼠贼，赦令归国，彼反写诗午门，大辱朝廷，罪在不赦！ 即命： 宣殷破败、晁田、鲁雄等，统领六师，朕须亲征，必灭其国！ 当驾官随宣鲁雄等见驾。不一时，鲁雄等朝见，礼毕。王曰： 苏护反商，题诗午门，甚辱朝纲，情殊可恨，法纪难容。卿等统人马廿万为先锋；朕亲率六师，以声其罪。 鲁雄听罢，低首暗想： 苏护乃忠良之士，素怀忠义，何事触忤天子，自欲亲征，冀州休矣！ 鲁雄为苏护俯伏奏曰： 苏护得罪于陛下，何劳御驾亲征。况且四大镇诸侯俱在都城，尚未归国，陛下可点一二路征伐，以擒苏护，明正其罪，自不失挞伐之威。何必圣驾远事其地。 纣王问曰： 四侯之内，谁可征伐？ 费仲在傍，出班奏曰： 冀州乃北方崇侯虎属下，可命侯虎征伐。 纣王即准施行。鲁雄在侧自思： 崇侯虎乃贪鄙暴横之夫，提兵远征，所经地方，必遭残害，黎庶何以得安。现有西伯姬昌，仁德四布，信义素着。何不保举此人，庶几两全。 纣王方命传旨，鲁雄奏曰： 侯虎虽镇北地，恩信尚未孚于人，恐此行未能伸朝廷威德；不如西伯姬昌，仁义素闻，陛下若假以节钺，自不劳矢石，可擒苏护，以正其罪。 纣王思想良久，俱准奏。特旨令二侯秉节钺，得专征伐。使命持旨到显庆殿宣读。不题。
只见四镇诸侯与二相饮宴未散，忽报 旨意下 ，不知何事。天使曰： 西伯侯、北伯侯接旨。 二侯出席接旨，跪听宣读：
 诏曰：朕闻冠履之分维严，事使之道无两，故君命召，不俟驾；君赐死，不敢返命；乃所以隆尊卑，崇任使也。兹不道苏护，狂悖无礼，立殿忤君，纪纲已失，被赦归国，不思自新，辄敢写诗午门，安心叛主，罪在不赦。赐尔姬昌等节钺，便宜行事，往惩其忤，毋得宽纵，罪有攸归。故兹诏示汝往。钦哉。谢恩。
天使读毕，二侯谢恩平身。姬昌对二丞相、三侯伯言曰： 苏护朝商，未进殿庭，未参圣上；今诏旨有 立殿忤君 ，不知此语何来？且此人素怀忠义，累有军功，午门题诗，必有诈伪。天子听信何人之言，欲伐有功之臣。恐天下诸侯不服。望二位丞相明日早朝见驾，请察其详。苏护所得何罪？果言而正，伐之可也；倘言而不正，合当止之。 比干言曰： 君侯言之是也。 崇侯虎在傍言曰：  王言如丝，其出如纶。 今诏旨已出，谁敢抗违。况苏护题诗午门，必然有据；天子岂无故而发此难端。今诸侯八百，俱不遵王命，大肆猖獗，是王命不能行于诸侯，乃取乱之道也。 姬昌曰： 公言虽善，是执其一端耳。不知苏护乃忠良君子，素秉丹诚，忠心为国，教民有方，治兵有法，数年以来，并无过失。今天子不知为谁人迷惑，兴师问罪于善类。此一节恐非国家之祥瑞。只愿当今不事干戈，不行杀伐，共乐尧年。况兵乃凶象，所经地方，必有惊扰之虞，且劳民伤财，穷兵黩武，师出无名，皆非盛世所宜有者也。 崇侯虎曰： 公言固是有理，独不思君命所差，概不由己？且煌煌天语，谁敢有违，以自取欺君之罪。 昌曰： 既如此，公可领兵前行，我兵随后便至。 当时各散。西伯便对二丞相言： 侯虎先去，姬昌暂回西岐，领兵续进。 遂各辞散。不题。
次日，崇侯虎下教场，整点人马，辞朝起行。
且言苏护离了朝歌，同众士卒，不一日回到冀州。护之长子苏全忠率领诸将出郭迎接。其时父子相会进城，帅府下马。众将到殿前见毕。护曰： 当今天子失政，天下诸侯朝觐，不知那一个奸臣，暗奏吾女姿色，昏君宣吾进殿，欲将吾女选立宫妃。彼时被我当面谏诤，不意昏君大怒，将我拿问忤旨之罪，当有费仲、尤浑二人保奏，将我赦回，欲我送女进献。彼时心甚不快，偶题诗帖于午门而反商。此回昏君必点诸侯前来问罪。众将官听令：且将人马训练，城垣多用滚木炮石，以防攻打之虞。 诸将听令，日夜防维，不敢稍懈，以待厮杀。
话说崇侯虎领五万人马，即日出兵，离了朝歌，望冀州进发。但见：
轰天炮响，振地锣鸣。轰天炮响，汪洋大海起春雷；振地锣鸣，万仞山前丢霹雳。旛幢招展，三春杨柳交加；号带飘扬，七夕彩云蔽日。刀枪闪灼，三冬瑞雪重铺；剑戟森严，九月秋霜盖地。腾腾杀气锁天台，隐隐红云遮碧岸。十里汪洋波浪滚，一座兵山出土来。
大兵正行，所过州府县道，非止一日。前哨马来报： 人马已至冀州，请千岁军令定夺。 侯虎传令安营。怎见得：
东摆芦叶点钢枪，南摆月样宣花斧，西摆马闸雁翎刀，北摆黄花硬柄弩，中央戊己按勾陈，杀气离营四十五。辕门下按九宫星，大寨暗藏八卦谱。
侯虎安下营寨，早有报马报进冀州。苏护问曰： 是那路诸侯为将？ 探事回曰： 乃北伯侯崇侯虎。 苏护大怒曰： 若是别镇诸侯，还有他议；此人素行不道，断不能以礼解释。不若乘此大破其兵，以振军威，且为万姓除害。 传令： 点兵出城厮战！ 众将听令，各整军器出城，一声炮响，杀气振天。城门开处，将军马一字摆开。苏护大叫曰： 传将进去，请主将辕门答话！ 探事马飞报进营。侯虎传令整点人马。只见门旗开处，侯虎坐逍遥马，统领众将出营，展两杆龙凤绣旗。后有长子崇应彪压住阵脚。苏护见侯虎飞凤盔，金锁甲，大红袍，玉束带，紫骅骝，斩将大刀，担于鞍鞽之上。苏护一见，马上欠身曰： 贤侯别来无恙。不才甲冑在身，不能全礼。今天子无道，轻贤重色，不思量留心邦本；听谗佞之言，强纳臣子之女为妃，荒淫酒色，不久天下变乱。不才自各守边疆，贤侯何故兴此无名之师？ 崇侯听言大怒曰： 你忤逆天子诏旨，题反诗于午门，是为贼臣，罪不容诛。今奉诏问罪，则当肘膝辕门，尚敢巧言支吾，持兵贯甲，以骋其强暴哉！ 崇侯回顾左右： 谁与我擒此逆贼？ 言未了，左哨下有一将，头带凤翅盔；黄金甲，大红袍，狮鸾带，青骢马；厉声而言曰： 待末将擒此叛贼！ 连人带马滚至军前。这壁厢有苏护之子苏全忠，见那阵上一将当先，剌斜里纵马摇戟曰： 慢来！ 全忠认得是偏将梅武。梅武曰： 苏全忠，你父子反叛，得罪天子，尚不倒戈服罪，而强欲抗天兵，是自取灭族之祸矣。 全忠拍马摇戟，劈胸来刺。梅武手中斧劈面相迎。但见：
二将阵前交战，锣鸣鼓响人惊。该因世上动刀兵，致使英雄相驰骋。这个那分上下，那个两眼难睁。你拿我，凌湮阁上标名；我捉你，丹凤楼前画影。斧来戟架，绕身一点凤摇头；戟去斧迎，不离腮边过顶额。
两马相交，二十回合，早被苏全忠一戟剌梅武于马下。苏护见子得胜，传令擂鼓。冀州阵上大将赵丙、陈季贞纵马抡刀杀将来。一声喊起，只杀的愁云荡荡，旭日辉辉，尸横遍野，血溅成渠。侯虎麾下金葵、黄元济、崇应彪且战且走，败至十里之外。
苏护传令鸣金收兵，同城到帅府，升殿坐下，赏劳有功诸将： 今日虽大破一阵，彼必整兵复雠，不然定请兵益将，冀州必危，如之奈何？ 言未毕，副将赵丙上前言曰： 君侯今日虽胜，而征战似无已时。前者题反诗，今日杀军斩将，拒敌王命，此皆不赦之罪。况天下诸侯，非止侯虎一人，倘朝廷盛怒之下，又点几路兵来，冀州不过弹丸之地，诚所谓 以石投水， 立见倾危。若依末将愚见， 一不做，二不休 ，侯虎新败，不过十里远近；乘其不备，人衔枚，马摘辔，暗劫营寨，杀彼片甲不存，方知我等利害。然后再寻那一路贤良诸侯，依附于彼，庶可进退，亦可以保全宗社。不知君侯尊意何如？ 护闻此言大悦，曰： 公言甚善，正合吾意。 即传令：命子全忠领三千人马出西门十里，五冈镇埋伏。全忠领命而去。陈季贞统左营，赵丙统右营，护自统中营。时值黄昏之际，卷旛息鼓，人皆衔枚，马皆摘辔，听炮为号，诸将听令。不表。
且言崇侯虎恃才妄作，提兵远伐，孰知今日损军折将，心甚羞惭。只得将败残军兵收聚，扎下行营，纳闷中军，郁郁不乐，对众将曰： 吾自行军，征伐多年，未尝有败；今日折了梅武，损了三军，如之奈何？ 旁有大将黄元济谏曰： 君侯岂不知 胜败乃兵家常事 ，想西伯侯大兵不久即至，破冀州如反掌耳。君侯且省愁烦，宜当保重。 侯虎军中置酒，众将欢饮。不题。有诗为证，诗曰：
侯虎提兵事远征，冀州城外驻行旌；三千铁骑摧残后，始信当年浪得名。
且言苏护把人马暗暗调出城来，只待劫营。时至初更，已行十里。探马报与苏护，护即传令，将号炮点起。一声响亮，如天崩地塌，三千铁骑，一齐发喊，冲杀进营。如何抵当，好生利害，怎见得：
黄昏兵到，黑夜军临。黄昏兵到，冲开队伍怎支持？黑夜军临，撞倒寨门焉可立？人闻战鼓之声，惟知怆惶奔走；马听轰天之炮，难分南北东西。刀枪乱刺，那明上下交锋；将士相迎，岂知自家别个。浓睡军东冲西走；未醒将怎着头盔。先行官不及鞍马，中军帅赤足无鞋。围子手东三西四；拐子马南北奔逃。劫营将骁如猛虎；冲寨军一似蛟龙。着刀的连肩拽背；着枪的两臂流红；逢剑的砍开甲冑；遇斧的劈破天灵。人撞人，自相践踏；马撞马，遍地尸横。着伤军哀哀叫苦；中箭将咽咽悲声。弃金鼓旛幢满地；烧粮草四野通红。只知道奉命征讨，谁承望片甲无存。愁云直上九重天，一派败兵随地拥。只见三路雄兵，人人敢勇，个个争先，一片喊杀之声，冲开七层围子，撞倒八面虎狼。
单言苏护，一骑马，一条枪，直杀入阵来，捉拿崇侯虎。左右营门，喊声振地。崇侯虎正在梦中闻见杀声，披袍而起，上马提刀，冲出帐来。只见灯光影里，看苏护金盔金甲，大红袍，玉束带，青骢马，火龙枪，大叫曰： 侯虎休走！速下马受缚！ 捻手中枪劈心刺来。崇侯虎落慌，将手中刀对面来迎，两马交锋。正战时，只见这崇侯虎长子应彪带领金葵、黄元济杀将来助战。崇营左粮道门赵丙杀来，右粮道门陈季贞杀来。两家混战，夤夜交兵。怎见得：
征云笼地户，杀气锁天关。天昏地暗排兵，月下星前布阵。四下里齐举火把，八方处乱掌灯球。那营里数员战将厮杀；这营中千匹战马如龙。灯影战马，千条烈焰照貔貅；火映征夫，万道红霞笼獬豸。开弓射箭，星前月下吐寒光；转背抡刀，灯里火中生灿烂。鸣金小校，恹恹二目竟难睁；擂鼓儿郎，渐渐双手不能举。刀来枪架，马蹄下人头乱滚；剑去戟迎，头盔上血水淋漓。锤鞭并举，灯前小校尽倾生；斧鐧伤人，目下儿郎都丧命。喊天振地自相残，哭泣苍天连叫苦。只杀得满营炮响冲霄汉，星月无光斗府迷。
话说两家大战，苏护有心劫营，崇侯虎不曾防备，冀州人马以一当十。金葵正战，早被赵丙一刀砍于马下。侯虎见势不能支，且战且走。有长子应彪保父，杀一条路逃走，好似丧家之犬，漏网之鱼。冀州人马，凶如猛虎，恶似豺狼，只杀的尸横遍野，血满沟渠。急忙奔走，夜半更深，不认路途而行，只要保全性命。苏护赶杀侯虎败残人马约二十余里，传令鸣金收军。苏护得全胜回冀州。
单言崇侯虎父子，领败兵迤逦望前正走，只见黄元济、孙子羽催后军赶来，打马而行。侯虎在马上叫众将言曰： 吾自提兵以来，未尝大败；今被逆贼暗劫吾营，黑夜交兵，未曾准备，以致损折军将。此恨如何不报！吾想西伯侯姬昌自在安然，违避旨意，按兵不动，坐观成败，真是可恨！ 长子应彪答曰： 军兵新败，锐气已失，不如按兵不动，遣一军催西伯侯起兵前来接应，再作区处。 侯虎曰： 我儿所见甚明。到天明收住人马，再作别议。 言末毕，一声炮响，喊杀连天，只听得叫： 崇侯虎快快下马受死！ 侯虎父子、众将，急向前看时，见一员小将，束发金冠，金抹额，双摇两根雉尾，大红袍，金锁甲，银合马，画杆戟，面如满月，唇若涂朱，厉声大骂： 崇侯虎，吾奉父亲之命，在此候尔多时。可速倒戈受死！还不下马，更待何时！ 侯虎大骂曰： 好贼子！你父子谋反，忤逆朝廷，杀了朝廷命官，伤了天子军马，罪业如山。寸磔汝尸，倘不足以赎其辜。偶尔夤夜中贼奸计，辄敢在此耀武扬威，大言不惭。不日天兵一到，汝父子死无葬身之地。谁与我拿此反贼？ 黄元济纵马舞刀，直取苏全忠。全忠用手中戟，对面相还，两马相交，一场大战：
刮地寒风声似飒，滚滚征尘飞紫雪，駜駜拨拨马蹄鸣，叮叮当当袍甲结。齐心刀砍锦征袍，举意枪刺连环甲。只杀的摇旗小校手连颠，擂鼓儿郎槌乱匝。
二将酣战，正不分胜负。孙子羽纵马舞叉，双战全忠。全忠大喝一声，刺子羽于马下。全忠复奋勇来战侯虎。侯虎父子双迎上来，战住全忠。全忠抖擞神威，好似弄风猛虎，搅海蛟龙，战住三将。正战间，全忠卖个破绽，一戟把崇侯虎护腿金甲挑下了半边。侯虎大惊，将马一夹，跳出围来，往外便走。崇应彪见父亲败走，意急心忙，慌了手脚，不提防被全忠当心一戟刺来。应彪急闪时，早中左臂，血淋袍甲，几乎落马。众将急上前架住，救得性命，望前逃走。全忠欲要追赶，又恐黑夜之间不当稳便，只得收了人马进城。此时天色渐明，两边来报苏护。护令长子到前殿问曰： 可曾拿了那贼？ 全忠答曰： 奉父亲将令，在五岗镇埋伏，至半夜败兵方至，孩儿奋勇刺死孙子羽；挑崇侯虎护腿甲；伤崇应彪左臂，几乎落马，被众将救逃。奈黑夜不敢造次追赶，故此回兵。 苏护曰： 好了这老贼！我儿且自安息。 不题。不知崇侯虎往何路借兵，且听下回分解。


子牙火烧琵琶精
诗曰：
妖孽频兴国势阑，大都天意久摧残。休言怪气侵牛斗，且俟精灵杀豸冠。
千载修持成往事，一朝被获若为欢。当时不遇天仙术，安得琵琶火后看。
话说子牙同异人来到后花园，周围看了一周，果然好个所在。但见；
墙高数仞，门壁清幽。左边有两行金线垂杨；右壁有几株剔牙松树。牡丹亭对玩花楼，芍药圃连秋千架。荷花池内，来来往往锦鳞游；木香篷下，翩翩翻翻蝴蝶戏。正是；小园光景似蓬莱，乐守天年娱晚景。
话说异人与子牙来后园散闷，子牙自不曾到此处，看了一回，子牙曰： 仁兄，这一块空地，怎的不起五间楼？ 异人曰： 起五间楼怎说？ 子牙曰： 小弟无恩报兄，此处若起做楼，按风水有三十六条玉带，金带有一升芝麻之数。 异人曰： 贤弟也知风水？ 子牙曰： 小弟颇知一二。 异人曰： 不瞒贤弟说，此处也起造七八次，造起来就烧了，故此我也无心起造他。 子牙曰： 小弟择一日辰，仁兄只管起造。若上梁那日，仁兄只是款待匠人，我在此替你压压邪气，自然无事。 异人信子牙之言，择日兴工破土，起造楼房。那日子时上梁，异人待匠在前堂，子牙在牡丹亭里坐定等候，看是何怪异。不一时，狂风大作，走石飞砂，播土扬尘，火光影里见些妖魅，脸分五色，狰狞怪异，怎见得：
狂风大作，恶火飞腾。烟绕处，黑雾蒙蒙；火起处，千团红焰。脸分五色：赤白黑色共青黄；巨口獠牙，吐放霞光千万道。风逞火势，忽喇喇走万道金蛇；火绕烟迷，赤律律天黄地黑。山红土赤，煞时间万物齐崩；闪电光辉，一会家千门尽倒。正是：妖气烈火冲霄汉，方显龙冈怪物凶。
话说子牙在牡丹亭里，见风火影里，五个精灵作怪。子牙忙披发仗剑，用手一指，把剑一挥，喝声： 孽畜不落，更待何时！ 再把手一放，雷鸣空中，把五个妖物慌忙跪倒，口称： 上仙，小畜不知上仙驾临，望乞全生，施放大德！ 子牙喝道： 好孽畜！火毁楼房数次，凶心不息；今日罪恶贯盈，当受诛戮。 道罢，提剑向前就斩妖怪。众怪哀告曰： 上仙，道心无处不慈悲。小畜得道多年，一时冒渎天颜，望乞怜赦。今一旦诛戮，可怜我等数年功行，付于流水！ 拜伏在地，苦苦哀告。子牙曰： 你既欲生，不许在此扰害万民。你五畜受吾符命，径往西岐山，久后搬泥运土，听候所使。有功之日，自然得其正果。 五妖叩头，径往岐山去了。
不说子牙压星收妖，且说那日是上梁吉日，三更子时，前堂异人待匠，马氏同姆姆孙氏往后园暗暗看子牙做何事。二人来至后园，只听见子牙吩咐妖怪。马氏对孙氏曰： 大娘，你听听，子牙自己说话。这样人一生不长进。说鬼话的人，怎得有升腾日子。 马氏气将起来，走到子牙面前，问子牙曰： 你在这里与谁讲话？ 子牙曰： 你女人家不知道，方才压妖。 马氏曰： 自己说鬼话，压甚么妖！ 子牙曰： 说与你也不知道。 马氏正在园中与子牙分辨，子牙曰： 你那里晓得甚么，我善能风水，又识阴阳。 马氏曰： 你可会算命？ 子牙曰： 命理最精，只是无处开一命馆。 正言之间，宋异人见马氏、孙氏与子牙说话，异人曰： 贤弟，方才雷响，你可曾见些甚么？ 子牙把收妖之事说了一遍。异人谢曰： 贤弟这等道术，不枉修行一番。 孙氏曰： 叔叔会算命，却无处开一命馆。不知那所在有便房，把一间与叔叔开馆也好。 异人曰： 你要多少房子？朝歌南门最热闹，叫后生收拾一间房子，与子牙去开命馆，这个何难。 却说安童将南门房子不日收拾齐整，贴几副对联，左边是 只言玄妙一团理 ，右边是 不说寻常半句虚。 里边又有一对联云： 一张铁嘴，识破人问凶与吉；两只怪眼，善观世上败和兴。 上席又一幅云： 袖里乾坤大；壶中日月长。 子牙选吉日开馆。不觉光阴燃指，四、五个月不见算命卦帖的来。
只见那日有一樵子，姓刘名干，挑着一担柴往南门来。忽然看见一命馆，刘干歇下柴担，念对联，念到： 袖里乾坤大，壶中日月长。 刘干原是朝歌破落户，走进命馆来，看见子牙伏案而卧，刘干把桌子一拍。子牙諕了一惊，揉眉擦眼，看时，那一人身长丈五，眼露凶光。子牙曰： 兄起课，是相命？ 那人道： 先生上姓？ 子牙曰： 在下姓姜，名尚，字子牙，别号飞熊。 刘干曰： 且问先生 袖里乾坤大；壶中日月长 这对联怎么讲？ 子牙曰：  袖里乾坤大 乃知过去未来，包罗万象； 壶中日月长 有长生不死之术。 刘干曰： 先生口出大言，既知过去未来，想课是极准的了。你与我起一课，如准，二十文青蚨；如不准，打几拳头，还不许你在此开馆。 子牙暗想： 几个月全无生意，今日撞着这一个，又是拨嘴的人。 子牙曰： 你取下一封帖来。 刘干取了一个卦帖儿，递与子牙。子牙曰： 此卦要你依我才准。 刘干曰： 必定依你。 子牙曰： 我写四句在帖儿上，只管去。 上面写着： 一直往南走，柳阴一老叟。青蚨一百二十文，四个点心、两碗酒。 刘干看罢： 此卦不准。我卖柴二十余年，那个与我点心酒吃；论起来，你的不准。 子牙曰： 你去，包你准。 刘干担着柴，径往南走；果见柳树下站立一老者，叫曰： 柴来！ 刘干暗想： 好课！果应其言。 老者曰： 这柴要多少钱？ 刘干答应： 要一百文。 ──少讨二十文，拗他一拗。老者看看： 好柴！干的好，捆子大，就是一百文也罢。劳你替我拿拿进来。 刘干把柴拿在门里，落下柴叶来。刘干爱干净，取扫帚把地下扫得光光的，方才将尖担绳子收拾停当等钱。老者出来，看见地下干净： 今日小勤谨。 刘干曰： 老丈，是我扫的。 老者曰： 老哥，今日是我小儿毕姻，遇着你这好人，又卖的好柴。 老者说罢，往里边去，只见一个孩子，捧着四个点心、一壶酒、一个碗： 员外与你吃。 刘干叹曰： 姜先生真乃神仙也！我把这酒满满的斟一碗，那一碗浅些，也不算他准。 刘干斟满一碗，再斟第二碗，一样不差。
刘干吃了酒，见老者出来，刘干曰： 多谢员外。 老者拿两封钱出来，先递一百文与刘干曰： 这是你的柴钱。 又将二十大钱递与刘干曰： 今日是我小儿喜辰，这是与你做喜钱，买酒吃。 就把刘干惊喜无地，想： 朝歌城出神仙了！ 拿着尖担，径往姜子牙命馆来。早晨有人听见刘干言语不好，众人曰： 姜先生，这刘大不是好惹的；卦如果不准，你去罢。 子牙曰： 不妨。 众人俱在这里闲站，等刘干来。
不一时，只见刘干如飞前来。子牙问曰： 卦准不准？ 刘干大呼曰： 姜先生真神仙也！好准课！朝歌城中有此高人，万民有福，都知趋吉避凶！ 子牙曰： 课既准了，取谢仪来。 刘干曰： 二十文其实难为你，轻你。 口里只管念，不见拿出钱来。子牙曰： 课不准，兄便说闲话；课既准，可就送我课钱。如何只管口说！ 刘干曰： 就把一百二十文都送你，也还亏你。姜先生不要急，等我来。 刘干站在檐前，只见南门那边来了一个人，腰束皮挺带，身穿布衫，行走如飞，刘干赶上去，一把扯住那人。那人曰： 你扯我怎的？ 刘干曰： 不为别事，扯你算个命儿。 那人曰： 我有紧急公文要走路，我不算命。 刘干曰： 此位先生，课命准的好，该照愿他一命。况举医荐卜，乃是好情。 那人曰： 兄真个好笑！我不算命，也由我。 刘干大怒： 你算也不算？ 那人道： 我不算！ 刘干曰： 你既不算，我与你跳河，把命配你！ 一把拽住那人，就往河里跑。众人曰： 那朋友，刘大哥分上，算个命罢！ 那人说： 我无甚事，怎的算命？ 刘干道： 算若不准，我替你出钱；若准，你还要买酒请我。 那人无法，见刘干凶得紧，只得进子牙命馆来。那人是个公差有紧急事，等不的算八字： 看个卦罢。 扯下一个帖儿来与子牙看。子牙曰： 此卦做甚么用？ 那人曰： 催钱粮。 子牙曰： 卦帖批与你去自验。此卦逢于艮，钱粮不必问。等候你多时，一百零三锭。 那人接了卦帖，问曰： 先生，一课该几个钱？ 刘干曰： 这课比众不同，五钱一课。 那人曰： 你又不是先生，你怎么定价？ 刘干曰： 不准包回换。五钱一课，还是好了你。 那人心忙意急，恐误了公事，只得称五钱银子去了。刘干辞谢子牙。子牙曰： 承兄照愿。 众人在子牙命馆门前，看那催钱粮的如何。过了一时辰，那人押钱粮，到子牙命馆门前曰： 姜先生真乃神仙出世！果是一百零三锭。真不负五钱一课！ 子牙从此时来，轰动一朝歌。军民人等，俱来算命看课，五钱一命。子牙收得起的银子。马氏欢喜，异人遂心。不觉光阴似箭，日月如梭，半年以后，远近闻名，都来推算，不在话下。
且说南门外轩辕坟中，有个玉石琵琶精，往朝歌城来看妲己，便在宫中夜食宫人。御花园太湖石下，白骨现天。琵琶精看罢出宫，欲回巢穴，驾着妖光，径往南门过，只听得哄哄人语，扰嚷之声。妖精拨开妖光看时，却是姜子牙算命。妖精曰： 待我与他推算，看他如何？ 妖精一化，变作一个妇人，身穿重孝，扭捏腰肢而言曰： 列位君子让一让，妾身算一命。 纣时人老诚，两边闪开。子牙正看命，见一妇人来的蹊跷。子牙定睛观看，认得是个妖精，暗思： 好孽畜！也来试我眼色。今日不除妖怪，等待何时！ 子牙曰： 列位看命君子， 男女授受不亲 ，先让这小娘子算了去，然后依次算来。 众人曰： 也罢，我们让他先算。 妖精进了里面坐下。子牙曰： 小娘子，借右手一看。 妖精曰： 先生算命，难道也会风鉴？ 子牙曰： 先看相，后算命。 妖精暗笑，把右手递与子牙看。子牙一把将妖精的寸关尺脉揝住，将丹田中先天元气，运上火眼金睛，把妖光钉住了。子牙不言，只管看着。妇人曰： 先生不相不言，我乃女流，如何拿住我手。快放手！旁人看着，这是何说！ 旁人且多不知奥妙，齐齐大呼： 姜子牙，你年纪老大，怎干这样事！你贪爱此女姿色，对众欺骗，此乃天子日月脚下，怎这等无知，实为可恶！ 子牙曰： 列位，此女非人，乃是妖精。 众人大喝曰： 好胡说！明明一个女子，怎说是妖精。 外面围看的挤嚷不开。子牙暗思： 若放了女子，妖精一去，青白难分。我既在此，当除妖怪，显我姓名。 子牙手中无物，止有一紫石砚台，用手抓起石砚，照妖精顶上响一声，打得脑浆喷出，血染衣襟。子牙不放手，还揝住了脉门，使妖精不得变化。两边人大叫： 莫等他走了！ 众人齐喊： 算命的打死人！ 重重迭迭围住了子牙命馆。不一时，打路的来，乃是亚相比干乘马来到，问左右： 为何众人喧嚷？ 众人齐说： 丞相驾临，拿姜尚去见丞相爷！ 比干勒住马，问： 甚么事？ 内中有个抱不平的人跪下： 启老爷；此间有一人算命，叫做姜尚。适间有一个女子前来算命，他见女子姿色，便欲欺骗。女子贞洁不从，姜尚陡起凶心，提起石砚，照顶上一下打死，可怜血溅满身，死于非命。 比干听众口一辞，大怒，唤左右： 拿来！ 子牙一只手拖住妖精，拖到马前跪下。比干曰： 看你皓头白须，如何不知国法，白日欺奸，女子良妇不从，为何执砚打死！人命关天，岂容恶党！勘问明白，以正大法。 子牙曰： 老爷在上，容姜尚禀明。姜尚自幼读书守礼，岂敢违法。但此女非人，乃是妖精。近日只见妖气贯于宫中，灾星历遍天下，小人既在辇毂之下，感当今皇上水土之恩，除妖灭怪，荡魔驱邪，以尽子民之志。此女实是妖怪，怎敢为非。望老爷细察，小民方得生路。 旁边众人，齐齐跪下： 老爷，此等江湖术士，利口巧言，遮掩狡诈，蔽惑老爷，众人经目，明明欺骗不从，逞凶打死；老爷若听他言，可怜女子衔冤，百姓负屈！ 比干见众口难调，又见子牙拿住妇人手不放，此干问曰： 那姜尚，妇人已死，为何不放他手，这是何说？ 子牙答曰： 小人若放他手，妖精去了，何以为证。 比干闻言，吩咐众民： 此处不可辨明，待吾启奏天子，便知清白。 众民围住子牙；子牙拖着妖精，往午门来。比干至摘星楼候旨。纣王宣比干见。比干进内，俯伏启奏。王曰： 朕无旨意，卿有何奏章？ 比干奏曰： 臣过南门，有一术士算命，只见一女子算命，术士看女子是妖精，不是人，便将石砚打死。众民不服，齐言术士爱女子姿色，强奸不从，行凶将女子打死。臣据术士之言，亦似有理。然众人之言，又是经目可证。臣请陛下旨意定夺。 妲己在后听见比干奏此事，暗暗叫苦： 妹妹，你回巢穴去便罢了，算甚么命！今遇恶人打死，我必定与你报雠！ 妲己出见纣王： 妾身奏闻陛下，亚相所奏，真假难辨。主上可传旨，将术士连女子拖至摘星楼下，妾身一观，便知端的。 纣王曰： 御妻之言是也。 传旨： 命术士将女子拖于摘星楼见驾。 旨意一出，子牙将妖精拖至摘星楼。子牙俯伏阶下，右手揝住妖精不放。纣王在九曲雕栏之外，王曰： 阶下俯伏何人？ 子牙曰： 小民东海许州人氏，姓姜，名尚，幼访名师，秘授阴阳，善识妖魅。因尚住居都城，南门求食，不意妖氛作怪，来惑小民。被尚看破天机，剿除妖精于朝野，灭怪静其宫阙。姜尚一则感皇王都城覆载之恩，报师传秘授不虚之德。 王曰： 朕观此女，乃是人像，并非妖邪，何无破绽？ 子牙曰： 陛下若要妖精现形，可取柴数担，炼此妖精，原形自现。 天子传旨；搬运柴薪至于楼下。子牙将妖精顶上用符印镇住原形，子牙方放了手，把女子衣服解开，前心用符，后心用印，镇住妖精四肢，拖在柴上，放起火来。好火！但见：
浓烟笼地角，黑雾锁天涯。积风生烈焰，赤火冒红霞。风乃火之师；火乃风之帅。风仗火行凶；火以风为害。滔滔烈火，无风不能成形；荡荡狂风，无火焉能取胜。风随火势，须臾时燎彻天关；火趁风威，顷刻间烧开地户。金蛇串遶，难逃火炙之殃；烈焰围身，大难飞来怎躲。好似老君扳倒炼丹炉，一块火光连地滚。
子牙用火炼妖精，烧炼两个时辰，上下浑身，不曾烧枯了些儿。纣王问亚相比干曰： 朕观烈火焚烧两个时辰，浑身也不焦烂，真乃妖怪！ 比干奏曰： 若看此事，姜尚亦是奇人。但不知此妖终是何物作怪。 王曰： 卿问姜尚，此妖果是何物成精？ 比干下楼，问子牙。子牙答曰： 要此妖现真形，这也不难。 子牙用三昧真火烧此妖精。不知妖精性命如何，且听下回分解。